
Eessõna 


Möödunud sajandi neljakümnendad aastad olid Eestile 
rasked. Nõukogude okupatsiooni alla langenud rahva kallal 
asusid tööle NKVD surmaveskid. Sõja puhkedes sunniti tu- 
handed noored mehed mobilisatsiooni korras Punaarmeesse. 
Kuid tegelikult paigutati neist enamik hoopis loomavaguneisse 
ja tuhandete noorte meeste teekond lõppes kuulsusetult Siberi 
sunnitöölaagreis. 


Oma elu peale ei saanud tollal keegi kindel olla. Kuid 
siiski leidus ka neil hirmsatel aegadel julgeid inimesi, kes ei 
lasknud ennast lambaina tapale viia, vaid kes võtsid olukorda 
mõistes oma saatuse otsustavalt enda kätte. Ning just tänu oma 
meelekindlusele õnnestuski neist paljudel ka ellu jääda. 

Käesolev raamat toobki ajaloo hämarusest lugejate ette 
hulga dramaatilisi lugusid, mis ületavad kaugelt ka kõige põne- 
vamaid väljamõeldud seiklusjutte. Kõik alljärgnevad kangelas- 
likud, lausa uskumatudki lood on kunagi tõesti aset leidnud ja 
neis on osalenud reaalsed inimesed. Ja eks kinnita see vägagi 
üheselt, kui pisut parafraseerida vabadussõdalaste kunagist li- 
pulaulu ,,Eestimaa, su mehemeel...", et nii kaua, kui leidub sel- 
liseid inimesi, kellest käesolevas raamatus juttu tuleb, ei võida 
meid keegi. 

Olgu nende möödunud aegadel elanud kaasmaalaste era- 
kordne vaprus eeskujuks kõikidele põlvedele. 

Kristjan Palusalu kangelastegu 


1942. aasta 1.jaanuaril saabus laevaga Tallinna sadamasse 
601 meest, kes olid Soome rinnetel, Karjalas ja Ilankos, soom- 
laste kätte vangi langenud. Sel ajal kehtis Eestis juba sakslaste 
ülemvõim. Saabujate seas oli ka meie maadluskuulsus Krist- 
jan Palusalu, kes nüüd samuti pärast seiklusterohket põgene- 
mist Venemaa sunnitöölaagrist jälle kodumaa pinnale jõudis. 
Eluohtlikult teekonnalt saabunud spordikuulsusele sadamasse 
vastu tulnud abikaasa esimene tervitus oli nii südamlik, et mõ- 
nigi juuresolija pühkis vargsi silmi. Kuid rasked läbielamised 
olid jätnud ka Maailma-Kristjanile oma jäljed. Ta oli muutunud 
tunduvalt vanemaks ning vaid harukordadel ilmus ta näole kõi- 
gile eesti spordisõpradele tuntud heasüdamlik ning avameelne 
naeratus. Olümpiavõitjal olid jalas lubjavildid ning seljas määr- 
dunud vene soldati munder. 

Kristjan Palusalu läkitati koos vähemalt 2000 teise mo- 
biliseerituga rongiga Tallinnast Venemaa poole 28. juulil 
1941. Järgnevalt räägib ta juba ise talle osaks saanud katsu- 
mustest. 


»Teekond oli pikk ja väsitav. Rong tõttas aina ida poole ja 
meil polnud vähimatki aimu, kuhu meid veetakse. Rongil sõime 
kodust kaasa võetud toitu. Mõned mehed pidasid põgenemise 
plaane ja mõned neist jäidki Venemaa jaamades maha. Aga nad 
ei pääsenud siiski kõva kontrolli tõttu edasi ja saadeti meile hil- 
jem teiste rongidega järele. Viis säärast põgenikku olid käinud 
kuni Moskvani, aga sealt saadeti nad siiski lõpuks Kotlasesse. 
Kaks jaamavahet siinpool Kirovit kohtasime Eestist juba varem 
välja saadetud eestlasi. Need olid töölised, kes saadetud raudteed 


parandama. Nad rääkisid, et on poliitilised vangid, keda Kirovi 
lähedal vangilaagris kinni peetakse. Ümbruskonnas olevat veel 
teisigi vangilaagreid, kus on küüditatuid ja noori koolipoisse, 
kes arreteeritud kommunismivastase meelsuse pärast. 

Mc ci saanudki üldse aru, kas olime vangid või sõjaväela- 
sed. Vahel öeldi, et oleme sõjaväelased, kuid samas koheldi jäl- 
le vangidena ja anti mõista, et pole me mingid mobiliseeritud. 
Pärast rühmadesse jaotamist andis üks rühm üle palve saata 
neid rindele, aga politruk vastas, et eestlased peavad jääma siia 
tööle, sest neid ei usaldata. Kõigile meestele jäeti needsamad 
riided, millega nad Tallinnast olid tulnud. Talveks lubati küll 
anda ka soojemaid riideid, aga neid ei tulnudki. 

Minu põgenemiskavatsus oli valmis juba Tallinnast min- 
nes. Mu naine palus mind veel viimasel silmapilgul olla selles 
suhtes ettevaatlik, sest põgenike omaksed kuuluvad mahalask- 
misele kohapeal ja minu perekonna moodustas naine kolmandat 
aastat käiva väiksekesega. Kuid mu igatsus tagasi oli nii palav, 
et ütlesin end tulevat kodumaale esimesel võimalusel. 

Lõpuks saabusime viimasele laagripaigale Kotlases, mis 
asub umbes 600 km Arhangelskist Siberi poole. Meid pandi 
lennuväljatöödele, aga mina hoidusin sealt kohe Jungiisc"” tõttu 
kuu aega eemale. Umbes kuu aja pärast viidi meid lennuvälja- 
töödele Krasnoborskisse, mis asetseb umbes 60 km Kotlasest 
loode pool, ja seal siis küpseski mu otsus põgeneda. 

Meid oli 60, kel peas mõlkumas samad mõtled. Muretse- 
sime kaardi ja kompassi, saime isegi hankida püssi ja 60 pad- 
runit. 9. septembril oli tegutsemispäev. Õhtul lipsasime laagrist 
ükshaaval ära. Mina sattusin 7-mehelisse gruppi, mis asjatult 
oli oodanud teisi paar tundi ja nüüd hakkasimegi kaardi järgi 
astuma Soome poole. 

Liikusime ainult päeval, sest öösel oleks võinud kerges- 


ti sattuda kuhugi soolaukasse ja seal uppuda. Toidumoona oli 


kaasas vähe. Ainult pisut leiba ja rasva ning kolmandal päeval, 
kui nälg juba raskesti hakkas piinama, otsustasime minna Väi- 
kesesse Tšernukovi linna leiba muretsema. Leidsime ühe eide, 
kes andiski meile kaasas olnud sokkide ja õmblusnõelte eest lei- 
ba. Kuid ta tõi meile ühtlasi ka miilitsad kaela. Saime randmei- 
le rauad ja nii oligi meie põgenemisretk lõppenud. Meid tabati 
umbes 150 km kaugusel Kotlasest. 

Muidugi ei uskunud meist ükski, et enam eluga pääseme. 
Meid viidi laevaga Arhangelskisse. Reis kestis neli ööpäeva. 
18 päeva pärast kuulutas välikohus meile otsuse - olime mõis- 
tetud mahalaskmisele ja meid suleti koos kahekümne viie tei- 
se surmamõistetuga kambrisse, mille mõõdud olid umbes 6 x 
2,5 m. ,,Abiharvendust" sooritasid venelased iga öösi, aga meie 
kord lükkus aina edasi. Viimaks 30 päeva pärast kutsuti meid 
uuele kohtuistungile, kus kohtunik teatas, et Moskvast olevat 
tulnud kohtuotsuse muutmine. Meile anti valida - kas minna 
eesliinile või 10 aastaks sunnitööle. Valisime loomulikult esi- 


mese, lootuses, et avaneb juhus pääseda soomlaste poole. 


Algas põnev ootuse aeg. Minu seltsis olid August Põld- 
mar, Alfred Aun, Nikolai Rikson, Alfred Paunel, Valfred Hin- 
nom ja Alfred Savi. Meile tehti sõjalisi õppusi ja siis peetigi 
meid küpseks punasesse armeesse astumiseks. Meid, eestlasi, 
oli seal kokku umbes 30. Oktoobrikuu lõpupäevil olime eeslii- 
nist juba umbes 10 km kaugusel, paar päeva hiljem liginesime 
kaitsekraavide kaevamiseks veelgi ja 31. oktoobri õhtul saime 
käsu valmistuda minekuks otse eesliinile. 


Soomlased tulistasid vähehaaval ründavaid venelasi, 
aga siis hakkas soomlaste tuli tihenema, nii et venelased pöör- 
dusid tagasi. Meid, eestlasi, polnud nüüd enam koos rohkem 
kui kolm - Põldmar, Paunel ja mina. Juba varem olime kokku 
leppinud, et igaüks kasutab momenti, mida ta ise parimaks 
peab. Meie kolmekesi olime jäänud esialgu ründavate venelaste 


sappa ja nüüd lidusid taganevad venelased meist mööda. Ai- 
nult üks haavatu jäi meie hulka, kuid kuuldes meid kõnelevat 
eesti keelt, kohkus ilmsesti ja läks omade juurde. Selle järel 
me hüüdsime lähedal olevatele soomlastele: ,,Siin on kolm ees- 
ti meest! Kas võib üle tulla?" Vastus oli loomulikult nõustuv, 
aga haavatud venelane oli kindlasti jutustanud meist omadele ja 
nüüd pöördus venelaste tuli juba meie peale. Hoomasime nagu 
vaglad soomlaste poole ja viimased meetrid jooksin mi nagu 
jalad iganes võtsid, kuni ühtäkki olingi koos oma kaaslastega 
pääsenud. Küll ma olin rõõmus, samuti mu kaasmaalased. Päris 
võõrasse seltskonda me polnud sattunudki, sest vastas oli tutta- 
vaid, teiste hulgas soomlasest maadleja Penttilä. Pärast soom- 
laste poole üleminekut viibisin Soomes, kuni avanes võimalus 
jälle koju tagasi pöörduda." 
Kristjan Palusalu oli olnud kodumaalt eemal viis kuud. 


Lumetormis üle Soome lahe 


1941. aasta 5. märtsi õhtul istusid ühes väikeses majas 
Pirita-Kosel neli noormeest - tehnikaüliõpilased Ilmar Gross, 
Ülo Jõgi, Leo Talgre ning rootslane Manfred Vesterblom ja 
õmblesid — seljakottidele padjapüüridest maskeerimiskatteid. 
Noormehed olid otsustanud põgeneda Nõukogude Eestist üle 
merejää Soome. 

Ootamatult astus sisse majaomanik, Ülo Jõe isa. Kuna 
tema, nii nagu ka kõigi teiste vanemad, ei teadnud poiste ka- 
vatsusest midagi, oli ta hämmastus suur. Poisid teatasidki siis 
talle ausalt, et sõidavad veel samal õhtul Soome. ,, Ametlikuks" 
reisisihiks oli aga ,,lõbusõit Aegviitu”". 

Alljärgnevalt jutustab seltskonnale ette tulnud katsumus- 
test üks asjaosalistest, Leo Talgre, kellest hiljem sai Eesti tun- 
tumaid vabadusvõitlejaid. 


»Ohtul kella üheksa ja kümne vahel lahkusime paarikau- 
pa pooletunniste vahedega majast, määranud varem kindlaks 
kohtamise endise president Pätsi talu ligidal metsas. 

Juba mitu päeva kestnud sula hirmutas meid jää lagu- 
nemisega, mille tõttu pidime kiirustama. Seepärast jäid mit- 
medki ettevalmistused puudulikuks ja mina pidin teele asuma 
haigena, olles angiinis. Õhtuks hakkas siiski külmetama. Sel- 
lest tingituna sündis suusatamine aga kaugeleulatuva krabina- 
ga. Palusime mõttes lumetuisku, et selle varjus pääseda vene 
piirivalve patrullide käest. Nädal varem olime juba käinud 
Randvere kohal uurimas venelaste suusatamisvõimeid ja kont- 
rollsüsteemi. Saadud andmete põhjal meil nende ees erilist au- 
kartust polnud. Aga kuna patrullid kasutasid koeri, hobuseid ja 


mootorsaane prožektorite valgusel, oli tuisk siiski tervitatav. 

Ja ennäe! Mida lähemale jõudsime rannikule, seda tuge- 
vamaks paisus tuul. Hakkas ka sadama tihedat lund, mis randa 
jõudmisel - pisut pärast keskööd - paisus lumetormiks. 

Rannas ei näinud me kedagi ja suundusime jääle. Juba 
mõnekümne meetri järel silmasime aga kahemehehst piirival- 
vepatrulH endale vastu tulevat. Pöördusime kiiresti ümber ja 
kadusime randa põõsaste varju, kus tegime pisut pettesõitu, 
kuni patrull silmist kadus. Siis tulime ringiga uuesti tagasi ran- 
da. Vesterblomil murdus ühest traataiast ülesõitmisel parema 
jala suusk, kuid ta jätkas retke siiski katkise suusaga. 


Üllatuseks leidsime end järsku Randvere piirivalvekor- 
doni ukse eest. Kõhklemata sõitsime jääle, kus leidus varjavaid 
kive. Sõitnud juba üle kilomeetri, kohtasime taas patrulle. Tõm- 
busime küüru ja vajusime neist ringiga mööda. Veel paaril kor- 
ral nägime lähenevaid suusatajaid - tõenäoliselt kalureid, aga 
neistki möödusime ringiga ja tempo lisamisega. 

Meie kavatsus oli võtta suund Porkkala tuletorni peale, 
seega NW-i. Pärast neljatunnist suusatamist aga nägime enda 
ees tumedat taevast. Ligemale jõudes leidsimegi oma kartusele 
kinnituse - meri oli ees lahti! Sula ja torm olid teinud oma töö. 

Võtsime siis suuna itta, piki lahtist merd. Paremale jäid 
majakate tuled - Keri ja Prangli. Kuid ka hommiku saabudes 
polnud veel lahtisel merel otsa näha. 

Raske sõit vastu tugevat lumetormi oli meie jõudu tublis- 
ti kurnanud, juustes ja kulmudes ripnesid jää- ja lumepurikad. 
Nägime välja nagu jõuluvanad. Tundsime, et peame puhkama 
ja pöördusime tagasi Prangli saarele, ükskõiksusega seal ootava 
saatuse vastu. 

Hommikul kell kümme tulime rahulikult Prangli saare- 
le ja sõitsime esimesse ettejuhtuvasse tallu. Jätsime oma va- 
rustuse ühe kõrvalhoone lakka ja läksime taluperemehelt luba 

küsima sooja tuppa pääsemiseks. Kuid vana rahulik kalurist 
peremees laitis selle mõtte maha, üteldes: ,,Siinsamas on mul 
naabriks kümnemeheline vene piirivalvekordon ja kuna valve - 
torn asetseb minu talu õues, siis käib vahipost ise aeg-ajalt siin 
end soojendamas ja juttu ajamas." 

Nõustusime, et seekord on vahipostil ,,eesõigus" talu pe- 
retoas ja kolisime lakka. Seadsime end seal võimalikult muga- 
vamini sisse ja kuulasime vene vahiposti ,,šlaagreid". Oli väga 
julge tunne puhata, sest ,,võitmatu punaarmeelane" vantsis üm- 
ber laka ja valvas. 

Õhtul määrisime suusad ja startisune edasisõiduks. Olime 
kõik sportlastena tublisti treeninud ning mõnegi raske võistluse 
läbi teinud. Seetõttu olime kõik enesekindlad ning nooruslikult 
optimistlikud. Kuid seekordne võitlus loodusega kujunes siiski 
raskemaks kui seda uskusime. 

Pidime sõitma veel kümmekond kilomeetrit itta, kui lah- 
tine meri näis viimaks lõppevat. Torm oli raugenud. Tõusis udu. 
Keri tuletorni sünge undamise saatel jõudsime jääsupini. Meil 
kellelgi polnud seni ettekujutust merejääst. Et seal on mi va- 
helduv maastik, tänu jääkuhjatistele ja pragudele, see oli meile 
üllatuseks. 

Ühendatud köiega, alustasime teed üle jääsupi. Nii mõ- 
nelgi korral pidime võtma suusad kaenlasse, et hüpata tükilt 
tükile ja ronida üle jääkuhjatiste. Vantsisime ja vantsisime, sest 
suusatamiseks oli seda liikumist juba raske nimetada. Peale- 
gi valdas meid väsimus ja uni. Piinas ka teadmatus asukohast, 
teadmatus, kas üldse on võimalik üle pääseda. 

Ja varahommikul seisime uuesti lahtise mere ees! Pidi- 
me puhkama. Ehitasime lumeonni. Suuskadest tegime ,,pingi" 
ja ,,põranda", suusakeppidest ja voodilinast ,,katuse" ja heit- 
sime siis magama. Muidugi polnud meil voodilinad kaasas 
selleks, et nooblilt Soome lahel magada, vaid sellesse mässisime 

igaüks oma mantlid, mida kandsime rullis seljakoti peal. Aga 
kaua magada me ei saanud. Juba tunni aja pärast hakkas külm 
liiga tegema. Ja mi jätkasime jälle teekonda piki jääkallast. 

Saabus hommik. Isegi päike silmitses meid. Ees näis 
laiuvat kindel jääväli. Lootus viperuste lõppemisele andis jõu- 
du. Me ei hoolinud veest, mis oli tõusnud jääle ja ulatus poole 
sääreni. 

Kuid siis algasid jääpraod. Mõnest saime kergesti üle, aga 
enamasti pidime kilomeetrite kaupa liikuma piki pragusid ja 
leidma kitsamaid kohti üleminekuks. Väsimus oli suur, suu kui- 
vusest pakatamas, huuled ja keel lume söömisest tuimad. Kui 
jõudsime taas ühe ligi paarisaja meetri laiuse praoni, tegi Gross 
meeleheitliku hüppe ühele jääpangale, mille seejärel tõmbasi- 
me kindlale jääle ligemale ja ronisime oma ,,koliga" sinna üle. 

Hülged ujusid samas, päike paistis ja vesi oli kaunilt ro- 
heline. Sõudsime suuskadega. Olime nagu vallatud külapoisid 
kevadisel jääminekul. 

Üha edasi, üle lõpmatute jääpragude rea, jälle parveta- 
mised, sillakeste ehitamine jääpankadest. Laiemast kohast ve- 
dasime köie abil jääpanku kitsamale kohale ja jälle hüpped üle 
pragude jne, jne. 

Samm muutus üha raskemaks. Suu oli kuiv ning paiste- 
tas, kõri põles, raske oli neelata. Aga ei ikka veel maad! Vahel 
uskusime seda juba nägevatki, aga ligemale jõudes leidsime 
eest vaid jääpangad. 

Saabus õhtu. Silmapiiril nägime kaht saarekest, kuid 
jääpraod ei lubanud suunda sinna võtta. Pimeduses hakkasid 
kaugel vilkuma tulukesed. ICuid väsimus oli lihtsalt masen- 
dav. Oli ka juba kolmas öö jääväljadel. Vahel heitsime selili 
suuskadele hetkekski puhkama või toetusime rinnutsi suu- 
sakeppidele. Lihased kippusid kangestuma, jalad olid märjad 
ja hakkasid külmetama. Ja praod üha sagenesid ning laienesid. 

Poolmasinlikult tuikusime edasi. Saarte kontuurid aga muutu- 
sid üha selgemaks. Ja öösel kella kahe paiku läksime viimse 
prao ees, vaevalt kolmsada meetrit metsaga kaetud graniidisaa- 
rest, paarikaupa lahku, et leida saarel ulualust. 

Milline õnnis tunne, kui tõstsime viimaks jalad vaba Soo- 
me graniidile! Viimse prao ületanud, oli väsimuski kadunud. 
Tegime metsikut lõpuspurti ja uurisime saart. Esimene talu, 
kuhu jõudsid Jõgi ja Vesterblom, kuulus eestlastele! Seda rõ5- 
mu siis! Meie Grossiga aga sattusime otse piirivalvekordonisse. 
Reipad soome piirivalvurid võtsid meid vastu rõõmsa ,,tervetu- 
loaga" ja ruttasid pakkuma sooja teed, andsid meile oma ase- 
med puhkamiseks ja valmistasid sooja jalakümbluse. 

Päeval käisid kohalikud elanikud meid külastamas. Kir- 
jutasime oma nimed mälestusraamatuisse. Eriti rõõmsad olid 
mõistagi saarel elavad eestlased, saades kõnelda eesti keelt. 

Siis saabus saarele soome major, kellega koos suusatasi- 
me mandrile ja sealt autobussiga Helsingisse - poliitilise polit- 
sei vanglasse, mida ise nimetasime tagantjärele ,,hotelliks", sest 
ööbisime seal kolm ööd. 

Vesterblom sõitis edasi Rootsi, kuid meie, kolm parimat 
sõpra, jäime Soome, kust pärast vastavat väljaõpet tulime sõja 
puhkemisel parašütistide-salakuulajatena tagasi Eestisse, tehes 
kaasa kõik võitlused kodumaa vabastamiseks punasest terrorist. 
Neis võitlusis langes Tallinna ligidal Ilmar Gross, sama päeva 
hommikul, mil Tallinn vallutati.” 


Uskumatu teekond 


Fr. Krulli tehase 28-aastase lukksepa Arseni Turu ja 31- 
aastase toiduainete kaupluse pidaja Edmund Erkase dramaati- 
line teekond kuulub kahtlemata kõikide maailma põgenemislu- 
gude kullafondi. 

On täiesti võimatu uskuda, et need kaks Tallinna noor- 
meest suutsid sooritada sõjaaegsel Nõukogude Venemaal, kus 
inimelu midagi ei maksnud, tagaotsitavate põgenikena ilma 
raha ja dokumentideta tuhandeisse kilomeetreisse küündiva 
põgenemisteekonna. Aga ometi on seegi tõestisündinud lugu. 

1941. aasta lõpupäevil jõudsid mehed pärast kolm ja pool 
kuud kestnud vaevarikast ja seikluslikku rännakut taas kodu- 
maale. Mõlemad olid mobiliseeritud 27. juulil 1941 Tallinnast 
ning saadetud koos tuhandete saatusekaaslastega Siberi metsa- 
desse sunnitööle. Sügise lähenedes otsustasid Turu ja Erkas or- 
jalaagrist põgeneda. Põgenemisel siirdusid mehed Sverdlovskist 
Kaasani ja Stalingradi kaudu Astrahani, kust jätkasid teekonda 
Rostovi. Rostovis peatusid põgenikud kuni linna langemiseni 
sakslaste kätte. Pärast sakslaste poole üleminekut jätkasid jul- 
ged mehed oma teekonda üle Kiievi, Gomeli, Minski, Kaunase 
ja Riia Eestisse. Oma tuhandeisse kilomeetreisse (!) ulatuval 
teekonnal matkasid põgenikud sadu kilomeetreid jalgsi, kasu- 
tasid edasipääsemiseks kaubaronge ja jõelaevu. Iga päev nende 
pikast reisist oli tulvil hädaohte ja seiklusi, neil tuli kannatada 
külma ning nälga ja rabeleda välja NKVD küüsist. Eestlasele 
omase visadusega rühkisid mehed kõiki raskusi siiski võites 
aga aina edasi ja jõudsidki viimaks kodumaale, kus neid oota- 
sid perekonnad ja omaksed. Oma pöörasest rännakust räägivad 


alljärgnevalt asjaosalised ise. 


»Meid mobiliseeriti 27. juulil 1941 Tallinnas. Kogune- 
miskohaks oli Näituse väljak, kust meid toimetati koos teiste 
mobiliseeritutega aurikule ,,Stalin", mis alustas sõjalaevade 
kaitse all teekonda Leningradi suunas. Laeval asunud mobili- 
seeritute täpset arvu on raske öelda, aga meie arvates oli pardal 
8000 eestlase ümber. 

Leningradini läks sõit vahejuhtumiteta. Punasesse suur- 
linna saabumisel ootas meid aga suur üllatus - sadamas mürt- 
sus meie auks orkester ja meile anti rikkalikult süüa - Eestist 
toodud saia, sinki ja muud head toidukraami, mida me hiljem 
Nõukogudemaal enan ei näinud. Pärast tiirutati meid risti-räs- 
ti mööda Leningradi tänavaid, kusjuures tänavate ääri palistav 
rahvamurd elavalt aplodeeris. Peagi selgus meile ka selle hea 
vastuvõtu põhjus - meid tutvustati leningradlastele kui Inglis- 
maalt kohalejõudnud esimesi vabatahtlikke! 


Naiivne, rumal ja pimestatud venelane uskus muidu- 
gi seda ja jäigi veendumusele, et me oleme kaugelt saabunud 
»»džentelmenid", kes lähevad võitlema fašismi vastu. 

Kui meiega Leningradi tänavail juba küllalt oli tsirkust 
tehtud, toimetati meid jaama ja paigutati loomavaguneisse, kus 
veetsime öö ja päeva. 30. juulil kell 4 öösel hakkas rong lii- 
kuma ida suunas. Olime loomavaguneis kokku surutud nagu 
kilud karbis. Kuhu meid viiakse? Mis meiega tehakse? Need 
olid küsimused, mis kõiki huvitasid. Paljud kaldusid arvama, et 
meid toimetatakse Kaug-Idasse ja saadetakse sealt Mandžuuria 
piirile, kus meil tuleks Vene-Jaapani konflikti korral sõdida jaa- 
panlaste vastu. Kõigest hoolimata ei lasknud mehed tujul siiski 
langeda ja igal võimalikul juhul lasti kõlada eesti laulul. 

Viis päeva sõime rongis oma toitu, kuuendal päeval anti 
meile leiba ja kuivikuid ning veidi Eesti sinki. Jaamades, kust 
me läbi sõitsime, kerjasid väikesed lapsed leiba. Kõikjal oli 
mustus ja viletsus. Need mõned üksikud eestlased, kes olid seni 

ujunud bolševike kiiluvees, olid nähtust niivõrd masendatud, et 
muutusid suurimaiks bolševismi vastaseiks. 

Rongis korjati meilt ära ka Soome pussid ja mängukaar- 
did, kuna kaardimäng oli keelatud. Korra järele valvasid relvas- 
tatud bolševikud ja politrukid, kes olid eriti valvsad jälgima, 
et keegi ei põgeneks. Kõigest hoolimata aga hüppas üksikuid 
mehi rongilt maha. Nende saatusest ei kuulnud me hiljem enam 
midagi. 

Nii läbisime inimmassiga ülekoormatud rongil Vologda, 
Kirovi ja Permi ning jõudsime 12. päeval teispool Uurali mäes- 
tikku asuvasse Sverdlovskisse (endine Jekaterinburg). Kuid 
Sverdlovsk ei olnud veel meie lõppsiht. Siit jätkus teekond pi- 
sikesse linnakesse Reši, mis asetseb Sverdlovskist veel 80 km 
ida pool. Seal jaotati meid rühmadesse, kuid ikka ei räägitud 
sõnakestki, mis meist tulevikus saab. Olime seal kolm päeva 
söömata. Kui süüa küsisime, siis öeldi, et nurisemiseks pole 
põhjust, sest rindel on mehed vahel kaheksa päeva ja rohkemgi 
söömata. 

Meil ei tarvitsenudki kaua oma tulevikuplaanide üle pead 
murda. Mõni päev pärast rühmadesse jaotamist käsutati meid 
väljaja algas teekond paksu põlismetsa, mis asetses meie seni- 
sest peatuskohast mõnikümmend kilomeetrit ida pool. Metsas 
pidime rajama endale laagri ja alustama sunniviisil suure sihi 
raiumist elektri kõrgepingeliini jaoks. Niisiis - olime sunnitöö- 
lised. 

Elu metsatöödel oli äärmiselt raske ja vilets. Iga rühma 
jaoks määrati päevas oma töönormid. Kui rühm mi palju metsa 
ei jõudnud maha raiuda, kui töödejuhataja poolt ette nähtud, 
jäeti mehed söömata. Ja nii tuligi, et paljud pidid varahommi- 
kust kuni öösi kella 12-ni metsas rassima, et oma närust toidu- 


normi välja teenida. 

Tööriistad olid erakordselt viletsad. Ka kõige suuremad 
põlismetsa puuhiiglased tuli maha raiuda kirvestega, sest saa- 
ge bolševikel lihtsalt ei olnud. Oli kuulda, et selles kandis, kus 
tegime tööd, oligi ainult kaks saagi. Mõnd suurt puud tuli kir- 
vega raiuda kogu päeva kestel, enne kui selle pikali jõudsid 
sirutada. 

Magama pidime kuuseokstest onnides. Endastmõistetav, 
et meil polnud magamisasemeid ega vaipu. Nende aset täitsid 
kuuse-ja kaseoksad. Paiguti oli öösel nii külm, et magada üld- 
se ei saanudki ja tuli konutada laagritule ääres. Niisama vilets 
nagu kogu see elu, oli ka söök. Meile anti mingisugust hirsisup- 
pi, keeva vett ja leiba. Mõni päev jäime aga ilma isegi sellest 
natukesest. 

Loomulik, et selliste elamistingimuste juures paljude ter- 
vis vastu ei pidanud ja neil tuli minna puhkama Siberi mulda, 
kaugel kodustja omastest. Valla puhkes ka verine kõhutõbi, mis 
samuti murdis maha terve rea mehi. Põdesime ka ise selle kurja 
tõve läbi, aga õnneks jäime elama. 

Arstiabi oli niivõrd vilets, et see polegi üldse märkimis- 
väärne. Oli küll olemas mingisugune haiglataoline asutus, kuid 
seal antavast arstiabist võite saada ettekujutuse, kui kuulete, et 
haigla nn ülemarstiks oli keegi 18-aastane tüdruk, kes olla lõ- 
petanud vaid mingisugused arstiteaduslikud kursused. 

Laagris elutsevate meeste hulka olid poetatud salakuu- 
lajad, kes kõnelesid politrukkidele kõigist meeste kavatsusist 
ja omavahel räägitud juttudest. Eriti agarad spioonid olid kaks 
Tallinna juuti - Kiršakov ja Rubanovitš. 

Igal õhtul kõlas ühine võimas ,,Mu isamaa, mu õnn 
ja rõõm". Algul küll keelasid politrukid laulmise ära, aga 
nähes, et keelust ei hoolita, lõid käegaja eesti laul kõlas endiselt. 

Kui palju seal üldse eestlasi oli? Sellele on väga raske 
vastata. Igatahes läks sinna kogu ,,Stalini" laadung. Hiljem 


kuulsime, et meie lähikonda metsa olevat saabunud ka Narva 
ja Tartu mehi. Raske oli hankida mingisugustki ülevaadet eest- 
laste arvu ja nende asukohtade üle, aga meie arvates oli enamus 
mobiliseeritiust Uurali ümbruses, siis Kotlases ja teistes põhja- 
poolsetes linnades. 

Loomulikult ei olnud selline olukord talve tulekul kuigi 
meelitav. Kuidas me oma kergete riietega seal talve üle oleksi- 
me elanud, seda me ei osanud endale ette kujutada. Ja siis hak- 
kasid pikkamööda tekkima põgenemisplaanid. Meie igatahes 
ei olnud esimesed, kes põgenesid. Enne meid lahkus laagrist 
mitu gruppi, aga mis neist sai, seda me ei tea. Nad võtsid suuna 
Leningradi peale, mis meie arvates polnud õige. Seda kuulsime 
siiski, et üks põgenike rühm võeti 600 km lääne pool Uurali 
mägesid kinni ja mehed lasti maha. Kes need mehed olid, seda 
ei mäleta. 


Nädal aega enne meie põgenemist alustas teekonda Eesti 
poole jälle üks põgcnikesalk, keda juhtis keegi Orgus. Rühma 
kuulus ka veel keegi Karpussov, aga kes olid teised, see pole 
meil teada. 

Meie otsustasime põgeneda kahekesi, sest suure salga- 
ga minek oleks äratanud tähelepanu. Hakkasime pikkamööda 
tegema reisiks ettevalmistusi - küpsetasime tulel teemoonaks 
kartuleid ja hankisime sõpradelt leivatagavarasid. Siis ühel ööl, 
kui laagris vesi oli juba külmunud, alustasime oma teekonda. 
Otsustasime minna lõunasse ja katsuda pääseda Kaukaasiast üle 
Vene-Türgi piiri Türgimaale. Hiilisime laagrivahtidest mööda 
ja alustasime oma teekonda läbi ürgmetsa Reši poole. Orientee- 
rusime taevatähtede järgi ja jõudsimegi Reši. Sealt läksime ühe 
jaamavahe mööda metsa piki raudteed edasi. Jaamas hiilisime 
ühele kaubarongile, mis läks Sverdlovski suunas. Sverdlovski 
me rongiga sisse ei julgenud sõitaja matkasime viimase jaama- 
vahe jälle jalgsi. 

Sverdlovskis ootas meid esimene äpardus - sattusime 
kohe pärast linna jõudmist NKVD patrulli küüsi. ,, Andke do- 
kumendid! Mis mehed te olete?" Meil polnud muidugi min- 
gisugust asjalikku dokumenti peale ühe tolleaegsest Punasest 
Krullist välja antud tööraamatu, mis õnnekombel juhuslikult 
kätte oli jäänud. See osutuski meie päästjaks. Lõime selle do- 
kumendi NKVD meestele nina alla ja ütlesime, et oleme koos 
vabrikuga Tallinnast evakueeritud töölised. Pikal teekonnal 
oleme aga oma vabriku kaotanud ja nüüd otsime seda taga. See 
vale aitas. Olime seekord pääsenud. Kuna see võte osutus väga 
edukaks, siis tarvitasime seda edaspidigi NKVD meeste kätte 
sattumisel ja iga kord tulime endaga puhtalt välja. 


Nüüd tuli aga edasi lõuna poole pääseda. Öösel hiilisime 
jälle ühele kaubarongile ja pikk ning väsitav sõit Kaasani poole 
algas. Pimedas kaubavagunis nosisime näljaga oma küpsekar- 
tuleid ja närisime peale kuiva leiba, mis maitses haruldase ma- 
gustoiduna. Kaasanisse jõudsime vahejuhtumiteta. Kolasime 
linnas ringi ja käisime ühes söögimajas söömas, kus mängu 
panime oma viimased kopikad. Söök oli närune ja vilets, aga 
kuidagi kõhtu ikka täitis. Kaasanis kohtasime ka üht Eestist 
evakueerunud miilitsamehe naist, kes töötas linna lähedal kol- 
hoosis. See, mis naine oma elust kõneles, ei olnud bolševismile 
põrmugi kiituseks. Kaasanis sondeensime edasisõidu võima- 
lusi. Leidsime, et hädaohutum on sõita laevaga mööda Volgat 
alla, kuna laeval pole vahest nii palju kontrollijaid. Niisiis - 


Volgale! 


Pimedas hiilisime laevale. See oli rahvast tulvil. Segune- 
sime üldise viletsa ja räbalais inimkarja hulka ning algas sõit 
mööda Volgat lõunasse. Laeval reisimine aga tüütas peagi ja 
ühes vahepeatuses maabusime ning sõitsime raudteed möö- 
da Pensasse, et seal uurida raudteel lõunasse sõidu võimalu- 
si. Sellest plaanist ei tulnud aga midagi välja, sest bolševike 


19 


raudteevärk oli paisatud juba niivõrd segi, et meil polnud min- 
gisuguseid väljavaateid sel teel lõuna poole pääseda. Polnud pa- 
rata. Volga pidi jälle aitama. 

Algas jälle raske teekond Volga äärde tagasi ning sealt 
uuesti jõelaevaga mööda jõge alla. Pikk ja väsitav sõit möö- 
dus Saraatovist ja Stalingradist ning lõppes Astrahanis, Kaspia 
mere ääres. Astrahani jõudnult olime omadega täiesti läbi - toi- 
dutagavarad olid otsas ja süüa polnud kuskilt võtta. Nüüd oli 
jälle hea nõu kallis. Läksime ühte laevakontorisse ja palkasime 
ennast sadamasse laevale tööle. Meile tuldigi vastu ja peagi oli- 
me ühel aurikul ametis. Käisime laeval saunas ja võtsime õhtul 
välja seitsme päeva leiva. Hommikul aga jätsime laevaga vargsi 
jumalaga, sest meil polnud enam aega raisata - Eestisse oli ju 
ikka veel tuhandeid kilomeetreid maad. 


Astrahanis muutsime ka oma reisikava. Hakkasime kart- 
ma, et üle Türgi piiri minnes võivad türklased meid välja anda. 
Või peaksid äkki salakuulajaiks. Ja siis oleksime ikka täielikult 
pigis. Pealegi oli Kaukaasiast väga raske läbi minna, sest seal 
valitses kohutav nälg. Sinna oli kokku kogunenud palju juute 
ja kommuniste, kes ootasid, et inglased tulevad neid päästma. 
Jälgisime lehtedest Saksa pealetungi arengutja saime bolševike 
petlikust informatsioonist hoolimata aru, et sakslased olid lä- 
henemas Rostovile. Samal ajal, see oli 23. septembril, lugesime 
lehest ka rõõmusõnumit, et Tallinn on langenud sakslaste kätte. 
Bolševikud teatasid, nagu nüüd selgub, ligi kuuajalise hiline- 
misega, et nad on linna pärast ägedaid võitlusi maha jätnud. 


Nüüd otsustasime võtta uue kursi ja suunduda Rostovi 
poole. Järgnes jälle laevasõit jänestena mööda Volgat üles Sta- 
lingradi tagasi ja sealtjalgsimatk Rostovi poole. See jalgsimatk, 
mis ulatus ligemale 600 kilomeetrini, oli raskeim osa meie tee- 
konnast. Olime väsinud ning kurnatud ja pealegi rinde lähedu- 
ses, kus iga kahtlane isik võidi silmapilk pikema jututa maha 

lasta. Eriti raske oli üle pääseda sildadest, sest need olid kõva 
valve all ja pealegi mineeritud. Paljudel kordadel hiilisime teelt 
kõrvale ja sõitsime paatidega üle jõgede, et vältida üle sildade 
minekut. Magasime põhukuhjades ja heinaküünides. Sõime tee 
äärest kurke, arbuuse ja meloneid. Sageli isegi müüsime neid, 
et osta endale leiba. Teed olid tulvil põgenikest, kes voolasid 
bolševike piitsa all ida poole. Möödusid suured loomakarjad. 
Põldudel ja teeveertel oli suurel hulgal näha lõpnud loomi ja ho- 
buseid, kes olid hinge heitnud suure väsimuse ja toidupuuduse 
tõttu. 

Rahvas ootas kõikjal sakslasi, kes neid bolševike küüsist 
päästaks. Eriti vihased olid bolševike peale Doni kasakad. Nä- 
gime ise oma silmaga, kuidas kaks kasakat lasti maha üksnes 
selle eest, et nad olid julgenud rääkida Moskva langemise või- 
malusest. 

Kurnaval teekonnal olid meie jalad niivõrd paistetanud ja 
rakkus, et paiguti end sõna tõsises mõttes lohistasime edasi. 

Viimase etapi Rostovisse sõitsime jälle kaubarongiga ja 
saime seetõttu veidi puhata. Rostovi jõudsime novembri algul. 
Siis oli seal juba nii külm, et müüsime maha käeuuri ja ühe 
pintsaku ning ostsime selle eest kasukatüki ja vanakraamitu- 
rult vana palitu. 

Rostovi lähedal elasime kaks nädalat ühes kasakakülas, 
kus meid koheldi hästi. Eriti sõbralik oli meie vastu üks lätlasest 
kolhoosijuhataja, kes muretses meile leiba ja muid toiduaineid. 

Vahepeal oli rinne tulnud üsna lähedale ja meil tuli asuda 
Rostovi eeslinna ühe maja keldrisse. Venelased olid täielikult 
pea kaotanud ja põgenesid korratult. Teeveered olid tulvil põge- 
nemisel maha jäetud traktoreid ja igasuguseid muid masinaid. 
Rostov langes sakslaste kätte 22. novembril pärast ägedaid 
rünnakuid. Tulime oma peidukohast välja ja andsime ennast 
sakslaste kätte vangi. Alguses oli meil siiski raskusi, sest me ei 

osanud saksa keelt. Õnneks aga oli sakslaste juures üks soome 
allohvitser, kellega saime jutule ja kellele rääkisime oma põge- 
nemisloo. 

Meid võeti hästi vastu ja meile anti hästi süüa. Meie seik- 
lusterohke ja hädaohtlik põgenemisteekond oli lõppenud. Oli- 
me pääsenud ja sakslaste tagalas. 

Nüüd järgnes meie teekonna teine osa - sõit Rostovist 
Tallinna. Sõitsime Saksa kaubarongidel ja transportautodel üle 
Kiievi, Gomeli, Minski, Kaunase ja Riia Eestisse ja jõudsimegi 
lõpuks Tallinna. 

Sellel, kes pole tollasel Venemaal elanud, pole vähemat- 
ki ettekujutust kohutavast viletsusest, mis seal valitses. Rahvas 
oli kommunistide vastu, kuid NKVD terror oli niivõrd verine, 
et keegi ei julgenud bolševike vastu midagi ette võtta. Rinde 
tagalas valitses suur segadus ja organiseenmatus. Kõikjal oli 
nälginud ja viletsais riideis põgenikke, kelle eest keegi ei hoo- 
litsenud. Suur puudus oli igasugustest tarbekaupadest. Sel, kel 
Nõukogude Venes oli kümme õmblusnõela, ei tarvitsenudki 
üldse tööd teha. Ta võis neid nõelu välja üürida ja elatada ennast 
sellest rahuldavalt ära. Me oleme ise näinud, kuidas üks venela- 
ne andis teisele päevaseks tarvitamiseks õmblusnõela, nõudes 
selle eest viis kilo jahu." 

Suursaare Jobinson' 


Kõikidel selles raamatus esinevatel inimestel on tulnud 
surmale silma vaadata rohkem kui üks kord ja mõnigi on ellu 
jäänud nagu imekombel. Üks selliseid paljude teiste seas on 
tallinlane Roman (perekonnanimi teadmata - toim.), kes viidi 
mobiliseerituna Hankosse ja pääses pärast seikluslikku põge- 
nemist soomlaste poole üle Suursaarel. 

Romani lugu algab samuti nagu ta 500 kaaslasel, kes 
mobiliseeriti Harjumaalt ja Tallinnast ning viidi mootorpur 
jekal Õrnel Hankosse. Talle anti Tallinnas puuvillased Vene 
sõduri riided, paigutati laevale ja viidi Hanko poolsaarele 
kindlustustöödele. Ta vedas koos kaaslastega Vene patareide 
juurde kive ja liiva, sõi kehva supilurri ja magas muldonnis. 
Nii möödus aeg kuni Saaremaa langemiseni Saksa vägede 
kätte. Siis muutus olukord tunduvalt. Kõneleb asjaosaline ise. 


»Pärast Saaremaa langemist hakkasid venelased meid veel 
rohkem umbusaldama kui seni. Suurem osa eestlastest koguti 
Hankosse ühte biskviidivabrikusse ja pandi sinna elama. Vabri- 
kusse koguti 300 mehe ümber, kellest moodustati mingisugune 
töörood, mille ülemaks pandi üks vene madrus. Algasid ka üle- 
kuulamised. Mindki oli juba varem mitmel korral üle kuulatud, 
aga nüüd kutsus politruk mind neli korda järjest enda juurde. Ta 
esimene küsimus oli alati: ,, Mispärast olite kaitseliitlane?" Salga- 
sin oma Kaitseliidus olemise maha ja püüdsin teha nii süütu näo 
kui vähegi võimalik. Seejuures oli mul hirm, et keegi võiks mind 
reeta ja siis olnuks lool järsk lõpp. Iseäranis kartsin seda, et vene- 
lased saavad kuidagi teada, et mu vend oli mobilisatsiooni eest 

põgenenud metsavend, kelle vene madrused Sakus isakodus 
tabasid ja maha lasid. Samal ajal hakkasid mitmed mehed hau- 
duma põgenemisplaane. Üks kuuemeheline rühm aga reedeti ja 
mehed viidi ära, tõenäoliselt lasti nad maha. Peale nende kuue 
kadus ka teisi eesti mehi ükshaaval meie ridadest, nii et olemi- 
ne muutus juba päris kahtlaseks ning närvesöövaks. 

Neil päevil pandi mind tööle Hanko jõujaama. Kuna olin 
elukutselt elektrik, siis olin venelastele teretulnud mees ja nad 
olid nähtavasti otsustanud mu tööjõu ära kasutada. Jõujaamas 
teostus töö kogu aeg venelaste hoolsa järelevalve all. Enne töö- 
leasumist öeldi mulle selge sõnaga, et kui jaamas juhtub kas või 
pooletunnine rike, siis vastutan selle eest oma eluga. Õnneks 
minu jaamas olemise ajal mingisugust viperust ei juhtunud ja 
ma tulin omadega puhtalt välja. 

Siis tuli evakuatsioon. Evakueerimise päevil mind enam 
jõujaama tööle ei lastud. Üteldi, et ,,nüüd võid puhata, Lenin- 
gradis saad niikuinii teha tööd ööd ja päevad"'. Eestlaste eest 
püüti evakueerimist koguni varjata ja viidi meid mingisugus- 
tele mullatöödele. Lasti kaevata suurt auku, mil polnud min- 
gisugust mõtet. Meid viidi ja toodi pimedas, et keegi ei näeks 
venelaste paanilist põgenemist ega hävitustööd. 

Ei mäleta enam täpselt, kas oli see 27. või 28. novembril, 
kui meid käsutati välja rivisse ja hakati mehi ükshaaval nime- 
pidi rivist välja kutsuma. Nii valiti välja 72 meest, kelle hulka 
kuulusin ka mina. Hiljem ilmnes, et need 72 meest taheti viia 
Leningradi, kuna teised viidi Russarö saarele, kust nad õnneli- 
kult koju pääsesid. 

Pärast eraldamist käsutati meid oma ruumi tagasi ja siis 
algas pinev ootusaeg. Mis saab nüüd? Kuhu meid viiakse? Mis 
meiega tehakse? Need ja teised küsimused keerlesid peas kõi- 
gil, aga keegi ei osanud neile vastata. Neljandal päeval viidi 
mind tööle kööki. Askeldasin seal parajasti, kui kohale ilmus 

meie madrusest rooduülem, ise ärevil ja paanikas. Ta kahmas 
laualt taldrikuvirnad ja lõi need vastu maad puruks, ise rängas- 
ti venelase kombel sõimates. ,,Soo-ooh, nüüd on siis tibladel 
läbi," mõtlesin endamisi, silmitsedes taldrikute kilde. 

Kella kolme paiku pärast lõunat tuli käsk: , Sadamasse!" 
Ühtlasi lisasid politrukid sellele oma tavalisel jõhkral kombel, et 
kes katsub põgeneda, sel lastakse kõht tinaube täis. Meile jagati 
teemoonaks suhkrut, biskviite ja konserve ning algas teekond 
sadamasse. Linnas oli siis juba päris paanika. Pohtrukkidel oli 
nüüd kõvasti tööd linna elamute akende purustamisega. Need 
läledad poolhullumeelsed olid kaotanud täielikult viimse natu- 
kese oma inimlikkusest ja märatsesid lahtilastud metsalistena. 


Sadamas viidi meid ühe kaubaauriku juurde. Sinna peale 
aga meid ei võetud. Siis saadeti meid teise sadama otsa ühe teise 
laeva juurde, aga seegi ei tahtnud meid peale võtta. Nähtavasti 
olid venelased niivõrd paanikas, et nad ei osanud enam oma 
evakueerimist korralikult läbi viia. Külmetasime sadamas ühe 
kalju juures mitu tundi. Viimaks paigutati meid ühele praamile 
ja viidi reidil seisva ,,Stalmi" juurde. Aga seegi ei võtnud meid 
pardale. Venelased kirusid ja sajatasid, kuid see ei aidanud mi- 
dagi. Meid laaditi ühele teisele laevale, kus veetsime öö ja alles 
hommikul paigutati meid ,.Stalinile”. 

Aurik hakkas liikuma õhtul. Olime laeva keskosas ühes 
ruumis. Uksed olid suletud, laes põles vaid väike sinine tu- 
luke, mis jagas kasinat ähmast valgust. Olime sõitnud umbes 
kolm tundi, kui juhtus katastroof. Mäletan, et meie ruumis 
olev Kuld Lõvi viiuldaja mängis parajasti mingisugust südant- 
lõhestavat viisi, kui kõlas vali kärgatus, mis tõstis laeva üles. 
Politruk ütles, et meie suurtükid lasevad vastase lennukeid. 
Aga meie teadsime, et laeval polnud ühtki suurtükki. Varsti 
käis teine kõmakas ja siis kohe kolmas, mis oli kõige valjem ja 
kergitas laeva nagu nägemata hiiglase käed. Politruk nüüd enam 

midagi ei kõnelnud. Ta oli kindlasti rohkem ähmi täis kui 
meie. 

Nüüd tehti uksed lahti. Trügisime koridori. Laeva lae- 
le meid ei lastud, aga mina pääsesin siiski kuidagi üles. Lae- 
va nina oli täielikult vee alla vajunud. Päästepaate lasti vette. 
Kõikjal oli kisa, kära, oigamist ja karjumist. Sim-seal vedeles 
laipu. Pilt oli selge - laev oli jooksnud miinitõkke otsa. 

Olin laeva tekile tulnud kampsuni väel. Tormasin ühte 
kajutisse ja haarasin külma kaitseks sineli. Madrused tirisid 
mind ühe parve juurde ja ühisel jõul lükkasime selle vette. 
Hüppasime parvele. Meid oli seal seitse meest - kuus venelast 
ja mina. Aerutasime laevast eemale. Lootsin juba, et nüüd olen 
venelaste käest pääsenud ja et meid korjab üles mõni Soome või 
Saksa laev. Aga sattusime jälle venelaste küüsi. Üsna varsti pä- 
rast meie laevalt lahkumist ilmus kohale üks Vene mootorpaat, 
mis võttis meid enda pardale. Paat tormas esialgu ida suunas, 
kuid kartes sakslaste kätte sattumist, pööras peagi ringi ja sõitis 
Suursaare Sadamasse. 


Saarel oli rohkesti venelasi ja 18 Hankos viibinud eest- 
last-mobiliseentut. Lootsime, et saame saarel süüa ja leiame 
mõne sooja ruumi, kus võiks end soojendada ja puhata. Aga 
võta näpust! Midagi sellesarnast saarel polnud. Otsisime ise 
üles ühe endise soomlaste sauna ja kütsime selle soojaks. Öösel 
magasime sauna põrandal. Hommikul luusisin saarel ringi ja 
otsisin endale peidukoha valmis. Olin otsustanud, et siit saarelt 
ma koos venelastega ei lahku ja jään maha. Õhtul anti meile 
mõned kuivikud ja karp suitsu. Varsti pärast seda käsutati meid 
sadamas seisvale laevale, mis pidi alustama teekonda Lenin- 
gradi poole. 


Marssisin koos teistega laevale, sest sel hetkel põge- 
nemise võimalust ei olnud. Koos teiste eestlastega kogune- 
sime laeva tekil korstna juurde ja hakkasin ootama soodsat 

põgenemise momenti. Ettekäändega, et lähen otsin endale pare- 
mat ja soojemat kohta, hiilisin laevalt maha ja sammusin metsa 
poole. Pimedas ei leidnud ma aga päeval valmis vaadatud varju- 
paika üles ja põgenesin ühte venelaste poolt ehitatud koopasse, 
kus veetsin öö. Kuna saarel oli veel kuulda käraja püssipauke, 
siis ei julgenud ma niipea välja tulla. 

Olin oma koopas neli ööd ja kolm päeva. Närisin kui- 
vikuid ja sõin janu kustutuseks värsket lund, mis äsja oli 
sadanud. 

Neljanda päeva hommikul otsustasin välja minna. Kõik- 
|al valitses vaikus. Oma luurekäigul silmasin kaht Soome len- 
nukit, mis lendasid üle saare. Viipasin neile mütsiga ja vehkisin, 
kuidas suutsin, aga soomlased mind ei märganud. Ronisin vae- 
valiselt ühe kõrgema kalju otsa ja jäin nähtuga rahule - kuskil 
polnud märgata midagi kahtlast. Hakkasin marssima sadama 
poole. Aga mis see siis on? Sadamas seisis ju veel üks laev. Ma 
ei tahtnud oma silmi uskuda. Hiilisin lähemale ja märkasin, et 
laev oli purustatud ning korstna otsas paks lumekord. 

Tänu jumalale! See oli venelaste poolt mahajäetud laev 
ja ühegi inimeseta pardal. Kusagil polnud kippu ega kõppu. 
Niisiis - olin ainuke elanik saarel. 

Sammusin venelaste poolt maha jäetud elamutesse. Seal 
oli mingi imelik haiglataoline ehitis. Hakkasin otsima enda- 
le toidukraami, sest ma ei teadnud, kui kaua mul tuleb saarel 
Robinsonina elada. Haiglast midagi hambaalust ma ei leidnud, 
kuid veetsin seal öö. Järgmisel hommikul jätkasin jälle oma 
toiduotsimise käiku. Ühest majast leidsingi kasti, milles oli 
umbes poolteist kilo biskviite. Seadsin end mugavamalt sis- 
se ja hakkasin biskviite krõbistama. Oli hea ja mõnus tunne. 
Korraga - mis see siis on? Väljast kostavad sammud! Krauh, 
krauh krudiseb lumi kellegi jalgade all. Haarasin pihku auto 
käiguvahetuse kangi, mis oli mu ainus kaitseriist. Teadsin - kui 

tuleb venelane, läheb lahti võitlus elu ja surma peale. Uks avanes. 

Sisenes venelase riietes mees, aga ilma püssita. Ta vaa- 
tas ettevaatlikult ümber. Mind märgates võpatas ja küsis vene 
keeles: ,,Mis te siin teete?" Pigistasin kangi kõvemini pihku ja 
ütlesin, et söön biskviite. Küsisin, kas ka tema ei taha süüa. 
Mees silmitses mind hetke ja hakkas siis laginal naerma. ,, Mc 
oleme vist ühed mehed," ütles ta eesti keeles. Nüüd selgus, et 
temagi oli eestlane ja samasugune põgenik nagu minagi. Tal 
oli veel kaks kaaslast ja nemadki olid kolmekesi laevalt maha 
hiilinud. Nüüd läksime teiste juurde, keetsime sooja teed ja 
tundsime end jälle üle hulga aja inimestena. Saarel leidsime ve- 
nelaste poolt maha jäetud majadest veel toitu ja seadsime end 
sisse nagu tõelised härrad. 

Tegime kõik ettevalmistused soomlaste ootamiseks. Val- 
mistasime riideräbalaist Eesti lipu ja kirjutasime suurele valgele 
plakatile saapaviksiga suures kirjas, et venelased on saare maha 
jätnud. Seda plakatit tahtsime näidata Soome lennukitele. 

Nii elasime kolm päeva saare peremeestena. Neljanda 
päeva hommikul tuli üks meie kaaslastest suure kisaga tuppa, 
et saarel olevat venelased. Tormasin paljajalu välja. Tõesti, met- 
sa all oli märgata liikumist. Aga need mehed olid helehallides 
sinelites! Soomlased! Olime päästetud. Haarasime oma lipu- 
räbala ja läksime vennasrahva sõdureile vastu, kes tervitasid 
meid soojalt ning südamlikult. Elasime Suursaarel koos nen- 
dega nagu sõbrad 29. detsembrini. Siis toimetati meid Soome, 


kust pääsesime uusaastapäeval kodumaale tagasi.” 

Uppuval laeval 


22. augustil 1941 paigutati Tallinna sadamas auriku- 
le Alev sajad Nõukogude sõjaväkke mobiliseeritud ning alus 
sõitis reidile. Ööl vastu 24. augustit paigutati mobiliseeritud 
umber tanklaevale nr 11. Seal said inimesed viibida vaid tekil. 
Ihkki õlitankid olid tühjad, sinna siiski kedagi majutada pol- 
nud võimalik. Ainus varjualune, kuhu mehed õhuhäire puhul 
aeti, oli kaptenisilla alune ruum. Kõik muidugi sinna ei mah- 
tunud. Laeva meeskond koosnes venelastest. Sõjaväelasi peale 
valvemeeskonna laeval ei olnud. 


24. augusti hommikul hakkas 10-11 laevast koosnev ka- 
ravan liikuma Leningradi suunas, nende seas ka tanklaev nr 11. 
Suurim alustest oli Eestirand, millel viibis tuhandeid põgenik- 
ke ja mobiliseerituid. Peagi alanud õhurünnakutes said mitmed 
laevad ränki pommitabamusi ja läksid põhja, viies endaga kül- 
ma hauda tuhandeid inimesi. Selline saatus tabas ka tanklaeva 
nr 11. Paanikasse sattunud meeskond ja mobiliseeritud hüppa- 
sid üle parda, kõik katsusid, kuidas vaid uppuvalt laevalt kauge- 
male pääseda. Välja arvatud üks mees - aktsiaseltsis O. Kilgas 
töötanud värvimeister, 41-aastane Aleksander (perekonnanimi 
teadmata - toim.). Sest tema oli otsustanud jääda surmaohust 
hoolimata uppuvale laevale, tehes otsuse - põgeneda tagasi ko- 
dumaale või minna koos laevaga põhja. 


Teised nii tanklaevalt kui põhja läinud Eestirannalt merre 
sattunudellujäänudkorjati teiste Venelaevadejakaatritepooltüles 
ning viidi Leningradi. Sealt läks nende tee edasi Siberi sunnitöö- 
laagritesse. 

Meenutab vapper värvimeister, kes uppuvalt laevalt siiski 
õnnelikult lõpuks Eestimaa randa jõudis. 

»»24. augustil kell 10 hommikul alustasime liikumist ka- 
ravais Leningradi suunas. Ees liikusid miinitraalerid ja neile 
järgnes karavan, seitse suuremat laeva, neist üks oli Eestirand 
mobiliseeritutega ja teine umbes sama suure tonnaažiga, mille 
laadungiks olid loomad. Peale nende oli veel vähemaid laevu. 
Nii vasakul kui paremal pool karavani sõitsid kaks torpeedo- 
sõjalaeva, mis heitsid pidevalt süvaveepomme kartusest Saksa 
allveepaatide vastu. Pommide pildumine algas kohe, kui reidilt 
lahkusime. Suured veesambad meie kõrval tähistasid pommide 
lõhkemist. 

Olime sõitnud umbes 80-90 km ja jõudnud ligikaudu 
Pärispea-Kunda rannajoonele, kui Saksa rannapatareid alusta- 
sid karavani tulistamist. Kell oli pool neli päeval. Tulistamise 
alates aeti meid kohe varju alla. Ootasime iga hetk tabamust, 
kuna mürsud sattusid üsna laevade lähedusse. Laev püüdis 
kiiresti tulepiirkonnast kaugemale jõuda. Sõitsime veel umbes 
pool tundi edasi. Olime jälle kogunenud tekile, kui anti õhuhäi- 
re. Algas kohutav paugutamine õhutõrjekahureist, mida tank- 
laeval oli 6-7 ja samuti ka teistel laevadel. Märkasin, kuidas 
taevas oli täiesti kirju lõhkevaist mürskudest. Kuulsin sõnu: 
»Juba pikeerib!" Samal hetkel käis kohutav plahvatus ja laev 
hakkas vajuma vasakule küljele. Kaks lennukipommi olid ta- 
banud laeva ahtrit. Meid suruti taas komandosilla all olevasse 
ruumi. Olime seal 300-400 meest kõik üksteise otsas väikeses 
ruumis. Meeste seas tekkis paanika. 


Uks meie taga oli aga suletud. Nähtavasti taheti eestla- 
si koos laevaga põhja saata, et me ei segaks venelastel enda 
päästmist. Meie hulka aga oli sattunud üks venelane, kes tuli 
ülevalt komandosillalt. Sellele tehti uks lahti ja nüüd tormasid 
kõik eestlasedki rüsinal tekile. Mina jõudsin välja viimasena. 
Nägin, kuidas paljud riietusid lahti ja hüppasid vette. Lühike- 


se ajajooksul ujus meres 400-500 meest. Kisaja appihüüdeid 

kostis kõikjalt. Tanklaeva enda ja teiste lähedal olnud laevade 
päästepaadid hakkasid mehi merest välja korjama. Kõigepealt 
muidugi venelasi, kuigi need enamikus olid jäänud tekile, ja 
siis alles vees appikarjuvaid eestlastest mobiliseerituid. 

Otsustasin - mina venelastega kaasa ei lähe. Saagu mis 
saab - jään laevale. Kui venelased olid lahkunud ja alustati 
eestlaste väljakorjamist merest, jooksin laeva toidukambrisse 
ootama päästepaatide lahkumist. 

Viibisin peidus seni, kui laeva ümber jäi vaikseks. Välja 
tulles oli esimene mõte enda päästmisele. Tegin laeval leiduvad 
seljakotid tühjaks ja toppisin korgipuru täis, mida sain kork- 
madratsitest. Sidusin mõned tühjad õlikannud kokku, et val- 
mistada mi abinõu vee peal püsimiseks. 

Äkki raksatas laeva küljelt kõva pauk. Selgus, et Vene 
sõjalaevad lasevad vrakki umbes 100 meetri pealt otsesihti- 
misega. Kärgatasid veel mõned paugud ja laev hakkas küljele 
vajuma. Mõne silmapilgu olin kangestunud - ei osanud kohe 
reageerida ja tundsin laeva tekki jalge all aina vajuvat. 

Jooksin instinktiivselt paar sammu kerkiva külje suunas. 
Laev keeras ennast pidevalt ja ma alustasin roomamist laeva 
servani. Haarasin reelingust - nüüd oli laev täiesti külje peal, 
kuid pööramine aina jätkus. Roomasin nüüd juba edasi laeva 
küljel, pind muutus libedaks, kuna olin jõudnud selle osani, mis 
alatiselt püsib vees. Taipasin, et laev pöördub täiesti kummuli. 
Minu ainuke mõte oli - kui ma ainult kuidagi libedal pinnal 
püsiksin ja suudaksin välja roomata koos pööramisega laeva 
põhjale. 

Hoidudes kramplikult libisemisest, roomasinja roomasin, 
kuna laev sel ajal minu all ennast aeglaselt pööras. Jõudsingi 
viimaks kiiluni. Klammerdusin kramplikult selle külge ja jäin 
laeva põhjale kõhuli lamama selle ninapoolses osas, mis siiski 
aeglaselt tõusis, kuna ahter oli vajunud juba sügavalt vette. 

Laeva põhjal kükitades sain eriskummalise nägemuse 
osaliseks. Nagu mingist salapärasest jõust aetuna ligineb mulle 
kummuli päästepaat ja pöördub siis pikkamisi taas oma õiges- 
se asendisse, kui on jõudnud vastu laeva põhja. Paadi tagant 
aga ronib välja üks mees, kes suuril ja kohkunud silmil mind 
vahib. 

»Kas oled vaim või inimene?" hüüab võõras kähiseval 
häälel. Olin ise sama kohkunud. Teadsin end olevat laeval ihu- 
üksi ja nüüd ilmub äkki veel keegi, pealegi otse meresügavu- 
sest. 

Peagi selgus selle kummalise võõra saladus, kes oli kaas- 
mobiliseentu, Johannese-nimeline mees Kohilast. Ta oh va- 
rustatud korkmadratsiga ja hüpanud esimeses paanikas vette. 
Samal ajal aga toimus ka päästepaatide vettelaskmine. Paani- 
kasse sattunud meeste tunglemise tõttu läks aga üks paatidest 
ümber ja pöördus kummuli. Seletamatul kombel oli Johannes 
jäänud selle alla. Paadi all kobades klammerdus ta paadi pingi- 
laua külge ja jäi sinna rippuma. Tas oli tärganud mõte oodata 
ära venelaste lahkumine, et siis püüda sama paadiga kaldale 
pääseda. Paat oli köiega kinnitatud laeva külge, laeva kummuli 
pöördudes keris köis ennast selle kere ümber ja paat rebiti sel 
kombel õigesse asendisse tagasi. 

Mehe elamused ligi kolme tunni vältel kummulipöördu- 
nud paadi all olid olnud siiski nii rasked, et ta hiljemgi sellest 
pikemalt rääkida ei soovinud. Piinarikkaist tundidest, mille 
jooksul liikmed kangestusid ja uppumissurm ähvardas, andis 
ilmse tõendi asjaolu, et mehel olid muutunud juuksed täiesti 
halliks. 

Pääsemiseks oli meile niisiis saabunud haruldane või- 
malus päästepaadi näol. Hakkasime aerudega purustama köit, 
millega paat oli kinnitatud laeva külge. Nuga meil kahjuks ei 
olnud. Viimaks köis rebeneski, aga õnnetuseks oli hoog liiga 

lugev ja paat libises meist kättesaamatusse kaugusesse. Ujuda 
meist kumbki ei osanud ja seetõttu polnud võimalik ka paadile 
larele minna. Võite kujutleda, millist hingepiina me tundsime, 
olles ettevaatamatult ise hävitanud oma ainsa pääsemisvõima- 
luse. Nüüd jäi üle kas laevaga koos uppuda, sest ahter vajus 
pikkamööda, kuid pidevalt, või hellitada veel nõrka lootust 
pääseda mõnele juhuslikult mööduvale alusele. Väsimuse, nälja 
Ja meeleheite kummaline segu valdas meeli, kui ootasime seal 
surma. 

Paar tundi istusime vajuval vrakil sõnagi vahetamata. 
Äkki kuulsin tugevat kahinat. Välgatas mõte - nüüd oleme 
kadunud. See on kindlasti algava tormi tunnus. Siis märkasin 
pimedusest lähenemas hallikat kogu. Ähmane kogu välgatas 
tuisates mööda, siis teine ja kolmas... Sekundi murdosa vältel 
sähvas läbi pea mõte - Saksa kiirpaadid! Olin välguna püsti ja 
karjusin saksa keeles appi. Paatidelt kuuldigi minu hüüdmist ja 
esimene paat pöördus kaarega tagasi. 

Olime pääsenud! Pääsenud lausa viimasel hetkel, kui oli- 
me juba teinud oma südames eluga lõpparve. Saksa torpeedo- 
paat viis meid Helsingisse. Ma ei unusta iial seda silmapilku, 
kus astusin Saksa paati, ja seda südamlikku kaastunnet, mis 
meile seal osaks sai. Minu jutustus tundus sakslastele kohati 
küll uskumatuna, eriti ei suudetud mõista, kuidas võis mu kaas- 
lane viibida nii mitu tundi päästepaadi all. Ka Soomes raputati 
päid: , Uskumatu, uskumatu!" Aga tõeliselt oligi siiski nii, nagu 
teile siin kirjeldasin. Kõrgeim kaitsevaim hoidis meid - see on 
minu kindel veendumus.” 

kestlane, su mehemeel.., 


Koos — sõjavangidega jõudis 1941-42 aastavahetusel 
Soomest Tallinna ka mõnikümmend Eesti meremeest, kel 
oli õnnestunud põgeneda Nõukogude võimuorganite küü- 
sist Soome randa. Koju jõudnud meremehed jutustasid mõn- 
dagi huvitavat oma põgenemisseikadest, mis kinnitasid meie 
meeste ettevõtlikkust ja tublidust. Pääsenud meremeeste abi- 
ga said soomlased 40 miljoni marga väärtuses sõjasaaki. 

Puksiirlaeva 1-18 tulemees Aleksander (perekonnanimi 
teadmata - toim.) oli merd kündnud juba mõni aasta suurtel 
Eesti laevadel. Tema seiklusrikkaim merereis oli aga pisikesel 
puksiiril Tallinnast üle lahe Soome randa. Sellest reisist pajatab 


meremees järgmist. 


»Enamlaste päevil määrati mind kütjaks puksiirile 1-18. 
Töötasime Tallinna sadamas ja reidil kuni päevadeni, mil kom- 
munistidel siin rannal jalgealune tuliseks tehti. 28. augustil 
1941 saime käsu viia suur praam sõjamaterjaliga Naissaarele. 
Järgmisel hommikul käisime Naissaarelt miinisadamas mage- 
da vee järel. Siis tuli äkki korraldus - 1-18 jääb Naissaare ko- 
mandandi käsutusse. Sel ajal said enamlased Tallinna all juba 
kõvasti säru. Naissaare juurde kogunes Nõukogude sõjalaevu 
ja allveepaate. Näis, et venelased on täiesti pea kaotanud. Anti 
käske ja võeti neid samas tagasi. 28. augusti hommikul, mil 
sakslased juba Tallinna tungisid, algas Naissaare palavikuline 
evakueerimine. Enamlaste sõdurid paigutati ühele Eestiranna 
suurusele Läti aurikule. Varustus pilluti randa hunnikutesse ja 
süüdati põlema, sest neid pidi ootama karavan avamerel. Maha 
jäid ainult meie puksiir ja vedurlaev Paldiski. 

»Mida teie siin teete'" küsis vene ohvitser. Vastasime, et 
oleme Naissaare komandandi käsutuses. Ise olime rõõmsad, et 
karavanist maha jäime, sest lootus pääsemisele suurenes. 

Venelased sosistasid omavahel. Märkasime, et nad ka- 
vatsevad midagi ette võtta. Kui meid rivisse käsutati, vilksatas 
mõte peas, et nüüd on kõik läbi - laevad põhja ja meeskonnale 
kuulid. Aga sedapuhku pääsesime. Tehti korraldus, et peame 
võtma praamid sleppi ja sõitma Kroonlinna. 

Vahepeal oli Rocca ai Mare juurest paadiga Naissaarele 
sõudnud 25 enamlast. Need paigutati meie vedurlaevadele. Oli- 
me seega relvastatud valve all. Eestlasi oli laevas kuus, venelasi 
üheksa. 

Üks meie mees oli toonud kasuka sees laevale püssi. See 
oli meie ainuke relv. Venelased aga olid kõik hambuni relvas- 
tatud ja seega polnud jõud kaugeltki tasakaalus. Olime juba 
ammu nõu pidanud, et püüame põgeneda. 

Esialgne plaan oli venelased kahjutuks teha ja siis lae- 
vaga kaduda. Kuna aga merel liikus palju Vene vahilaevu, ei 
söandanud me riskida. Leidsime uue plaani - lootsime lihtsalt 
venelaste rumalusele. 

Lahkusime Naissaarelt videvikus. Paldiski sõitis meie 
ees. Mäletan, et olin viivuks suigatanud. Kui ärkasin, olid ma- 
sinal kõvad tuurid peal. Jooksin tekile. Praam oli slepist ära 
lastud ja vedurlaev pressis sõita, mis jaksas. Venelased olid sat- 
tunud ärevusse, valvates vahetpidamata meie tegevust. Kolm 
relvastatud meest viibis masinate juures ja kolm tekil. Aga mis 
aitavad relvad, kui meestel pole mereasjandusest taipu. Tallinna 
poole me oma laeva ei keeranud, sest linn põles. Tulekuma Tal- 
linna kohal oli näha kaugele. See oleks meie valvureis kahtlust 
äratanud. 


Jõudsime Paldiskile järele. Meie kapten hüüdis Paldiski 
kaptenile: ,, Nüüd põrutame edasi - teate isegi, kuhupoole!" 

Küllap Paldiski mehed seda juba teadsid. Lasid samuti 
praami slepist lahti ja panid täiskäigu peale. Virutasiine aina 
Soome ranna poole. Li venelased taibanud midagi. Soojendasid 
end korstna ümber ja ootasid pikisilmi, millal jõuame Kroon- 
linna. Aga Kroonlinna asemel sattusime hoopis Helsingisse. 

Hommikul, kui Soome kaljud juba paistsid, nägime kol- 
me vahilaeva. Uurisime kiikriga. Selgus, et need on soomlased. 
Panime masina seisu ja ootasime. Soomlased sõitsid juurde ja 
tulid tekile. 

Siis alles taipasid venelased olukorda. Üks haaras püssi. 
Meie kapten aga rebis tal relva käest ja viskas merre. Punased 
madrused küsisid, kes need on. Kui ütlesime, et soomlased, siis 
hakkasid venelased värisema ja vabisema kui haavalehed. 

Üks punane ei taibanud, et peab kõik relvad ära andma. 
Püssi andis ära, aga käsigranaati vöö vahelt ei andnud. Soom- 
lane haaras pussi ja lõikas venelase vöö läbi. Võttis selle siis 
kätte ja viskas koos granaadiga merre. Selle hetke |ooksul oli 
venelase nägu muutunud valgeks kui paberileht. Venelased 
võeti Soome laevale. Meie jäime oma puksiiridele ja viisime 
need Helsingi sadamasse. Juhatasime soomlastele kätte ka ma- 
hajäetud praamide asukohad. Praamid, milles oli laskemoona, 
toiduaineid ja riideid, leiti kätte. Soomlaste endi arvestuse järgi 
oli seekordse saagi väärtus ligi 40 miljonit Soome marka. 

Meie aga olime õnnelikud, et pääsesime soomlaste juur- 
de. Lesti meremehi koheldi hästi. Hõimurahvaste vangilaagris, 
kuhu olid koondatud peamiselt karjalased ja ingerlased, sõime 
ühes lauas koos soome valvemeeskonnaga. Kuulasime raa- 
dios Tallinna saatejaama kaudu kodumaa uudiseid ja kord tõid 
soomlased meile isegi Eesti ajalehti.” 


36 


Kaks meest, Uhemehesüst ja meri 


Vahetult enne sõja puhkemist äratas Rootsi ja Soome 
ilukirjanduses elavat huvi kahe eesti noormehe ebatavaline ja 
seikluslik põgenemine sovetliku terrori eest üheinimese süsta- 


va üle lahe Soome. Aga laskem sellest neil endil jutustada. 


»Kui enamlased juunis Eestisse valgusid, töötas üks meist 
Tallinnas väikekäitises meister-mehaamkuna, kuna teine oli 
Tartu ligidal oma isa asundustalus. Murepäevad toovad sõbrad 
aga ikka kokku ja mi toimus see ka meiega. Saime Tallinnas 
kokku ja arutasime uut olukorda. Otsustasime senise tegevuse 
lõpetada. Ostsime kahe peale mootorratta ning sõitsime selle- 
ga kogu Eesti läbi, et tutvuda olukorraga. Muljed olid rusuvad. 
Hall venelaste mass oli nagu rohututsuparv kõikjal. Veretavad 
punased loosungid lõikasid silmi. Inimesed olid hirmunud ja 
eesti laulud vaikinud. Ja siis selguski meile, et sedapuhku pole 
meil mingit mõtet enam jääda oma kodumaale. Tuli otsida uus 
ajutine varjupaik. 

Sõitsime Tallinna ja müüsime sõiduriista maha. Hakkasi- 
me kohe otsima mingit võimalust Soome pääsemiseks. Mõtted 
peatusid süsta juures. Lehes kuulutada oli riskantne, sest kõik 
kuulutused pidid olema allkirjade ja aadressidega varustatud. 
Ja mi tuli oodata, kuni ilmus kuskil lehes süsta müügi kuulutus. 
Läksime kohe vaatama ja leidsime väikese vana üheinimese 
süsta, mis ühe ümberasuja poolt oli mahajäänud. Ostsime selle 
ära. Töötasime hoolega mõned päevad selle juures, et muuta 
seda sõidukõlblikuks kahele inimesele. Viimaks olimegi nii 
kaugel, et võisime mõelda reisi alustamisele. Varusime endale 
šokolaadi, kuivikuid, paar pudelit soodavett ja ühe kruusi. Aga 

km me Pirital süsta istusime ja sõita proovisime, läks süst kohe 
ümber ja meie rabelesime vees. Kahe inimese kandmiseks oli 
süst liiga habras ja tasakaalutu. 

Päästsime, mis päästa andis. Toit ja eriti šokolaad olid 
vees ligunenud. Kuivatasime selle siiski ära, sest uue ostuks 
polnud meil enam palju raha raisata. Murelikult tulime Piritalt 
Tallinna tagasi ja hakkasime vanarauakauplustest otsima min- 
git rauatükki, mis sobiks süstale kiiluks. Leidsimegi viimaks 
vana raudtoru otsa. Selle võtsime kaasa ja Pirita metsa ääres 
meisterdasime sellest kuidagi süstale kiilu. Kui nüüd jälle oma 
sõidukisse asusime, ei läinudki see enam ümber. Aga me pi- 
dime siiski istuma äärmise ettevaatusega, sest iga väiksemgi 
liigutus kehaga külje poole oleks võinud süsta kummuli ajada. 


Piritalt kohe merele suunduda olnuks kahtlustäratav ja nii 
liikusime esialgu aeglaselt piki randa Viimsi poole. Oli valge 
ja kaunis suveöö. Tõmbasime süsta Viimsi randa ja ööbisime 
ühes talus sõbralike inimeste keskel. Järgmisel päeval algas 
meie reis Soome. 

Ilm oli selge, aga kõvasti tuuline. Oli 7. juuli 1940 kell 
12 päeval, kui suundusime otsustavalt ulgumerele. Esialgu läks 
sõit ilma viperusteta, kuid Aegna juures muutus tuul juba lausa 
tormiks ja lained tõusid hirmuäratavalt kõrgeks. Kas minna ta- 
gasi? Ei, otsustasime oma ettevõtmise lõpule viia, tulgu mis tu- 
leb. Lained paiskasid kerget sõidukit nagu pähklikoort siia-sin- 
na ja oli tegemist, et hoiduda kaljude otsa sattumisest. Viimaks 
oli Aegna siiski seljataga. Saabus õhtu ja suveöö. Eesti rand 
hakkas kaduma. Meie ees laiusid Soome lahe neutraalveed. 


Aga meil oli siingi palju muret. Õhtul lendas meist üle 
kaks lennukit nii madalalt, et olime kindlad, et meid oh avas- 
tatud. Ja öösel nägime patrullivat Vene sõjalaeva kurseerimas 
otse meie suunas, otsekui tahaks meile otsa ajada. Arvasime 
juba hirmuga, et oleme kadunud. Ometi sõitis ta meie eest 


38 


umbes 200 meetri kauguselt läbi ja suundus siis jälle Tallinna 
poole. Olime jäänud kõrgete lainete vahel märkamata. 

Tuul oli kogu reisi kestel väga vali. Laine jooksis pikuti 
idast läände ja oli väga kõrge. Süst õõtsus tugevasti. Vahel jättis 
üks meist sõudmise pooleli ja sõi veidike. Siis jälle sõudis tema 
edasi ja lasi teisel süüa. Liikmed surid kitsast istumisest, kuid 
liigutada end ei tohtinud, sest siis oleks süst kohe ümber läinud. 
Soome aga ei näinud ega näinud lähenevat. 

Kui olime jõudnud Soome territoriaalvette, lähenes mei- 
le üks piirivalvepaat, tegi meie ümber tiiru ja lahkus. Olime 
lootnud, et see võtab meid pardale ja viib maale. Aga vist pi- 
das ta meid oma inimesteks, sest olnuks ju ka võimatu oleta- 
da, et sellise sõidukiga on tulnud keegi teiselt poolt lahte. Tuli 
siis ikka oma jõul edasi sõuda. Helsingi tulelaeva juures pööras 
tuul vastu ja kuigi linn juba selgesti paistis, ei näinud me sellele 
sugugi lähemale saavat. Enne kulus ligi kaheksa tundi väsitavat 
sõudmist, kui saime Helsingi-eelses saarestikus veidi tuulevar- 
ju ja võisime kiiremini edasi jõuda. Viimaks suundusime ühele 
tühjale saarekesele, maabusime ja ronisime käpuli maale. Sest 
jalad olid nii surnud, et need meid lihtsalt enam ei kandnud. 
Tõmbasime süsta kindlale maale ja pikutasime kaljudel. Sõit 
oli kestnud üle 24 tunni, aga meie olime pääsenud. Magasime 
ja puhkasime. Hiljem asusime siis jälle sõidukisse ja sõudsime 
Helsingi sadamasse. Seal tõstsime süsta kaldale ja panime sel- 
lele juurde rootsikeelse sildi ,Süst müüa!". 


Kuid asjata ootasime ostjaid. Meie,,viikingilaev" ei paist- 
nud kellelegi meeldivat. Ja nii see meist sinna kaile jäigi. Alles 
siis, kui olime juba ammugi Rootsis, saime selle ühe tuttava 
kaudu 500 Soome margaga maha müüdud. Raha kinkisime 
ühele vennasrahva vabakirikule jõulukingiks. 

Helsingisse jäime paariks päevaks. Keegi meie käest 
mingeid dokumente ei küsinud ja meie ise ka ei läinud neid 


39 


kuluigi pakkuma. Ühes erapangas saime oma Eesti raha Soome 
ja Rootsi rahaks vahetada, kuigi sellega oli juba raskusi. Ini- 
mesed olid ärevuses ja rusutud, sest sündmused teispool lahte 
polnud siingi jäänud mõjuta. Ka oli Talvesõja surutist kõikjal 
märgata. Ja nii me siis otsustasime sõita edasi Rootsi. Olime 
seal enne käinud huvireisil ja meil oli palju tuttavaid. Otsusta- 
sime neid tutvusi nüüd kasutada. Ostsime piletid Torneosse ja 
pikk raudtcesõit möödus ilma mingi Viperuseta. 

Torneos uitasime jälle paar päeva ringi, otsides võimalusi 
piir ületada. Leidsimegi viimaks mingi kõrvalise kohaja lähe- 
nesime piirile. Olime seal kell 10 õhtul. Inimesi polnud kuskil 
näha. Hiilisime ja roomasime edasi. Ainukesed vaenlased olid 
kohutavad sääsepilved, mis meid armutult ründasid. Viimaks 
olimegi õnnelikult üle piiri Rootsis. Ronisime lähedal asuvasse 
küüni ja puhkasime oma esimese öö Rootsis värsketes heintes. 

Järgmisel päeval matkasime Haaparanta linna. Raha meil 
sõiduks polnud ja Stockholmi oli siit ligi 1400 km. Tegime oma 
mantlitest ilusad pakid, panime paberid ümber ja jätsime need 
siis raudteejaama. Lootsime, et need saadetakse Stockholmi 
tuttavate juurde, kelle aadressi me ka pakile peale kirjutasime. 

Siis algas jalgsimatk Rootsi pealinna poole. Kui olime 
umbes 60 km edasi jõudnud ja kuskil kohvikus oma viimaste 
ööride eest keha kinnitasime, astus meie juurde viisakas amet- 
nik, kes ütles: ,,0len politseinik. Palun, teie paberid." See oli 
esmakordselt Eestist lahkudes, kui keegi meie käest dokumenti 
küsis ja mi ulatasimegi siis talle oma Eesti isikutunnistused. 
Mees uuris neid tükk aega kortsus kulmul ja palus meil oodata. 
Ise kadus ühes meie dokumentidega. Tagasi tuli ta aga varsti 
ja kuulutas, et oleme arreteeritud ning paigutas meid aresti- 
kambrisse. 


Järgmisel päeval sõidutati meid uhke autoga Soome 


piirile tagasi ja politseinik astus Soome piirivalve inimestega 

kõnelusse. Meid taheti saata tagasi Soome. Kuna aga meie saat- 
ial polnud mingit dokumenti ega tõendust ette näidata, et oli- 
me siia sattunud Soome kaudu, siis keeldusid soomlased meid 
vastu võtmast. Soome piirivalveohvitser tuli koguni meie auto 
juurde vaatama, muigas ja küsis siis eesti keeles: ,,Poisid, kas 
tahate siis tõesti praegu Soome tulla?" 

Vastasime, et praegu meil küll sellist kavatsust ei ole. 

»Noh, siis on hästi. Olete poliitilised põgenikud ja Root- 
si võimud peavad teid vastu võtma." Soovis meile õnne ja 
lahkus. 

Niisiis sõitsime jälle tagasi. Peatusime Haaparantas, võtsi- 
me jaamast oma pakid kaasa ja läksime tagasi arestikambrisse. 

Aga nüüd oli linnakeses teade meist ja meie arreteeri- 
misest levima hakanud. Juhtus mi, et seal oli ka keegi pastor 
Klaasson, kes oli kunagi olnud Vormsis kirikuõpetajaks. See 
härra oskas head eesti keelt ja tuli meid vaatama. Ta oli meid 
nähes väga õnnetu. 

»»Kui mina tulin Eestisse, siis võeti mind vastu laulu ja 
kingitustega. Mulle toodi liha, võid ja mune. Elasin teie keskel 
nagu kuningas. Aga näe, mis nad nüüd teevad kahe eestlasega 
siin maal! Panevad aresti! See on kuulmatu!" 

Nii avaldas too kena vaimulik meile oma kaastunnet ja 
otsustas kõik rattad käima panna, et meile paremat olukorda 
luua. Aga ega meil vangikambriski viga polnud. Elasime här- 
rasmehe elu. Sõime pansionis ja puhkasime. Siis saabusid meile 
Stockholmist passid ja tööload. Olime jälle vabad mehed. 

Teade Saksa-Vene konfliktist ja sõja puhkemisest tabas 
meid kuskil Kesk-Rootsi metsas metsatööl. Olime seal neli eesti 
poissi koos. Kohe otsustasime saata ühe Stockholmi asja lähe- 
malt uurima, sest me kõik tahtsime minna vabatahtlikena Soo- 
me sõjaväkke. Nii sõitiski üks linna ja saatis varsti telegrammi: 


»Tulge!” 

Kiirustasime Stockholmi. Soome saatkonnast saime en- 
dale passid. Kõik oli sõiduks valmis. Meid oli siia kogunenud 
terve salgake eestlasi. Õmblesime endale ise Eesti lipu ja kui 
asusime Helsingisse siirduvale laevale, tõmbasime selle üles. 
Inimesed rannal hüüdsid hurraa. Mahajäävad eestlased nutsid 
liigutuse pärast. Nii sõitsime Soome. 

Seal ühinesime formeeritava Eesti üksusega. Tegime läbi 
vastava ettevalmistuse ja ootasime võimalust kodumaale pää- 
semiseks. Eestis aga valitses ikka veel enamlaste võim. 

Ühel juuliööl asusime esimest korda oma elus lennukisse. 
Sõitsime üle Soome lahe uinuva vee, kus kord olime oma elu 
eest süstaga heidelnud. Siis olid meie all jälle Eestimaa rohe- 
lised metsad. Juba Helsingis olime joonistanud endale Kautla 
ümbruse kaardid. Meie ülesanded olid teada. Raadiosaatjad ja 
relvad kaasas, tulime siia. 

Luuk lennuki põhjas avanes. Hüpe - ja varsti hõljusimegi 
üksteise järel langevarjudega alla. Nii tulime tagasi kodumaale, 
et võidelda hävituspataljonidega ja tervitada vabu metsavendi.” 

Mõlemad noormehed tegid metsades läbi mitmeid heitlu- 
si hävituspataljonidega. Üks neist sai haavata ja oli tükk aega 
Berliinis haiglas. Teise kohta levis tuttavate seas ka surmateade 
ja tal olnud isegi haud Tallinna lähedal, mille ristil seisnud ta 
nimigi. Aga see oli vaid ,,väike eksitus", nagu ta ise vaikselt 


ütles, kui ta oma haualt tagasi tuli. 

Luhtunud surmaotsus 


NKVD inimkittide jälgimisoskusest ja äärmuseni aren- 
datud tapakirest hoolimata õnnestus siiski üksikuil eesti meestel 
punaste timukate küüsist põgeneda, kuigi pääsemist tuli sageli 
lunastada raskete haavade ja eluks ajaks rikutud tervisega. Nii 
juhtus ka Tallinna linnavalitsuse kütteameti pearaamatupidaja 
A. Simenga, kes mobiliseerituna 27. juulil 1941 hüppas Aegvii- 
dus rongilt maha ja sattus rindest läbiminekul Järva-Jaani ligi- 
dal venelaste vahiposti küüsi. Mees siiski põgenes Punaarmee 
välikohtu poolt talle mõistetud surmaotsuse täideviimiselt ning 


pääses. A. Siiner jutustab oma elamustest järgmiselt. 


»Mind haaras kaasa 27. juuli mobilisatsioon, mille ohv- 
riteks langesid ka Eesti nimekad sportlased K. Palusalu, J. 
Kotka ja A. Kuusega eesotsas. Et varem kavatsetud linnast 
väljamineku ja metsa pagemise katse ebaõnnestus, siis tuli 
paratamatult asuda 28. juulil Ülemiste jaamas rongile, mis 
koosnes 60 vagunist, ja alustada kell pool üheksa õhtul tee- 
konda ida poole. Juba staadionilt lahkumisel koondusime 590- 
mehelisse gruppi, et moodustada ühe vaguni täitematerjal 
omavahel tuntud nägudest. Aga meie üllatuseks pandi meie 
vagunisse ka viis meile tundmatut meest, kes, nagu hiljem 
selgus, osutusid NKVD agentideks. Seetõttu ei saanud me ka 
vagunis ühist põgenemiskava arutada, vaid igaühel tuli ot- 
sustada ja teostada põgenemisplaan omal käel. Rongi paigast 
nihkumisel värises õhk tuhandehäälsest eesti laulust, mida 
alustati spontaanselt kõikides vagunites ilma, et varem oleks 
oldud selles kokku lepitud. ,, Mu isamaa..." ja ,,Eestimaa, su 


43 


mehemeel..." kaikusid veel võimsaina juuliõhtu selges avaru- 
ses, kui rong Aegviidu jaama saabumisel ootamatult peatus. 

Siin sündiski hetkeliselt mu põgenemisplaan. Et võimali- 
kult vähe tähelepanu äratada, jätsin seljakoti ühes toidumoona- 
ga vagunisse ja suundusin rahulikul sammul otsejoones Aegvii- 
du rappa, kus varjav võsa tõotas kaitset uudishimulike pilkude 
eest. Torkas silma, et raba pole siiski kuigi kindel pelgupaik, 
sest tallatud turbaaukude perved, mahaloobitud toidujäägid ja 
suitsuotsad kõnelesid selget keelt, et siin rabas olid inimjahti 
pidanud hävituspataljoni mehed. 

Olin umbes kilomeeter eemal rabas, kui mobiliseeritute 
rong Aegviidust edasisõitu jätkas. Sammusin kiiresti suveõh- 
tu laskuvas hämaruses, et tõtata lähemale rindele ja sealt edasi 
Esnasse, kus viibis mu perekond. Kõndimine pehmes rabas oli 
väsitav ja pimeduse saabumisel heitsin kuivematele küngastele 
puhkama, häirides seejuures metskitse perekonna rahu, mispu- 
hul emakits rahutu häälitsemisega ja minu ümber karglemisega 
avaldas oma meelepaha selle üle, et võhivõõras kahejalgne ek- 
sitab tema tallede und. 

Hommiku koites võtsin suuna Jäneda nigimõisa, kus 
lootsin kinnitada keha oma tuttava agronoomi 11. Väljaotsa 
juures. Sellest lootusest ei saanud aga asja, sest Jäneda mõisa 
õues seisis veoauto punaarmeelastega. Tuli mõisast aupaklikus 
kaares mööda hiilida. 

Sammusin siis mööda Tallinn-Tartu maanteed Aravete 
poole. Üha valjenev kahurimünn, mis oh eriti äge Koigi-Ima- 
vere pool, oli mu kõrvadele ammuoodatud muusika, sest see 
kuulutas pääsemise ligidust. Metsade ja põldude vahelisi jalg- 
radu kasutades hiilisin Aravete lähedal, umbes 20 km Aegvii- 
dust, mööda vene patrullist, kes kontrollis liiklejaid. 

Õhtul kella 8 paiku möödusin õnnelikult Seidla mõi- 


sa juures veel ühest patrullist, kuid pöördudes Kihme küla 

luures metsa, sattusin ootamatult punaste väeüksuse välilaagri- 
le. Vängete vene sõimusõnade saatel haarati mul turjast ja otsiti 
pealaest jalatallani läbi, mille järel politrukid asusid mind iile 
kuulama. Oma puuduliku vene keele oskuse juures eelistasin 
teeselda täielikku keeleoskamatust. Puhkes uus vene kolme- 
tärniliste" valing ning siis kutsuti lähedal asuvast evakueeritud 
külast kohale tõlk kohaliku kommunisti isikus. 

Selgitanud Eesti isikutunnistuse abil mu sünniaasta, 
muutusid punaste näod pahaendelisteks. Lühikese ülekuulami- 
se järel viidi mind tääkide vahel selle väeüksuse pealaagrisse, 
mis asetses metsas, Järva-Jaanist umbes 3-4 km kaugusel. Seal 
ümbritsesid politrukid mind juba lausa koerakarjana, kusjuures 
eriti hammustava tigedusega paistis silma üks pikasärgiline sõ- 
duri nahkrihmaga naispolitruk, kes kärkis mulle näkku selges 
eesti keeles: ,, Kas ma ei tea, et olete bandiit? Nüüd ei jää teil 
enam teist teed, kui tuleb öelda, kus on teised bandiidid!" 

Püüdsin väita, et ma pole kellegi bandiit, vaid kohaliku 
elanikuna tahtsin minna lähedal asuvast Kaalepi poest suitsu 
ostma ja läbi metsa minnes kavatsesin rutem koju jõuda. Minu 
vastused neid ei rahuldanud ja mi jätkus ülekuulamine tundide 
kaupa, kusjuures mind togiti jalgadega ja lubati kordamisi kas 
maha lasta või jälle vabaks lasta, kui ,,annan üles teised ban- 
diidid". 

Ülekuulajate väsimisel pandi mind puu alla pikali, kus- 
juures üks täägistatud püssiga punasõdur asus pea, teine aga 
jalgade juurde. Viimse tervitusena selleks õhtuks virutas nais- 
politruk mulle saapaninaga ribide vahele, ähvardades vihast 
vahutava suuga, et mind lastakse vähimalgi põgenemiskatsel 
otsekohe surnuks. 


Laskus öö südasuve kahvatute tähtede ja uduse pime- 
dusega. Oli külm ning rõske. Mõtted keerlesid palavikulise 
kiirusega, aga vähimagi liigutuse tegemisel tabas mind ribide 

vahele punasõduri saapalöök ja ähvardus lömastada püssipäraga 
mu pea, kui teen veel kord katset selili asendist küljele pöörata. 
Liikmed vajusid valusaks, jalad tundusid elutute tompudena ja 
maast tõusev verd tarretav mullarõskus pani mind haavalehe- 
na lõdisema, kuid kätt ega jalga liigutada ma ci tohtinud. Nn 
möödusid tunnid, kuni saabus 30. juuli kahvatu hommik ja ma 
leidsin ennast tüüpilisest räpasest punaste laagrist. Hambad 
plagisesid külmast, keha vabises otsekui halltõves ja punas ka 
suitsunälg, kuid punaanneelastelt suitsu küsides näidati mulle 
vaid püssipära. On märkimisväärne, et viimasel ülekuulamisel 
riisuti mind puupaljaks, võeti mu rahakott 750 rublaga, tasku- 
kell, suitsud, lapse pilt ja punaste täitmatuisse taskuisse rända- 
sid isegi mu kraenööbid. 

Hommikul kella 8 paiku viidi mind uuesti ülekuulamise- 
le, mis möödus traditsioonilise kärkimise ja jalgadega togimise 
saatel. Muutusin juba kuidagi tuimaks, apaatseks, loobudes vii- 
maks mulle esitatud küsimustele sootuks vastamast. Sus täideti 
mingi suurem paberileht, millele kirjutas alla keegi kiskja il- 
mega politruk ja ma veendusin, et protokolliti surmaotsus minu 
isiku kohta. Järgnes taas pikaliasend kahe valvuri vahel, kuni 
umbes kella 11 paiku saabusid autoga kolm püssimeest. Mind 
rebiti toorelt jalule ja tõugati autosse, mis pöördus suurele maan- 
teele, sõites tagasi Tallinna suunas. 


Umbes üks kilomeeter enne Aravetet juhiti auto metsa- 
teele. Oli ilmne, et punased timukad otsisid varjatud mahalask- 
mise kohta. Mu mõte töötas palavikuliselt. Kaleidoskoopilise 
kiirusega kangastusid kujutluses viimaste päevade sündmused. 
Oli tunne, nagu viibiksin alles oma perekonna keskel, kusjuu- 
res erilise teravusega kerkis esile lapse nägu. Selle noore elu 
nimel otsustasin oma kaevamata haua äärest põgeneda ja kui 
auto umbes poolekilomeetrise sõidu järel ühes metsatukas pea- 
tus, hüppasin autost ja alustasin viimase pingutusega jooksu elu 

eest. Selja taga lajatasid tagaajajate püssipaugud. Mu jooksu- 
teed tõkestas kraav, millest ülehüppamine nõudis äärmist pin- 
gutust. Tagaajajate eest pääsemiseks tegin jooksul jänesehaake, 
aga mul ei õnnestunud neid kuidagi maha raputada. Püssikuu- 
lid vihisesid aina mu kõrva ääres. Mäerinnakust ülesjooksmi- 
sel tundsin äkki, kuidas kadus viimane jõunatuke ja ma pidin 
jooksusammult üle minema kõnnile. 

Poolel mäerinnakul sain pihta esimese kuuli, mis paiskas 
mind pikali, läbistades reie. Kaotanud viimsegi enesevalitsuse, 
karjusin meeleheitel: ,, Appi! Tiblad tapavad!" Siis kuulsin, kui- 
das mu kohal peatusid käratsevad hääled. Kostis terav pauk ja 
tuim hoop kuklasse riisus mult teadvuse. 

See oli minu elu lõpetamiseks nn armupauk, mis, nagu 
pärast selgus, oli lastud politruki nagaanist. Kuul oli tunginud 
sisse kuklast ja rikošetti tehes väljunud vasaku kõrva äärest, 
jättes nagu ime läbi kaelalülid tõsisemalt vigastamata. 

Kui teadvusele tulin, tundsin, kuidas mu kaela ja nägu 
mööda voolas alla midagi sooja ning kleepuvat. Käega katsu- 
des tundsin, et laman vereloigus. Kuuldes, et ümberringi on 
jäänud kõik vaikseks, ajasin end viimase jõuraasuga istukile, 
rebisin särgi seljastja mähkisin selle ümber pea. Reie verejook- 
su tõkestasin ülalpool haava kokkutõmmatud püksirihmaga ja 
haava ümber mähitud pealmiste pükstega. 

Tuim valu ja jõuetus nöönsid liikmeid. Kurk hõõgus kui- 
vusest. Kuid sellest hoolimata upitasin end jalule ja hakkasin 
vähehaaval aluspükste väel edasi komberdama. 

Õnneks ei sattunud ma enam punaarmeelastele. Jõudnud 
umbes kilomeetri kaugusele oma hukkamispaigast, küsisin Pai- 
de-Aravete tee ääres asetsevast talust juua. Mu verist ja kent- 
sakat kuju nähes tardus talu õuel askeldav naine paigale, kuid 
hirmunult ümber piiludes andis see hea inimene mulle siiski 
juua ja juhatas teed Aravetele, kus pidi elama halastajaõde, kes 

seoks kinni mu haavad. Jõudsingi sinna. Õde kohtles mind otse 
emaliku õrnusega. Sidudes kinni mu haavad ja pestes mu riided 
verest, saatis ta mind puhkama lausa oma magamistuppa, kus 
ärkasin kosununaja hea enesetundega. 

Järgmisel päeval kella 1-2 paiku soovitas mu heategija 
mul põgeneda, sest tema maja peetavat punaste poolt silmas. 
Põgenesingi Kurisoo mõisa, kuigi jalad ei tahtnud hästi sõna 
kuulataja pea huugas. Öö veetsin rukkis. Järgmisel hommikul, 
1. augustil, läksin Priimil asundusse toitu otsima. Taluperenai- 
ne, kes viis lehma põllule, juhatas mind oma koju. 

2. augustil oli märgata venelaste paanilist taganemist. 
Enne päikeseloojangut jõudsid Aravetele Saksa üksused. Kui 
eemal asetsevad põllud täitusid kiiresti edasirühkivate välihal- 
lides mundrites meestega, oleksin tahtnud suurest rõõmust val- 
justi hõisata. 

Jäänud õhtul, kui taevas ümberringi punaste poolt põlema 
pistetud talude kumast lõõmas, venelaste kahuritule alla, otsus- 
tasime pererahvaga minna läbi rinde sakslaste poolele. Sidunud 
lehmad vankri taha, asusime öösel teele. Saksa vahipostid lasid 
meid vastutulelikult läbija hommikul jõudsime Priimli metsa. 

3.augusti hommikul märkis kaugenevkahurimürin vene- 
laste taganemisteed. Järva-Jaanis läksin saksa ambulantsi, kus 
mu haavad taas seoti ja plaasterdati eht saksa põhjalikkusega. 
Sama päeva õhtuks jõudsin oma perekonna keskele Esnasse. 

Kuu aega kulus mul lõplikuks paranemiseks punaste 
mõrvarite poolt tekitatud haavadest. Nüüd meenutab vaid sü- 
gav arm kuklas ja puruks rebitud vasak kõrvalest toonase suve 
jubedaid elamusi." 

Lahinguga [11 rinde 


1942. aasta veebruari alguses jõudis Saksamaalt vangi- 
laagrist taas tagasi kodumaale 11 endist Eesti ohvitseri, kes, ol- 
les teeninud mobiliseerituina Punaarmees, deserteerusid ning 
põgenesid lahinguga iile Saksa poolele. Üks neist vapratest ees- 
ti meestest oli kapten Leonhard Teder, kes alljärgnevalt jutus- 


tabki selle seiklusrikka ja eluohtliku põgenemisloo. 


»Sõja puhkedes teenisin mina Tapa suurtükiväe polgus, 
mis tookord asus Petscn ligidal pooleldi valmisehitatud Korela 
laagris. Juba varem oli meie hulka poetatud rohkesti venelasi 
ja nüüd saabusid polku nii arvukad vene täiendused, et eest- 
lased jäid vähemusse üks kümne vastu. Oli ilmne, et meid ei 
usaldatud ja et meie kõikvõimalikke algatusi taheti lämmatada 
ülekaalukalt suure massiga. Polgu ülesandeks öeldi olevat Eesti 
põhjaranniku kaitsmine, ning selle teadmisega, et meid sinna 
saadetakse, laaditi meid ka Petseris rongile. Tapal aga maha- 
laadimist ei toimetatud ja 28. juulil 1941 rongi liikuma hakates 
oli meile selge, et meie teekond viib Venemaa poole. See tekitas 
muidugi eestlaste seas kibedust ja vimma ning ergutas mõnda- 
gi meest riskeerima. Teel Narvani kaduski meie seast kümme- 
kond meest, kes olid rongist välja hüpanud ja metsa põgenenud. 
Selle tulemuseks oli, et kõigis jaamades pandi välja tugevad 
venelaste valvepostid. Ärajooksnute perekonnad lubati kõige 
kiiremas korras arreteerida. 


Praeguteametagantjärele,etesimeselsõjanädalal saavutas 
Saksamaa suuri maa-ala võite ja nihutas rinde sügavale Venemaa 
sisse. Tookord salati see meie eest täielikult maha, nii et olime 
olukorrast rindel täielikus teadmatuses. Meile seletati, et kõik 

Saksa dessandid Venemaa aladele olevat likvideeritud ja et 
meid rindele üldse ei saadetagi, vaid ainult Staraja Russa ligida- 
le laagrisse. Sinna sõitsime üle Narva-Gatšina-Novgorodi ning 
meid majutati seal otse lennuvälja naabrusse. Linn, mis elanike 
arvult võrdus umbes Tartuga, oli eestlastele suureks uudiseks. 
Andis alles imestada viltu vajunudja ammu värvi kaotanud os- 
mikuid ning sSillutamata tänavaid. Hooneid polnud kohendatud 
nähtavasti tsaariajast saati. Naabruses asetseva lennuvälja tõttu 
saime Õige pea ka oma esimesed tuleristsed, kui Saksa lennukid 
tegid sinna õhurünnaku. Heitsime pärast rünnakut nalja linna 
majade üle, sest paistis, nagu oleksid neist mõned pommitami- 
se tõttu sirgemaks rappunud. Meie hulgas kaotusi polnud, kuid 
lennuväljal oli selle-eest tehtud mi puhas töö, nagu vähegi võib 
ette kujutada. Meile aga oli selgunud tõde, mida enamus isegi 
küll juba varem aimas. 


Hakkasime igatsedes ootama rindele lähemale pääsemist, 
sest juba oli tekkinud väiksemaid sõprusgruppe, kes kavatsesid 
üleminekut sakslaste poolele. 

Õnnetuseks kuulusime meie suurtükiväkkc, mille eeslii- 
nile pääsemine ja seega põgenemine olid palju raskemad kui ja- 
laväes. Staraja Russast viidi meid küll edasi pisikesse Dedovitši 
linna, kuid meie , lahingutegevus" siinses ümbruses seisnes ai- 
nult selles, et meid paigutati alatasa ühelt positsioonilt teisele, 
ilma et kellelgi oleks olnud selge selle asja mõte. Samuti polnud 
väeosa ohvitseridel mingit aimu rindest või selle olukorrast. 
13. juulil viibis meie väeosa 11 eestlast vaatluspunktis Võšgo- 
rodi kirikus. Muidugi polnud siin enam tegemist kirikuga meie 
mõiste järgi - see oli ammu likvideeritud ja temasse asutatud 
mingi kommunistlik mäeinstituut. Ainult allesjäänud torn mee- 
nutas veel endist pühakoda. 


Meie vaatluspunkt sattus seekord olema kõige ligemal 
Vene jalaväe esimestele liinidele, olles sellest tagapool vaid pool 

kilomeetrit. Sakslaste asukohast polnud meil aga aimugi. Kuna 
olukord oli üldiselt meie jaoks soodus, otsustasime seda kasu- 
tada ja teha katset põgeneda. Meid oli koos sideohvitser leitnant 
Väldin divisjoni staabist, patareiülem leitnant Multer, veebel 
Kont, vanemseersant Soosalu ja rida aspirante, kellest mäletan 
Mägi ja Siimsonit. Vene jalaväelaste positsioonide vahelt so- 
biva põgenemistee väljaselgitamiseks läksid Väldin ja Soosalu 
luurele. Suvine öö oli algamas ning hämaruse katte all varusta- 
sime end tugeva relvastusega, et häda korral kas või jõuga läbi 
murda. Seadsime kaasavõtmiseks valmis ka ühe kuulipilduja, 
hulga granaate ja muid käsirelvi. Nende ettevalmistuste lõppe- 
des ilmus meie luure tagasi ja teatas, et olukord olevat rahuldav 
ning läbipääs jalaväe positsioonidest arvatavasti võimalik. 


Kell oli täpselt üks öösel, kui alustasime oma otsustavat 
teekonda. See aga ei läinud sugugi nii õnnelikult, kui lootsime. 
Teel, mis andmete järgi pidi olema vaba, seisis kahemeheline 
venelaste valvepost ja pidas meid kinni. Katsusime venelastest 
mööda pääseda mitmesuguste seletustega, kuid post käsutas 
meid kaasa kompaniiülema juurde, olles nähtavasti meie ees- 
märki taibanud. 

Hakkasimegi siis vene tunnimehe juhtimisel liikuma, 
kes suundus ligidal oleva komandopunkti poole. Meil kui suur- 
tükiväelastel ei oleks olnud kuidagi võimalik seletada oma vii- 
bimist selles piirkonnas ja seepärast otsustasime nüüd üritada 
põgenemist oma elu hinnaga, kohendades selleks oma relvad 
lahingukorda. 

Jõudnud komandopunktini, hakkasidki meie torud tuld 
tuiskama, kusjuures kõigepealt langes meid saatnud tunnimees. 
Meie rünnak siinsetel positsioonidel asuvale kompaniile oli se- 
davõrd üllatav ja ootamatu, et huupi vastulöögiks avatud tuli 
ei suutnud meile mingit kahju teha. Murdsime liinist läbi ilma, 


et ükski meie meestest oleks saanud surma või vigastada. Küll 

aga lagunes selle , lahingu" tulemusena meie 11-meheline salk 
väiksemateks gruppideks, kes igaüks omaette püüdis pääseda 
sakslaste juurde. Nagu hiljem selgus, õnnestuski see kogu salgal 
ning mõnigi mees, näiteks leitnant Väldin, pääses juba varem 
Eestisse, saades isegi osa võtta juba siinsest vabadusvõitlusest. 
Samal ajal kui meie üle minnes üldse kaotusi ei kandnud, olla 
venelaste poolel loetud pärast 6 surnutja 9 haavatut. 
Õnnelikult rindest läbi murdnud, kadusid meie mehed 
eespool laiuvatesse soodesse ja rabadesse, et otsida üles saks- 
lased. Rühma, kuhu sattusin mina, kuulusid peale minu veel 
kolm meest - Soosalu, Mägi ja Siimson. Esialgu oli meil suur 
hirm venelastel kasutada olnud piirivalvekoerte pärast, keda 
võidi meie jälgedele ajada. Sumasime aina mööda märgi ja 
madalaid kohti, et seda võimalust nõnda nurja ajada. Õnneks 
nägime peagi, et meie kartused olid osutunud asjatuks ja nii 
võisime end täielikult pühendada oma ainsale eesmärgile - ot- 
sida kontakti Saksa sõjaväega. Selleks võtsime suuna Pihkva 
peale. Mul leidus taskus paar karpi konserve, mis naine mulle 
Eestist lahkudes kaasa oli pannud, kaaslastel oli veidi leiba ja 
nende varal hoidsime end püsti. Paaril korral sattusime maha- 
jäetud lahinguväljadele mürsujälgedeja purunenud lahinguteh- 
nikaga, kuid sõjavägesid, ei ühe ega teise poole omi, polnud 
endistviisi näha. Meid hakkas piinama hirm, etjärsku ongi siin 
toimunud Saksa vägede taganemine, millest venelased nii pal- 
ju olid rääkinud. Juhuslikult aga sattusime paarile kõrvalisele 
kolhoosile, kus kuulsime, et Saksa väed liikusid sel ajal juba 
hoopis kaugemal Vene sisemaal. Samas nägime juba kolhoo- 
si põldudele taotud valgeid tikke - kolhoosnikud valmistasid 
ette esimest eraomandust üle aastatepikkuse vahemaa. Maa oli 
juba perekondade vahel ära jaotatud, et olla valmis sügiseseks 
lõikuseks ja samuti olid lehmad kolhoosi laudast saanud juba 
endale uued peremehed. Elanikkond oli üldiselt väga rõõmus, 


52 


et oli lahti saanud neid 20 aastat rõhunud kommunistlikest hir- 
muvalitsejaist. 

Alles 18. juulil, ligi viis päeva pärast meie põgenemist 
Võšegorodist, kohtusime esimeste sakslastega. See oli Pihk- 
va- Ostrovi teel, kusjuures meil oli seljataga 150 km pikkune 
jalgsirännak. Olime kõvasti väsinud ja otsustasime siin oodata 
mõnd Saksa autot, et oma ületulekust teada anda. Varsti nägi- 
megi esimest Saksa masinat - see oli väliposti auto. Andsime 
sellele oma relvad ära ja saime vastu kirjalikud tunnistused, et 
oleme vabatahtlikult Punaarmeest üle tulnud eestlased. Ühtlasi 
anti meile süüa ja pisut suitsumaterjah ning soovitati teeäärses 
külas puhata ja oodata, kuni vastassuunast mõni teine auto tu- 
leb ja meid Ostrovisse kaasa võtab. Jäime ühte külla laagrisseja 
olime küll ametlikult sõjavangis, kuid kõige hiilgavamas mee- 
leolus. Meie soov oli täitunud - me ei kuulunud enam vihatud 
Punaarmeesse. Olime sakslaste poolel ja seejuures polnud me 
näinud ometi ühtki lahingut, peale selle ainsa, mille kaasabil 
olime ise rindest läbi murdnud.” 

Meeleheitlik paadiretk 


Mobiliseeritud eestlasi Hankosse viinud mootorpuijeka 
Orne 12-liikmeline meeskond põgenes poolsaarelt, kasutades 
venelaste ajutist valvsusetust, kahe paadiga 9. novembril 1941. 
Üks paatidest jõudis pärast 10-tunnist rasket heitlust sügistor- 
mise merega soovitud sihile - Hiiumaa randa. Kuid teise paadi 
ja selle 6-liikmelise meeskonna saatusest ei olnud kaua kellelgi 
midagi teada. Kas sattusid mehed Vene sõjalaeva küüsi või läk- 
sid koos kipaka alusega sootuks põhja? Eriti võis oletada seda 
viimast, sest neil päevil valitses Läänemerel tugev sügistorm. 

Kuid 1942. aastajaanuari lõpul saabus meestelt kodumaa- 
le siiski lootustandev elumärk. Nimelt jõudis Tallinnas elavate 
omasteni kiri üheltjuba hukkunuks peetud meeskonnaliikmelt, 
kes teatas, et mehed on pärast mitu päeva kestnud vintsutusi 
siiski pääsenud ja asuvad Saksamaal. 

16. veebruaril 1942 saabusidki meremehed taas kodu- 
maale. Need olid Orne tüürimees Johannes Valström, Meinhard 
Toolse, Arnold Väinsaar, Aleksei Hlopatov ja Leopold Tasuja. 
Kodumaale naasjate seas ei olnud aga enam paraku Adalbert 
Musta. Tema, olles kaaslastest füüsiliselt mõnevõrra nõrgem, 
ei suutnud võitlusele tormi, külma ja tuulega vastu pidada. Vä- 
simus nõrgestas mehe sedavõrd, et vali külm võttis ta elu vaid 
mõni tund enne pääsemist. 

Mehed päästis Saksa kaubaaurik 13. novembril ja viis 
nad ühte Saksamaa sadamalinna. Sellest meeleheitlikust mere- 


retkest jutustab alljärgnevalt tüürimees Johannes Valström. 


»Hankost põgenemist plaanitsesime juba mõnda aega. 


Laeva päästepaatidele valmistasime mastid ja purjed. Venelaste 

küsimusele, milleks neid ettevalmistusi teeme, vastasime nal- 
jatoonis, et tahame kevadel sõita Kanaari saartele. Arvatavasti 
kahtlustasid nad meid põgenemiskavatsuscs, sest meid jälgiti 
hoolsalt. Kuid kummatigi takistusi paatide kordaseadmiseks 
siiski ei tehtud. 

7. novembril võeti valvemeeskond laevalt maha ja vene- 
lased ütlesid lahkudes: ,, Ah, tehke, mis tahate." Otsustasime 
jalamaid selle hetkelise võimaluse ära kasutada ja Hankost põ- 
geneda. Ootasime vaid sobivat ilma. 

9. novembril algaski tihe lumesadu ja õhtul kell 9 alus- 
tasime põgenemist kahe paadiga. Kummaski oli kuus meest. 
Hankost pääsesime merele märkamatult ja võtsime koosi Hiiu- 
maa suunas. Orienteerumisega oli aga omajagu raskusi, kuna 
meil oli vaid üksainus väike taskukompass. Tuule suund oli 
meil küll teada ja nii püüdsimegi hoida suunda peaasjalikult 
tuule järgi. 

Umbes tunniajase sõidu järel kaotasime teise paadi sil- 
mist, sest meie puri oli suurem ja vastavalt siis ka sõidukiirus. 
Peale 12-tunmst sõitu hakkasime igatsusega otsima Hiiumaa 
randa, kuid maad ei paistnud kuskilt. Taipasime, et olime Hiiu- 
maast juba mööda sõitnud. Tuul oli vahepeal pöördunud itta ja 
seetõttu olime, tuule järgi orienteerudes, õigest suunast kõrva- 
le kaldunud. Otsustasime nüüd kiiresti kurssi muutes katsuda 
pääseda Saaremaale või Läti randa. Kompass oli aga vahepeal 
täiesti rikki läinud ja nii tuli edaspidi orienteeruda vaid umb- 
kaudu. 

10. novembri õhtul muutus vali tuul juba lausa tormiks. 
Lasime peapurje mahaja sõitsime edasi ainult kliivriga. Pidime 
sõitma ainult allatuult, vastasel korral oleks lame meid jalamaid 
uputanud. 

Nii olime tormi vintsutada veel 13 tundi, kuid maast pol- 
nud ikka veel märkigi. Paat lekkis ja ühtlasi paiskasid lained 

vett paati. Olime sunnitud pidevalt ämbriga vett paadist välja 
loopima. Ise olime ka kõik läbimärjad. Märgade riiete tõttu kip- 
pus mõneteistkümnckraadme külm liikmeid lausa kangestama. 
Peksime pidevalt käsi rannamehe kombel vaheliti ja liigutasime 
jalgu, et hoiduda surnuks külmumisest. 

Muidugi olime selleks ajaks juba puruväsinud, kuid ma- 
gamine ei tulnud kõne allagi. Ehkki väsimus oli nii suur, et 
silmad vägisi kinni vajusid. Jälgisime vastastikku, et keegi ko- 
gemata ei uinuks. Suurt piina tundsime joogivee puudumisest. 
Olime janust sedavõrd piinatud, et katsusime koguni juua soo- 
last merevett. 

12. novembri õhtupoolikul paisus vahepeal veidi rauge- 
nud torm uuesti tugevaks. Öösel suutsime taeva hetkelisel selgi- 
nemisel määrata Põhjatähe abil kurssi. Selgus, et sõidame lään- 
de. Selles suunas sõites oleksime võinud jõuda peatselt Rootsi 
rannikuni. Erilist lootust see võimalus ei pakkunud, sest randa 
jõudes oleksime kindlasti sellise tormiga kaljudel purunenud. 

Lootust me siiski ei kaotanud. Uskusime, et suudame 
külmale vastu pidada ja lõpuks me kuhugi ju ikka peame välja 
jõudma. See usk andis meile jõudu vastu panna füüsilisele üle- 
väsimusele. Vastasel korral oleksime küll kõik ära külmunud. 

13. novembri hommikul oli meie väsimus jõudnud tõesti 
juba viimase piirini. Mõned meie hulgast kaotasid ajuti teadvu- 
se ja sonisid. Võtsime kokku viimase tahtejõu, et väsimusele ja 
külmale mitte alla anda. 

Samal päeval tabas meie paatkonda masendav sündmus. 
Üks kaaslastest ei suutnud enam vastu pidada neli ööd-päeva 
kestnud lakkamatule pingutusele. Üleväsimuse tagajärjel oli 
salakaval külm kustutanud ühe mehe eluküünla. Märkasime 
seda siis, kui suur laine paati paiskus ja tal mütsi peast uhtis. 
Mees jäi liikumatult edasi istuma. Adalbert Must oli surnud. Ta 


lahkus vaid mõni tund varem, kui saabus meie pääsemine. 

Samal õhtupoolikul õnnestus meil pääseda. Pärast lõu- 
nat, umbes kella 5 paiku, märkasime üle laineharjade paistvat 
kolme torni. Esialgu arvasime, et need tornid paistavad maalt. 
Siis aga ilmus nähtavale komandosild. Nüüd oli selge, et olime 
sattunud laevateele. Hakkasime hoidma paati, et sattuksime 
laevale ette. Purje poomi otsa sidusime Hankost kaasa võetud 
Soome signaallipukese. 

Kuid laev sõitis meist mööda. Arvasime juba, et meid ci 
märgatudki. Siis aga tõusis meie suureks rõõmuks auriku mas- 
tikahvlisse haakristilipp ja laev pöördus tagasi meie suunas. 

Kapteni osaval juhtimisel sõitis laev meile kohe 3-4 
meetri kaugusele ja laevalt visatud köieotsa saime kätte ning 
kinnitasime paadi külge. Samal ajal tõstis laine paati, laev oma- 
korda vajus ja Meinhard Toolse sai esimesena haarata reelingust 
ning ronis Saksa auriku pardale. Järgnesid Väinsaar, Tasuja ja 
Hlopatov. 

Mina olin vahepeal kaotanud väsimusest meelemärkuse, 
kuid siis kargas saksa pootsman ise paati ja võttis ohjad enda 
kätte. Kuid ootamatult rebenes köis ja paat kandus taas laevast 
lainete aetuna kaugemale. Laev manööverdas ennast aga uuesti 
ringi ja sõitis paadile taas ligi. Pardalt visati uus köis ja nüüd 
päästeti ka mind ning meie hukkunud kaaslase põrmgi toodi 
auriku pardale. 

Mina paraku küll ise enda päästmisest suuremat midagi 
ei tea, sest ärkasin teadvusele alles laeva salongis lahkete saksa 
meremeeste toibutusel. Oleme igavesti tänuvõlglased meid sur- 
masuust päästnud Saksa laeva kaptenile ja meeskonnale. Nende 
südamlikkus ja hoolitsemine meie eest oli lausa liigutav. 

Erilise tänu võlgneme aga tekipoisile, 16-aastasele Harald 
Mehnenle, kes meid auriku pardalt esimesena märkas. Tema 
terava silmata oleksime küll jäänud tähele panemata.” 

üle murduva jää 


1941. aasta kevadtalvel püüdis palju eestlasi põgeneda 
nõukogude võimu poolt ähvardava ohu eest üle jää Soome. Osal 
õnnestus see julge rännak, paljud aga jäidki jäädavalt kadunuks. 
Teadaolevalt õnnestus esimesena kohe pärast jää tekkimist pää- 
seda üle lahe kaugesõidukapten Theodor L.-il (perekonnanimi 
teadmata - toim.), kes selle üliontliku matka sooritas koos oma 
abikaasaga veel enne Soome lahe täielikku kinnikülmumist. 
Viimane asjaolu tegi põgenemise ühest küljest äärmiselt ohtli- 
kuks, teisalt aga soodustas pääsemisvõimalusi, sest Vene piiri- 
valvurid ei pidanud siis veel nõrga jääkatte tõttu lahel mootor- 
saanidega alalist valvet, nii nagu hiljem. 


Allpool jutustabki vapper kapten enda ja oma abikaasa 
pääsemisloo. Ja see pääsemine sai teoks tõesti vaid üle noatera. 


»»Laevaomanikest arreteeriti kommunistlike võimumees- 
te poolt esimesena kapten Nelberg juba mõned päevad pärast 
1940. aasta jõulupühi. Pidin temaga enne seda tuttavate juures 
kokku saama, kuid ootasin teda seal asjata. Hiljem oli ta tul- 
nud, kui mina olin juba lahkunud. Samal päeval oli ta läinud 
Kalandusvalitsuse ruumidesse, kuid seal oli ta kutsutud juha- 
taja kabinetti ja sellest ajast saati ta jäigi kadunuks. Tundsin, et 
kohe on kord ka minu käes. Seepärast katsusin viibida võima- 
likult rohkem Tallinnast eemal - maal. Linnas käies kuulsin, et 
mindki on korduvalt käidud taga otsimas ja küsitud ka telefoni 
kaudu. Kui siis hakkasid koju saabuma käsud minna piirival- 
vesse ja GPU-sse ülekuulamisele, tegin otsuseks Tallinnast lõp- 
likult kaduda. Suuski kaasa võttes tahtsin lahkuda rongiga, aga 
sellest ei tulnud midagi välja. 

Hiljem õnnestus mul pääseda Kuusalusse, kuhu mind mu 
jahisõber Lepik viis autoga. Tugeva külma käes - taevas oli sel- 
ge ja külma oma 15 kraadi - matkasin Kuusalust jalgsi Loksa 
lahe randa. Abikaasa sõitis sealt bussiga Tallinna otsima kaas- 
lasi, kes tahaksid koos meiega matkata üle lahe Soome. Keegi 
aga ei riskinud kaasa tulla, kuna laht polnud veel kindlalt jääs. 

Kolm päeva ootasin ranna lähedal, kuid jää oli matka 
alustamiseks ikka veel liiga nõrk. Kõrge topograafilise märgi 
otsast, kust oli näha isegi Tallinna torne, paistis, et umbes kolm- 
veerand lahte oli jääs. Ootasin ühe päeva veel. Õhtul käisin taas 
salaja mere ääres, see oli võimude poolt keelatud, ja viisin ran- 
da reisivarustuse - kaks seljakotti, Soome kelgu ja suusad. 

Teekonda koos abikaasaga alustasime 28. jaanuari õhtul 
kell 9. Moondamiseks olid meil ümber võetud valged linad. Va- 
rustuse peidupaiga juurest tuli edasi sumada paarsada meetrit 
põlvini lumes ja seejuures kelku tassida-et sellestjälgi ei jääks. 
Juba see esimene teeosa võttis naha märjaks, sest pikaks teeks 
valmistudes olime end võimalikult soojalt riidesse pannud. 

Mul oli seljas neli paan pesu, kaks ülikonda ja talvepa- 
litu, naisel sooja pesu peal suusatamispüksid ning talvemantli 
peal veel minu sügismantel, jalas aga minu suusasaabaste all 
mitu paari sukki. Säärane soe riietus oli hädavajalik, et puhke- 
hetkedel mitte külmuda, sest valitses tugev pakane - lisaks 15 
külmakraadile veel ka tugev tuul. 

Algul tuli ületada mitu paari meetri kõrgust kokkukuh- 
junud jäävalli. Keset Loksa lahte jäi lumi juba vähemaks. Kelk 
ei tahtnud aga ikka kuidagi libiseda. Vedasin seda eest ja naine 
lükkas tagant. Idast tulnud rüsijää oli paljudes kohtades jääval- 
lideks kokku surutud. Need olid paiguti nii suured nagu Raeko- 
ja plats. Samas tuli sageli ette ka ,,hingamisauke", mis paistsid 
vaevalt kümne meetri kaugusele. Tihtipeale tuli jäävallidest üle 
ronida ja neist ning ,,hingamisaukudest" ringi ümber minna. 

Mul oli tegemist kelgu kandmisega, naisel aga jalul püsimise- 
ga, sest ta kukkus sageli, umbes paarkümmend korda järjest. 
Ise ma püsisin paremini jalul, kuna minu jahisaabaste all olid 
teravaks villitud naelad. 

Öö läbi matkasime lakkamatult edasi. Alles hommikul, 
kella 8 paiku, kui selja taga oli juba vähemalt 20-kilomeetri- 
ne teekond, tegime väikese puhkcpeatuse. Põetasime end ühe 
jäävalh juures tuulevarju. Valasin tühja konservikarpi selter- 
sipudehst bensiini ja süütasin selle põlema. Selle leegi juures 
soojendasime end tund aega. Nüüd oli edasiminek ilma valge- 
nemise tõttu juba palju kergem. 

Liikusime Helsingi suunal aina edasi. Kaugel lääne pool 
oli näha jääserv, mistõttu olime sunnitud suunda muutma. Kee- 
rasime veidi ida poole. Jää muutus nüüd õnneks ühetasaseks ja 
siledaks, olles 4-8 tolli paks. Jõudsal edasiminekul muutusid 
aga mu abikaasa jalatallad valulikuks, mistõttu andsin talle jal- 
ga teised saapad. Liikusime vahetpidamata edasi umbes seitse 
tundi, kusjuures kohati sõidutasin abikaasat kelguga. Kuid seda 
siiski mitte liiga kaua, vältimaks ta külmetumist. Edasi liikusi- 
me umbes 4 km tunnis. 

Korraga aga vajus kelk läbi jää ja koos sellega lendas 
ka mu abikaasa poolest kehast saati vette, jäädes rinnuli jää 
servale. Mina ise aga vajusin sisse lausa õlgadeni. Kuid ome- 
ti õnnestus mul kuidagi kohe välja rabelda. Kelku hoidsid jää 
peal sellele põigiti asetatud suusad. Seejärel tõmbasin ka abi- 
kaasa pootshaagi abil aegamisi mööda jääd välja. Kelgul ol- 
nud kompass oh merre kukkunud. Mina olin vees olnud vahest 
vaid 10-15 sekundit, kuid otsustasin siiski saapaid jalast mitte 
ära võtta. Naisel tõmbasin aga kiiresti saapad jalast, väänasin 
sokkidest vee välja, soojendasin neid veidi taskus ja tõmbasin 


siis uuesti talle jalga. 

Liikusime edasi, kusjuures ma katsusin paremas käes 
oleva pootshaagiga kogu aeg jää tugevust. Umbes tund aega 
hiljem sattuski pootshaak millessegi pehmesse. Ei jõudnud ma 
seda veel väljagi tõmmata, kui olin juba teist korda vees. Hüüd- 
sin naisele, et tõmmaku ta mind nööri abil endale lähemale 
kõrgema jää poole. Ta taganes koos kelguga ja kätele toetudes 
pääsesingi uuesti tagasi jääle. Küll oli hea, et esimesel vette - 
kukkumisel saapaid jalast ei tõmmanud, mõtlesin endamisi. 
Sest nüüd tuli seda teha niikuinii. 

Jää osutus seal ainult kolmveerand tolli paksuseks. Mee- 
leolu hoidis siiski üleval lootus, et peagi peaks maa paistma 
hakkama. Tund aega hiljem nägigi abikaasa esimesena kaugu- 
ses Pirti tuletorni. Helsingi suunas oli aga eespool näha lausa 
lahtine vesi. Meiegi liikumissuunas hakkas jää muutuma pra- 
guliseks. Pragusid kattis ainult poole- kuni ühctolline jääkord. 
Väsitav liikumine oli juba sedavõrd janutama ajanud, et ligi 
paarkümmend korda olin laskunud kõhuli maha jääpragude 
juures ja joonud mõne suutäie merevett. Söögiisu polnud aga 
vähimatki, ehkki meil oli kaasas toidumoona umbes nädalaks. 

Tuletorn paistis nüüd juba kaunis selgelt, silmaga hin- 
nates oli selleni minna umbes 12 km. Lootus peatseks pääse- 
miseks osutus aga siiski varajaseks. Kogu meri kuni rannikuni 
oli kaetud alles samal päeval tekkinud jääga. Katsusin poots- 
haagiga jää paksust, kuid pootshaak läks sellest kergesti läbi. 
Hakkasin juba vajuma, kuid suutsin siiski kiiresti hüpata paar 
meetrit tagasi kõvemale jääle. Edasi seega enam ei pääsenud. 

Hakkasime siis kaarega tagasi minema. Väsimus aga oli 
juba nii suur, et hakkasime otsima kuskilt puhkamiseks kokku- 
surutud jääs tuulevarju, kuna puhus umbes kolmepalline lõikav 
tuul. 

Tulnud paar kilomeetrit tagasi, otsustasin jääda laagrisse, 
hoolimata suurest ohust sootuks ära külmuda. Kell oli umbes 

pool seitse õhtul. Naine toetus kelgule, pöörates selja vastu tuult. 
Arutasime olukorda ja otsustasime siiski mitte tagasi pöördu- 
da, sest olime juha peaaegu päästva ranna läheduses. Lootsime 
kahele asjale - esiteks, et jää öö kestes kindlasti tugevneb ja 
teisest küljest võis jällegi loota, et meid Soome-poolsest rannast 
märgatakse ning appi tõtatakse. 

Kuigi olin surmani väsinud, ei tohtinud ma isegi tukku- 
da, sest magamajäämisel oleks külmumine olnud vältimatu. 
Abikaasa tukkus kelgu najal, kusjuures ma teda iga veerand 
tunni tagant tugevasti raputasin. Ise seisin kogu ajaja tammu- 
sin paigal nagu karu puuris. Nii läks aeg kuni poole ööni. Siis 
otsustasin üritada siiski kuidagi teha soojendustuld, kuigi tikud 
olid kahekordse veesolemise tõttu niisked. Otsisin vestitaskust 
tikukarbi ja panin selle kaenla alla vastu ihu kuivama. Tund 
aega hiljem saingi tikkude abil tuld teha. Soome pussi abil lõi- 
kasin nüüd jäätunud seljakoti põhja lõhki ja kobasin sellest pii- 
ntusepudeli. Valasin siis sealt piiritust konservikarpi, aga mu 
suureks ehmatuseks ei hakanud see algul põlema. Lisasin siis 
bensiini. Ka see ei hakanud algul põlema, ent hiljem siiski süt- 
tis, kui olin hoidnud põlevat tikku tükk aega vastu bensiini. 


Konservikarbi tuleleegiga paigutasin abikaasa jalgade 
juurde ja ise soojendasin seal vahetevahel näpuotsi ning saa- 
paninasid. Siis valasin villase soki bensiiniga üle ja süütasin 
põlema, kuni konservipurgi uuesti bensiiniga täitsin ja sama 
sokiga siis uuesti süütasin. Nii põles leek kuni hommikul kel- 
la kuueni, mil bensiin otsa sai. Vahepeal asetasin põleva soki 
korduvalt kaasasoleva käsisae otsaja tegin sellega rannaelanike 
tähelepanu köitmiseks kaaretaolisi liigutusi. Lootsin, et keegi 
ehk märkab silmapiiril tulekuma ja tuleb vastu. 


Põletusmaterjali lõppedes korjasime asjad kokku ja 
hakkasime edasi liikuma. Ühe saapa unustasin seejuures 
ikka maha. Liikusime jälle paar kilomeetrit edasi. Eelmise 


62 


tagasipöördumise koha juures katsusin uuesti pootshaagiga 
jääd, mis nüüd osutus üsna tugevaks - selle paksust võis hin- 
nata juba pea paarile tollile. Öine tuul oli ühtlasi jääd kokku 
ajanud, ehkki pragusid oli rohkesti, mõned neist laiad nagu väi- 
kesed ojad. Tosinas kohas tuli ületada selliseid pragusid. Sisse- 
vajumist aga enam väga karta ei olnud, sest pragude ületamisel 
kasutasime suuski. 

Tunniajase matkamise järel hakkas eemalt paistma kaks 
inimkogu. Tulijad osutusid tuletorni ülemaks ja tema abiks. 
Üks neist hakkas minu abikaasat kelguga edasi sõidutama, 
kuna teine võttis oma hoole alla meie asjad. Jõudsime saarele 
järjest lähemale, kusjuures südames oli ainult üks soov - kui 
saaks ainult istuda. 

Saarel hakkas üks suur ravitsemine. Kõigepealt tõmmati 
meil jalast saapad. Mul olid saapad sedavõrd tugevasti läbi jää- 
tunud, et neid jalast võttes tulid ühes ka sokid. Siis hõõruti meil 
mõlemal jalgu küll lume, küll piiritusega. Anti kuuma kohvi ja 
selga kuiv pesu. Paiguti vaevasid mu keha siiski sellised kül- 
mahood, nagu oleks keegi tugev mees mind kui väikest last 
raputanud. Varsti saabusid rannavalvepunktist kohale sanitarja 
halastajaõde, kes meie eest edasi hoolitsesid. 

Hiljem toimetati meid piirivalvepunkti, kus meie eest sa- 
muti hästi hoolitseti ja öö läbi korduvalt jäsemeid masseeriti. 
Hommikul vara sõidutati meid hobusega tükk maad edasi ja 
paigutati siis autosse, mis viis meid Porvoosse. Seal hoolitses 
meie kannatanud jalgade eest dr Knorring, kes varvaste täiesti 
terveks saamise suhtes ei väljendanud võimalikke pettelootusi. 
Sanitar oli siiski optimistlikum. 

Porvoost läks sõit edasi Helsingisse, kus mul pärast üle- 
kuulamist õnnestus pääseda haiglasse. Mu jalad olid täiesti 
paistes ja varbad mustad ning rakkus. Saabaste jalgapanekust 
ei saanud juttugi olla, nii et haigemajja läksin, jala otsas vaid 

kalossid. Teekond oli mu jalgu sedavõrd rikkunud, et haiglas 
tuli veeta seitse nädalat. Ainukeseks kannatajaks osutus siiski 
lõpuks vaid väike varvas, mille küljest tuli maha must koorik 
koos küünega. Tekkinud haav paranes täielikult aga alles küm- 
me kuud pärast pääsemismatka lõppu. 

Mu abikaasa tuli sellest raskest katsumusest samuti õn- 
nelikult välja, tema kaotas ainult ühe varbaküüne. Viis kuud 
hiljem sünnitas ta täitsa terve tütre. See külmamatk ei tekitanud 
talle isegi mitte köha ega nohu. 

Meie pääsemise Vene piirivalve käest tingis asjaolu, et 
läksime üle Soome lahe kohe esimese jääga, mil venelased ei 
julgenud ise üldse veel jääle minna ja seetõttu polnud ka merel 
erilist valvet. Alles kaks nädalat hiljem peale meid tulid järg- 
mised eestlastest põgenikud üle jää Soome. Valve muutus aga 
järjest tugevamaks, nn nagu jäägi. 

Viis nädalat pärast meid alustasid hobusega teekonda 
Loksalt Soome minu vend ja sama sõber Lepik, kes mind auto- 
ga oli Kuusallu toimetanud. Mõlemad aga jäidki sel teekonnal 
kadunuks - venelased olid neile mootorsaaniga järele sõitnud ja 
nad tabanud. Üldse pääses üle jää Soome minu arvates umbes 
50 inimese ringis. Enne jää tekkimist oli veeteed mööda veidi 


suurem hulk inimesi üle lahe pääsenud.” 

Hauast tagasi ellu 


Türju kalapunkti juhataja August Poobuse mälestusi elu 
õudseimast ööst. 


»Kaks korda vahistati mind 1941. aasta sügisel. Esimene 
kord, see oli 4. augustil, öeldi mulle, et ma olevat salakuulaja, 
töötavat sakslaste kasuks ja Nõukogude Liidu vastane. Kuid 
pärast ülekuulamist lasti mind seekord siiski vabaks. 

Olin ühel päeval teel Torgust koju Türjusse. Sõitsin ho- 
busega. Minuga koos ühes vankris istus Man Hermann. Teel 
kohtas meid venelaste auto. Meie juurde jõudnud, see peatus. 
Mind käsutati vankrilt maha ja autosse. Seal istus juba venelas- 
te poolt vahistatuna ees üks mulle tuttav mees, Sergei Vapper. 

Auto sõitis Torgust peatumata läbi, kuni jõudis sealt paar 
kilomeetrit eemal asuvasse Iide külla, kus mind koos Vapperi- 
ga paigutati Laaspõllu talu rehealla. 

Seal muldpõrandase reheall oli juba teisigi vahistatuid 
ees. Seal oli õpetaja Eduard Punab, Jamajast kaupmees Juhan 
Murdja ümbruse küladest Jüri Kumm, Mart Tänav, Juhan Ni- 
gul, Orest Maripuu, Priidu Türu ja tema poeg Nikolai Türu. 

Püüdsin ühe ja teise käest kuulda, kuidas nad sinna olid 
sattunud. Keegi ei teadnud, miks neid sinna oli kokku aetud ja 
veel kedagi ei olnud üle kuulatud. Uusi vahistatuid toodi aga 
veelgi juurde. Seal tulid Priidu Mägi ja kaupmees Mart Kokk 
Mäebe külast, siis Julius Nõmme Mõisakülast ja Pineas Talvis- 
tu Kuressaarest. 

Siis toodi veel mõned punaarmeelased, nende seas üks 


mereväeohvitser. 

Kaks päeva olime seal kinni, ilma et keegi meid oleks va- 
janud või meilt midagi küsinud. Siis, kolmandal päeval, hakati 
välja kutsuma. Üks teise järel. 

Minu käest küsiti, mis mu nimi on, kui vana ma olen, kas 
mul on naine ja lapsi, mis ametit pean, milline haridus, millis- 
tesse parteidesse kuulun jne. Siis talutati mind rehealla tagasi. 
Üteldi, et ,,pärast räägime sinuga veel". 

Kui me niiviisi kõik olime ülekuulamisel ära käinud, lasti 
osa mehi vabaks. Vabastati õpetaja Punab, Priidu Türu ja tema 
poeg Nikolai Türu. Järgmisel päeval vabastati ka kõik sõjaväe- 
lased peale ühe sõduri. 

Siis, sama päeva õhtul kella 22 või 23 paiku, hakati meid 
jälle ükshaaval välja hõikama. Väljahõikajad olid venelased. 
Aga nüüd ei tulnud väljakutsutuist enam keegi tagasi. 

Esimesena kutsuti väljaja viidi ära Sergei Vapper. Sama 
Vapper, kellega mind ühes autos oli kohale toodud. Kui tema oli 
läinud, tulid umbes 10 minuti või veerand tunni pärast kutsu- 
jad jälle tagasi ja hõikasid välja järgmise. Nii lahkusid meist 
järjekorras pärast Vapperit Pmeas Talvistu, Juhan Nigul, Mart 
Tänav, Julius Nõmme ja Juhan Murd. Siis jõudis järg minuni. 

Kuna väljakutsutuist kedagi tagasi ei tulnud, lendas mul 
peast läbi mõte - kas nüüd lastaksegi meid maha? Või äkki va- 
bastatakse? 

Nagu oleksime kuulnud püssi- või revolvrilaske. See aga 
võis vahest ärevuse tõttu meie kujutluses nii tekkida. 

Aju töötas palavikuliselt. Siis aga nagu jälle jäi ta hoopis 
seisma. Põgeneda? Kõik eeldused selleks näisid olevat võima- 
tud. Väljas oli üsna hämar. Kui see ehk pisut aitab? 

Kraapisin küüntega muldpõrandast mulda, et visata seda 
valvurile silma ja siis katsuda hämarust kasutades põgeneda. 


Juba hüütigi mind. 

Ma läksin. Kaks mereväelase vormis meest võtsid mind 
kohe enda vahele ja sidusid samas ka mu käed tugeva nööriga 
kinni. Käed tõmmati järsu tõmbega selja taha ja seoti sedavõrd 
jämedalt ja tugevalt, et valus oli. 

Läbi pea sähvatas - kõik on nüüd siiski läbi. Siis võtsid 
nad mul üks ühe, teine teise käe alt kinni ja mu teekond algas. 
Eemal tee peal seisis neh või viis mereväelast. Kui me nende 
juurde jõudsime, tundsin neist hämarusest hoolimata ühe ära. 
See oli politruk Sitšakov, keda oim varem Torgus näinud. Nad 
kõnelesid midagi omavahel, aga nii tasa, et ma midagi ei kuul- 
nud. Politruk käskis mind seepeale edasi viia. 

Võtsin jõu kokku ja küsisin saatjailt: ,, Kuhu te mind vii- 
te? Kas mahalaskmisele?" 

Ja jäin samas pingsalt ootama nende vastust, milles loot- 
sin veel näha mõnd lootuskiirt. Vastati: ,,Ei lasta maha, viime 
su prokuröri juurde.” 

Kuid nende hääl reetis nad. ,, Miks te mind maha lasete?" 
kordasin küsimust. ,,Ma pole ju milleski süüdi, ma pole midagi 
kurja teinud.” 

Üks minu talutajatest vastas: ,Siis saju midagi ikka tei- 
nud oled, kui mahalaskmist kardad." Jõudsime Liivamäe män- 
dide alla. Siin silmasin liivasesse pinnasesse kaevatud sügavat 
auku. Selle põhjas paistis pimedas hunnik kogusid. 

Mind asetati selle lahtise haua äärele, näoga haua poole. 
Haua äärel seisis kaks mereväelase vormis meest, kellest ühte 
kutsuti prokuröriks. See ,,prokurör” siis astuski minu selja taha. 
Tundsin, kuidas ta pusserdas midagi mu käte kallal, nähtavas- 
ti kontrollis, kas need on ikka korralikult seotud. Pead veidi 
pöörates nägin, kuidas ta tõstis revolvri mu pea kohale. Samal 
silmapilgul, ootamata, mis järgneb, viskusin hauda. Täpselt 
sel hetkel kõlas ka lask. Tulesädemeid keerles ümber mu pea. 


Tundsin tugevat tõuget seljale. 

Oli minu õnn, et ma ise hauda viskusin. Sfega olin kõige 
viimasel hetkel jõudnud kummardada pea allapoole ja surma- 
lask tabas vaid mu sonimiütsi, läbistades selle. 

Meelemärkusetult jäin lamama auku, üsna vastasääre 
lähedale, teiste laipade otsa. Kui ärkasin, tundsin, kuidas uus 
kogu langes peaga vastu mind. Sel silmapilgul ma veel ei usku- 
nud, et elan. Katsusin, käed olid vabad. Need olid seletamatul 
kombel lahti läinud. Ka kondid olid vist terved. Mu pea ei ol- 
nudki kuulist läbistatud. Või olin siiski kuskilt haavatud? Arg- 
likult püüdsin end istuli ajada. 

Samal silmapilgul tulistati auku kaks lasku, teineteise jä- 
rel. Arvatavasti olid need kontroll-lasud sellele viimasele ohv- 
rile, kes oli langenud peaga vastu mind ja kes, nii palju kui ma 
sellest arvasin taipavat, võis olla Orest Maripuu. 

Surusin end augu põhja vastu laipu ja ootasin hiirvaikselt. 
Minutid möödusid, siis ajasin pea veidi-veidi üles ja piilusin au- 
gust välja. Augu äärel ei olnud kedagi. Ajasin end kõrgemale. 
Ka eemal ei olnud kedagi näha. Nähtavasti oldi mindud uue 
ohvri järele. 

Nüüd korraga tekkis minus ülijõuline tahe elada, tuli teab 
kust hulljulgus. Roomasin haua äärele. Tasa, äkki mind nähak- 
se? Ainult nüüd mitte häält teha. 

Pime oli. Hauast välja roninud, tõusin püsti ja läksin otse 
metsa suunas. Olin umbes 50 sammu saanud minna, kui üks 
kuivanud oks mu jala all praksus. Eemalt hõikas keegi vene 
keeles: ,,Kes seal on?” Püsisin hiirvaikselt. ,,Kes seal tuleb?" 
küsiti uuesti. Siis jäi kõik vaikseks. 

Ettevaatlikumalt kui iial varem hiilisin edasi. Et mitte jäl- 
le sattuda kuivanud oksale! 

Silmasin enda ees okastraataeda. Pugesin selle alt läbi ja 
olin siis ühe kraavi ääres. Siia istusin maha. Mis see kõik nüüd 
oli? Oli see unenägu või olen tõesti vaba? 

Istusin seal tükk aega. Vilu õhtu jahutas mind, kuid kül- 
ma ma ei tundnud. Jälgisin tähti taevas ja püüdsin selgitada, 
kuspool on põhi, kus ida. Püüdsin välja jõuda Mõisakülla. 

Kõndisin hommikuni, kuni jõudsin magistraalkanali tee- 
le. Siis tuli mulle vastu Lülle külast Triin Mölder. See oli üllatu- 
nud, nähes mind siin nii varaja päris, kuhu ma lähen. Vastasin, 
et käisin siin veidi tagapool ja läksin edasi. 

Siis jõudsin ühte tuttavasse tallu. Sealt peremees oli page- 
nud rettu. Mulle anti süüa. Kuid isu ei olnud. Siin varjati mind 
terve päeva. Ühtlasi sain siit saata naisele teate, et olen alles. 

Õhtul pimedas jõudsin lõpuks koju. Jutustasin naisele lü- 
hidalt, et pääsesin surmast. Pugesin pööningule, kuhu jäin kuni 
Sõrve vabastamiseni. 

Pööningult nägin paar päeva hiljem, kuidas meie õue tuli 
kaks venelast, kellest üks oli sama mees, kes mind oli Torgu- 
Türju teel vahistanud. Litsusin ennast sügavamale peitu. Kas 
tõesti ollakse mu jälil? 

Varsti tuli naine pööningule ja ütles, et juba läksid ära. 
Nad olid käinud jahtimas mu talveriideid, et mul olevat neid 
tarvis, kuna mind olevat otsustatud saata Leningradi. 

Naine pakkunud neile kõige vanemat palitut, mis olemas 
oli. ,,See on liiga vana, sellega ta sõita ei saa," öelnud venelased. 
Naine vastanud siis: ,, No kui ei saa, siis ostku endale Leningra- 
dist uus, tal ju raha kaasas küllalt." Raha olid kinnivõtjad mult 
juba kohe alguses muidugi ära võtnud. 

Venelased seisnud siis tükk aega nõutultja sõnanud: ,.Kui 
sul oma mehest kahju ei ole, las ta siis külmetab pealegi pikal 
teel." Ja läinud minema. Veel praegu, kui sellest räägin, tundub 
kogu juhtunu otsekui unenägu." 

Nõukogude vang 


Alljärgneva autobiograafilise jutustuse on kirja pannud 
Ants Lepp, Eesti Vabariigis sündinud, kuid Nõukogude Vene- 
maal üles kasvanud noormees. 1937. aastal sai tollal 16-aastasest 
poisist vang ning sunnitööline Siberi orjalaagreis. Nõukogude- 
maa vanglate põrgust õnnestus tal pääseda tagasi sünnimaale 
alles viie aasta pärast, mil Eestimaa oli Teise maailmasõja käi- 
gus langenud Saksamaa ülemvõimu alla. Ja seegi pääsemine ei 
sündinud mitte pelgalt jumala armust, vaid vapper noormees 
kihutas Karjalas ägeda tule all veoautoga otse läbi rinde Saksa 
poolele. 

Autor rõhutab, et talle osaks saanud kannatused, kõik siin 
kirja pandud pea uskumatudki põgenemised ja katsumused on 
kuni üksikasjadeni tõesti reaalselt aset leidnud. Seega, olles küll 
vormilt ilukirjanduslik, ei ole alljärgnev mitte tavaline seiklus- 


jutt, vaid tegemist on tõestisündinud looga. 


Eestlased Venemaal 


Siis kui Eesti oli Tsaari-Venemaa lahutamatu osa, elas 
metropolis Neeva kallastel palju eestlasi. Nad olid oma töö- 
kusega ja arenenuma olekuga venelaste seas palju kaugemale 
jõudnud ja elasid suhteliselt paremini kui kohalikud elanikud. 
Mitmed olid jõudnud vastutusrikastele kohtadele. Teised olid 
jõukad ärimehed. Kolmandad olid läbi löönud käsitöölistena, 
omasid töökodasid ja suurt klientuuri. Aga isegi lihttöölised 
olid hinnatud ja tõusid varsti oskustööliste ridadesse. Enamasti 


oli eestlane ikka kas meister või juhataja teiste seas. 

Seltskondlik elu tuikus oma seltsi ja Eesti ev-luten kiriku 
ümber. Ühendus kodumaaga oli hea. Aga ka kogu Peterburi ja 
Narva vaheline maa-ala moodustas kohalikule Eesti kolooniale 
juba teatava tagamaa. 

Kui Vabadussõja puhkedes side kodumaaga katkes, siis 
tekkis siin sootuks erinev olukord. Need eestlased, kes olid 
kommunismi tundma õppinud, katsusid kodumaale opteeruda. 
Aga oli neidki, kes aastail, mil revolutsiooni lained kõrgelt üle 
elulaeva parraste lõid, unistasid mingi parema ühiskonna tek- 
kimise võimalustest Sarmaatia lagendikel, kus oli inimkonna 
suurimate loodusvaradega ja eluvõimalustega riik. Need, kes 
aga polnud veel näinud kommunisni ta karmis närususes, nagu 
see Venemaal varsti ilmnes, tegid oma idealismis saatusliku 
vea, km püüdsid sinna, uute võimaluste maale, pääseda. 


Uks sell iseid mehi oli ka Paul Lepp. Ta oli haritud mees. 
Oli nooruses laeva-raadiotelegrafistina reisinud välismail. Kõ- 
neles mitmeid võõrkeeli ja luges palju. Enne enamluse tulekut 
oli ta töötanud ka Peterburis ja oli seal elanud hästi. Nüüd ta oh 
jäänud noores Eesti Vabariigis nagu aluseta. Ikka ta oli huvi- 
tunud sotsiaalseist parandusteooriaist. Ja nii oli tast tekkinud 
mingi idealist, kes hiljem kaldus kabineti-sotsialismi. 

Ta oli abielus haritud naisega, kel oli raamatupidajakutse, 
ja neil oli väike poeg, kes polnud veel aastanegi. Ja siis, kui tei- 
sed tulid Venemaalt Narva kaudu Eestisse, läks tema ühes oma 
perekonnaga teises suunas, ida poole. 

Ja see oli eksisamm, mida ta hiljem kibedasti kuni oma 
surmani kahetses. 

Aga tollal polnud elul veel väga viga. Ta sai koha kuhu- 
gi raadiovabnkusse. Oma oskuse ja intelligentsi tõttu tõusis ta 
kohe meistriks. Kuigi ta sai 450 rubla kuus palka, ei saanud ta 
sellest oma perekonda elatada. Ka naine pidi võtma raamatu- 
pidajakoha. Tema sai palka 475 rubla kuus. Ja nüüdki oli veel 

läbisaamine vaevaline. Laps pidi aga kasvama uue ühiskonna 
korra ja kombe kohaselt. Aga kommunisti ei saanud tast siiski. 
Ja seda tänu isa mõjule, kelle silmad varsti üle piiri jõudes lahti 
läksid. 

Kommunismi algpäevil oli Peterburis veel kaunis hulk 
eestlasi. Need käisid koos Eesti klubis. Siin korraldati näite- 
mänge ja mitmesuguseid kirevaid õhtuid. Näitetrupi juht oli 
eestlane Seljak. Leppade poeg Ants tutvus Seljaku pojaga, kes 
oli umbes temavanune jõmpsikas, ja siin käisid poisid eestlaste 
keskel sageli koos. Siin nägi ta ka üsna noorelt ,,suuri"” tegelasi, 
kommuniste Pöögelmanni ja Anvelti. 

Kohalike eestlaste hulgas oli nüüdki veel mehi, kes oma 
võimete tõttu püsisid kõrged kohtadel. Nii oli suure raadiojaa- 
made ja elektrijõumasinate vabriku direktoriks keegi M. Samu- 
ti oli kõrgel, peainseneri kohal eestlane Sch. Kuskil kolmandas 
vabrikus oli inseneriks keegi Volossovo piirkonnast pärit inse- 
ner R. 

Elu läks kuidagi kiratsedes, nagu see punases pealinnas 
võiski minna. Alatiselt oli muret toidu ja riietega. 

Eestist polnud neil mingeid teateid. Edasi, kommunistlik 
eestikeelne ajaleht kirjutas, et Tallinnas olevat ainult tsaariaeg- 
seid ehitisi, ja needki lagunevat. Midagi uut juurde ei ehitata- 
vat. Valitsevat hirmus puudus ja nälg. Nii ei teadnudki keegi 
kodumaale ihata. 

Leningradis olles ei puutunud nad kokku teiste eestlaste- 
ga, kes elasid kaugemal Venemaal. Neist tõi teateid näitleja Sel- 
jak, kes käis näitetrupiga kaugel Kaukaasias Eesti asundustes. 
Ta oli lausa üllatunud kaugete suguvendade heast elujärjest. Ta 
jutustas, et seal elab mitu külakonda suguvendi rahvarikastes 
külades. Nad elavat palju jõukamalt kui Leningradi eestlased. 
Neil olevat oma viinamarjaistandused ja toitu olevat neil kül- 


luses. 

Aga kõik see oli enne kolhoseerimise ajastut. Möödunud 
aastal saadud andmete põhjal olid eesti asundused ja külad küll 
veel alles, aga paljud, eriti juhtivamad meestegelased olid arre- 
teeritud. Sama saatuse osaliseks olid saanud ka kõik usklikud 
inimesed, eriti need, kes olid osutanud sel alal mingit aktiiv- 
sust. Kui kodumaa ,lööktöölisi" viidi Kaukaasiasse suvitama, 
siis sattus nende sekka ka mõni mittekommunist, ja üks neist 
rääkis nende ridade kirjutajale mõndagi, mis kõlbab siinkohal 
tuua lisaks Ants Lepa kogemustele. 

Too tööline oli üks Tallinna Põhja puupapivabriku töölisi. 
Oma usuliste veendumuste kohaselt kuulus ta vabakogudusli- 
kesse ringkondadesse. Jõudnud Kaukaasiasse, huvitas teda, kas 
seal on ka tema mõtteosalisi. Ta korduvate nurumiste peale an- 
dis viimaks üks kohalik eesti kommunist järele ja viis ta paar 
kilomeetrit eemal asetsevasse Eesti külasse. 

See oli suurja rahvarikas asula. Elanikud olid enne bol- 
ševiseerimist ja kolhoseerimist elanud jõukat elu. Nüüd oli aga 
nende majapidamine ruineeritud hävitava põllumajanduspolii- 
tika tõttu. 

1928. aastal oli seal olnud eestlaste hulgas vilgas usuli- 
ne liikumine. Oli tekkinud ligi 200-liikmeline vabakoguduslik 
koondis. Kuid liikumise juht, jutlustaja, vangistati ja saadeti 
hiljem Põhja-Venemaale sunnitööle. Ta oli ära kuus aastat ja 
vabanes siis. Aga vaevalt oli ta koju tagasi tulnud, kui ta uuesti 
arreteeriti. 

Naine ja lapsed olid järel. Neid külastas tallinlane kor- 
duvalt. Algul teda ei usutud, aga pikapeale nähti, et siin on 
tegemist siira ja kaastundliku kodumaalasega. Siis avanesid 
südamed ja räägiti, milline on nende viletsus. Inimesed käi- 
sid kaltsudes ja olid näljas. Arreteeriti mitte ainult jutlustajaid 
ja nõukoguliikmeid, vaid ka neid, kes laulukooris olid kaasa 
laulnud. See oli aastal 1940. 

Kuid Leningradi näitetrupp külastas Kaukaasiat aastail 
1931/32. Nii põhjalikult oli kommunism kümne aasta jooksul 
jaksanud hävitada Eesti põllumehe visadusega saavutatud jõu- 
kuse. 

Hiljem kohtas Ants Lepp üht Siberi eestlast Omski ümb- 
rusest. See kõneles talle, et seal olnud ka suuri eesti külasid, 
kus elu olnud suurejooneline ja jõukas. 

Kui aga oli tulnud kolhoseerimine, siis olnud nemadki 
sunnitud oma üksikmajapidamisi likvideerima ja kolhoosides- 
se minema. Olid aga siiski loodud eesti kolhoosid. Need olid 
aga ainukesed edukad omataoliste seas, sest eestlased olid ette- 
võtlikud ja töökad. Siis aga hakkasid kohalikud kommunistide 
ninamehed nende edu kadestama. Ja kuna venelaste kolhoosid 
sugugi ei tahtnud edeneda, siis eesti kolhoosid lammutati ja se- 
gati nad venelastega. Sellega loodeti nende taset ka tõsta. Tule- 
mus oli aga vastupidine. Nähes, et venelased ei töötaja et nen- 
de töö vili laiskvorstidele jaotatakse, loobusid eestlasedki teiste 
kasuks orjamast, ja tulemuseks oli üldine tagurpidiminek. 

Isa ei uskunud jumalat, kuid ema uskus. Kodus polnud 
sellest palju juttu. Kogu Leningradis oli lahti kaks kirikut. Need 
olid rohkem turistidele näitamiseks, kui usuvabaduse põhimõt- 
te täitmiseks. Millised vaimulikud siin tegutsesid, oli võimatu 
kindlaks teha. Aga kirikud olid rahvast tulvil. 

Väike Ants ei käinud kirikus. Eesti kirik oli kohe algul 
juba purustatud. Eestikeelset jumalakoda Leningradis polnud. 
Ja kodus seda ka ei soodustatud. 

Koolis oldi väga usuvastane. Kasvatati maast madalast 
uskuma, et jumalat pole olemaski. Ristiusk on orjastamise va- 
hend ja teadus on muutnud usu tühjaks lobaks. Kui aga mõni 
koolilaps julges minna kord kiriku ja mõni komnoor sellest 
õpetajaile teatas, siis see visati ilma pikema jututa kohe koolist 
välja. Selline oli ,,stalinlik usuvabadus”. 

Konstitutsiooni tunnis räägiti, kui hea on sotsialistlik 
kord ja kui õilis on stalinlik programm. Kodus jutustas sellest 
väike Ants ka isale. 

»Hea programm küll, poeg, kuid kas seda teostatakse ka 
kuskil?" 

Seda poeg ei teadnud. 

»See'p see viga ongi, et see on ainult paberi peal. Aga 
vaata, mis kommunistid teevad. Puha vastupidi. See on ainult 
puru silmaajamiseks.” 

Isa teadis kõigis asjades kõige paremaid seletusi anda. 
Seda poiss teadis. Ta oh palju targem kui teiste, vene poiste isad. 
Küllap pidi ta ka siin teadma, millest kõneles, mõtles poiss. Ja 
nii ta muutus kohe koolipõlves juba kommunismi vastaseks. 

»Aga Vaata, et sa oma suu pead!" hoiatas isa. ,, Muidu 
võid sisse kukkuda ja siis on lugu paha." 

Seda nõu pidas poiss ka meeles. 

Ta armastas palju lugeda. Vahel sattus talle kätte ka nii- 
suguseid raamatuid, mis olid keelatud ja mis käisid salaja hõl- 
ma alt hõlma alla. Isa lugemist väga ei pooldanud, sest poiss 
luges liiga palju. Rohkem luges kui õppis ja kooliülesanded jäid 
tegemata. 

Kui Ants oli saanud 16-aastaseks, pidi ta hakkama ise 
teenima. Ta läks traktoristide ja automehaanikakooli. Puudus 
oh alatiselt majas, kuigi ema ja isa mõlemad teenisid. Ja nüüd 
pidi temagi teenistus minema perekonna üldiseks ülalpidami- 
seks. 

Ja ometigi oli nende perekond üks paremaid. Isa oli heal 
kohal ja ema kuulus kadestatud ,,kõrgepalgahste" raamatupida- 
jate hulka. 

Lapsepõlvest pole Antsul aga muid mälestusi kui muret, 
hirmu ja puudust. 

See oli ,,paradiisliku maa", eriti , laste paradiisi' maa, 
lapse kuldse lapsepõlve mälestus. 

Kui väike Ants oli seitsmeaastane, oli ta elus huvitav 
sündmus. Vanaema oli saanud loa oma poja perekonda Lenin- 
gradis külastada. See oh 1927. aastal, kui veel polnud Vene- 
maa välismaailmast nii hermeetiliselt suletud, kui see hiljem 
toimus. Ta tuli Raasikult ja tõi kaasa hulga häid asju. Eriti on 
Antsule meelde jäänud, et ta sai üleni villase ülikonna ja muid 
ilusaid villaseid asju. Selliseid polnud siin kellelgi. Ta oli uhke 
ja käis oma kaunites riietes rõõmsalt teiste laste seas. Ja teised 
kadestasid teda. 

Vanaema rääkis ka, et Eestis elatavat hästi ja jõukalt. Ta 
jäi tervelt kaheks nädalaks Leningradi, ja selle ajajooksul õpiti 
tundma Leppade perekonnas õiget Eesti olukorda. Aga ega siin 
olnudki palju selgitustööd tarvis. Juba ammu oli isa läinud oma 
kibeduses avameelseks, oli partei ninameestele oma õige arva- 
mise teada andnud ja siis parteist lahkunud. Nüüd ta oli juba 
poliitiline must lammas. 

Isa sugulane, kes oli Tallinnas politseiteenistuses, saatis 
talle oma pildi, ja see Eesti Vabariigi mundritja paguneid kand- 
va venna pilt jäigi isa kirjutuslauale. 

Kui vanaema oli Eestisse tagasi sõitnud, olid kõigil sil- 


mad kodumaa tõelisest olukorrast avatud. 


Terrori algus 


Aasta hiljem, 1928. aastal, muutus toitlustamisolukord 
järsku tunduvalt halvemaks. See tuli sellest, et üha enam haka- 
ti talumehi sundima kolhoosidesse ja sellega käis kaasas järsk 
põllumajanduse allakäimine. Kõik toiduained läksid tšekisüs- 


teemile ja äraelamisega oli raskusi. 

Lenin oli surnud ja Stalin valitses tsaaride troonil. Ta va- 
litsusaeg ähvardas kujuneda julmemaks kui Joann Julma oma. 
Inimesed elasid alatises hirmus. Aga eriti raskeks läks olukord 
1947. aasta kevadel. Nüüd oli alanud trotskistide ja kahjurite 
likvideerimine. 

Leningradi eestlaste read hakkasid kiiresti hõrenema. 
Just enamlaste ridades möllas laastamistorm kõige ägedamalt. 
Üksteise järel kadusid juhtivad mehed teiste seast. Kõige vii- 
masena oli veel näha Anvelti liikumas. Teati rääkida, et ta tali- 
tab juudasena ja annab teisi üles. Siis kadus lõpuks temagi. Ta 
oli oma töö teinud ja Nõukogude maa tavalise künismiga pidi 
temagi nüüd minema ise sama teed, mida ta ohvrid enne teda 
olid läinud. Nagu hiljem kuuldus, olid tema ja ka Pöögelmann 
mõlemad Ust-Petšorski laagris Petšora jõe suudmes. See oli 
selline paik, kuhu saadeti eriti parteimehi, kes olid kahjureiks 
osutunud. Nad saadeti sinna selle sihiga, et keegi sealt kunagi 
enam tagasi ei tulnud. Seepärast pole sellest laagrist ka mingeid 
andmeid vangide ja põgenike poolt kuulda. Smnasaadetud ei 
pääsenud lihtsalt tagasi. Ja sinna arvatavasti jäid needki kaks 


kaduma läinud juudast. 


Väljasaatmised muutusid nüüd eriti massiliseks. Kogu 
1937. aasta suvel lahkus peagu iga päev Leningradist kaks kin- 
nist kaubavagunit väljasaadetutega. Need olid haagitud harilike 
rongide taha ja ainult valvel olevast NKVD sõdurist vaguni- 
platvormil võis oletada, et siin jälle küüditatakse. 

Eestlastest tabas dir M.-i ja ka teisi sama saatus. M. mõis- 
teti kümneks aastaks sunnitööle. Tema ja ta perekond saadeti 
Arhangelski metsadesse. Sch. perekond määrati Vjatkasse, isa 
ise pidi minema märksa kaugemale Süda-Siberisse. R. sattus 
Leena jõe äärde kullakaevandustesse. 

Meetodid olid siin samad, mis Tallinnas ja mujal Eestis 
1941. aasta suvel. Perekonnad lahutati. Mehed läksid ise teed, 

naised ja lapsed oma teed. Täiskasvanud pandi orjadelaagrisse 
tööle. Lapsed kadusid erilistesse asutustesse, kus neid hakati 
kasvatama kommunistideks. Perekonnad enam ei kohtunud, ja 
kui, siis erandjuhtudel, kui väljasaatmine oli ajutine. 

Nõukogude maal on vangi mõiste teine kui Euroopas ja 
Ameerikas. Seal pole selliseid vangimaju nagu mujal maail- 
mas. Ja kui neid ongi, siis on need nii ebaharilikud, et tavalised 
inimesed neist palju ei tea. Tervitatavaim moodus on töölaager 
kuskil väga eemaldatud kohas, kus vangid peavad elama ras- 
keis oludes ja töötama nagu sunnitöölised. Siin nõrgemad sure- 
vad, kuid tugevamad teevad tööd ja ,,ehitavad sotsialismi üles". 
Suured Nõukogude Vene üritused, mida kiidetakse välispropa- 
gandaga muu maailma ees, nagu Valge mere kanal, Moskva 
meri jne, on vangide ja orjade töö. Kommunismi tee edule on 
sillutatud laipadega, verega ja pisaratega. Ja seal on ka meie 
suguvendade pisaraid ning laipu. 


Igal ööl võidi äkki teie uksele põrutada, ja kui te avasite, 
siis nägite NKVD sinist, jubedust tekitavat mütsipõhja, paljast 
tääki ja julma nägu. 

»» Kontroll.” 

Avasite ukse ja relvastatud mehed tulid korterisse. Kõik- 
jal otsiti ja vaadati, kas ainult korteri elanikud on siin magamas. 
Kui oli teisi, registreerimata isikuid, oli seisukord paha. 

Selliseid kontrolle ja haaranguid korraldati sporaadiliselt 
ja ka süstemaatiliselt. Sellega oldi harjunud, nagu harjutakse 
kõigega. 

Samuti oli harilik asi, et öösel sõitis kinnine auto kuhugi 
maja ette. Kõrvalmajades piilusid ehmunud inimesed läbi aken- 
de. Ja siis viidi jällegi mõni perekond jäävalt teiste hulgast ära. 
Aga sellegagi harjuti. Esmalt joosti iga seismajääva auto pärast 
hirmunult aknale, kuid hiljem oldi ükskõikne. Elu oli juba kord 
selline. 

Ühel ööl põrutati ka Leppade korteriuksele. Ema läks 
avama. Ta arvas, et jällegi on tegemist kontrolliga ja hüüdis: 

»Kõik omad, võõraid ei ole, minge aga edasi!" 

Kuid uksele põrutati valjemini. 

»Avage! Miilits!” 

Nüüd ehmuti juba. Uks tehti lahti. Isa istus parajasti raa- 
dio ees, mille ta ise endale raadiomeistrina oli kodus valmis- 
tanud. Ruttu keeras ta raadio kinni. Poeg oli lugenud voodis 
lamades raamatut ja jäi voodisse edasi. Tal oli hirm, sest ta oli 
lugenud keelatud raamatut. See oli küll süütu romaan, kuid 
tsaariajal trükitud. Ja kõik need raamatud, mis olid enne kom- 
munismi võimuletulekut ilmunud, olid keelatud. Seda raamatut 
ta varjas padja all. 

Esimene asi, mis läbiotsijad tegid, oli raadio mängima 
panemine. Isa oli ehmatusega unustanud jaama häälestusnupu 
ära keeramata. Ja varsti täitsidki Tallinna ringhäälingu lusta- 
kad tantsumuusikahelid toa. Ja siis algasid hilisõhtused Eesti 
päevauudised. 

»Ahaa!" hüüatas komissar. ,,Nii, seda siis kuulasite!” 

Venemaal oli keelatud igasuguste välismaiste jaamade 
kuulamine. Kuid isa oskas võõrkeeli ja kuulas öösel alati välis- 
jaamu. Teiseks ,,suurpüügiks” oli läbiotsijaile Eesti politsei vor- 
miriietuses sugulase pilt. Ja komissar aina muheles ning säras 
neid haruldasi asju pakki pannes. Ära viidi ka kõik eestikeelne 
kirjandus ja kirjavahetus. 

Läbiotsijaid oli kolm. Kui isa emaga hakkas kõnelema 
eesti keelt, siis kuulas komissar suure pinevusega. Isal jäi mul- 
je, et mees oskab eesti keelt, ja vaikis. 

Läbipuistamine oli põhjalik ja kestis kaua. 

Ja kui NKVD mehed lahkusid, siis oli kõigil selge, mis 
neid ees ootas. Sest väljasaadetute vagunid veeresid ikka veel 
pidevalt ööd ja päevad Leningradist ida suunas. 

Kaks nädalat hiljem põrutati jällegi hommikul kella viie 
paiku uksele. Need kaks nädalat olid möödunud alatises ootu- 
ses, hirmus ja närve purevas pinges. Nüüd oli nagu kergemgi, 
et tuleb olukorrale mingi lahendus. Polnud võimalik enam kaua 
sellises pinges elada. 

Uks tehti lahti ja jällegi oli ukse taga kolm NKVD mund- 
ris meest. Leppadele tehti teatavaks, et nad on mõistetud väl- 
jasaatmisele ja peavad endid sõidu tarvis valmis panema. Igal 
perekonnaliikmel oli luba kaasa võtta 60 kilo raskune pakk. 
Selles võis olla riideid või toitu. 

Leningradis kehtis kord, et kuu algul võis välja võtta kogu 
kuu toiduportsjoni. Olid augustikuu esimesed päevad 1937, nii 
oli neil hetkel kodus toitu piisavalt. Vaikides pakiti asjad ja oldi 
valmis ärasõiduks. 

Ema eraldati neist kohe. Poeg ja isa said koos minna. 
Auto viis neid Moskva vaksali. Seal ootas neid juba kinnine 
loomavagun. Sinna neid paigutatigi. 

Ka tol korral oli loomavaguneid kaks. Seal oh juba ees 
eestlasi. Nad hakkasid rääkima isekeskis eesti keelt, kuid vahi- 
sõdur põrutas kohe uksele: 

»Siin kõneldakse ainult vene keelt!" 

Nii vaikis eestikeelne jutt jälle. 

Enamlaste terror tabas millegipärast eriti eestlasi, soom- 
lasi ja lätlasi. Need paisati kõik laiali ja veeti mitmesugustesse 
vangilaagritesse. Kuna neil olid omad rahvusriigid piiri ligidal, 
ei saanud , rahvuste vabariik" ja ,kõikide maailma tööliste isa- 
maa” kuidagi neid usaldada. Ja sellepärast leidus Vene laial- 
dastes ja paljudes vangilaagrites eriti neid. Leningradi eesti 
seltskond hävitati üsna põhjalikult. Vaevalt on seal enam kui- 
gi palju meie suguvendi. Igatahes polnud enne käesoleva sõja 
puhkemist võimalik vangilaagreist tagasi saabunud eestlastel 
sealt eest leida ühtki tuttavat. Samuti olid tühjad ka eesti kodud 

Volossovo ja Jamburgi ümbruses. Vene terror, mis oli juhitud 
eriti vähemusrahvuste vastu, tegi oma töö põhjalikult. 


Loomavagunis 


Vagun oli mehi tungil täis tuubitud. Põrandal olid õled ja 
seal magati öösel külg külje kõrval. 

Sõit kestis viisteist päeva. Koos oli väga mitmekesine 
seltskond. Suurem osa oli poliitilisi vange. Aga oli ka kolm suurt 
varast. Nende hulgas äratas erilist tähelepanu keegi, keda ta 
kaaslased nimetasid Madruseks. See oli muidugi ta hüüdnimi, 
nagu see varaste hulgas üldse on kombeks. Ta oli peenike poiss 
ja kuulus oma klassi suuruste hulka. Ta ei häbenenud sugugi 
oma elukutset, vaid rääkis sellest kui kõige loomulikumast. 

Juba välimuselt oli ta silmatorkav. Ta kandis paremat vä- 
lismaa ülikonda kui mõni NKVD suurus. Peas oli tal hea ja 
moodne kaabu. Ta kõneles paljusid võõrkeeli ja vestles sõidu 
kestel isaga saksa keeles, hoolimata vahtide keelust. Üldse oli ta 
selline härra, kes endale ei lasknud palju ütelda, ja isegi NKVD 
mehed olid sunnitud temaga arvestama. Pärit oli ta kuskilt Kau- 
kaasia piirilt, pikk, sihvakas, tugeva kehaehitusega ja tõmmu. 
Aastaid võis tal olla 30-35 ümber. Mis ta nimi oli, ei teadnud 
keegi, sest neid oli viis-kuus, mis Ants tundma Õppis, aga tal 
pidi neid veelgi olema. Kõik hüüdsid teda Madruseks. 

Madrus oli elanud ka välismaal, Türgis ja Rumeenias. 

»Kuidas elu seal oli?" küsis Ants temalt. 

»Elu oli hea,” seletas Madrus, ,,aga seal oli raske töötada. 
Rahv as on haritud ja tark. Venelased on lollid. Nende seas on 
parem töötada.” 

Töötamise all mõtles ta muidugi vargust. Ta viimaseks 
tööks oli Rostovi riigipanga tühjendamine. Siin oligi ta kinni 
langenud. 

»Joötan ainult suurejooneliselt," seletas Madrus. ,, Lihtsa 
taskutühjendaimsega mina end ei vaeva." 

Nagu hiljem selgus, oh ta tõesti suurejooneline inimene 
ja omapärane isiksus, mis ainult Venemaal võis kujuneda. 

Isa oli kogu tee rusutud meeleolus. Ta needis iseennast 
oma rumaluse pärast, et ta oli Eestist lahkunud ja nii end ja oma 
perekonna õnnetuks muutnud. Rusuv oli seda kuulda ja näha. 
Kuid pojal kui nooremal ja Nõukogude maal kasvanud inime- 
sel oli meeleolu palju kergem. Sest noored loodavad ikka. 

Alkoholi pakkides sissetoomine oli keelatud. Kuid siiski 
olid mõned sellega riskinud. Ja nii olid kolm isikut purujoob- 
nud, lahutasid ja naersid. Üks nuttis, teine naeris, üks ahastas, 
teine lõõpis. Üks tegi põgenemisplaani, teine mattis igasuguse 
lootuse maha. Selline oh see ,,Siberi ekspress", mis viis vange 
ida ürgmetsade ja külmuse poole. 

Esialgu vaatas Ants trellitatud august välja möödalibise- 
vat maastikku. Siis tüdis ta lõppeks kõigest ja heitis põhkudele 
põrandal. Aegamööda mõõtsid vagunirattad Venemaa lõputuid 
lagendikke. Aegamööda jäi kaugemale kõduja sünnimaa piir. 
Teda veeti kui looma Siberi metsade poole. 

Toidunorm, mis neile anti, oli väike. Kui neil endil poleks 
olnud sööki kaasas, oleksid nad nälginud. Vett tõid tunnimehed 
jaamades ämbriga sisse. Sõidul loksus ämber aga varsti tühjaks 
ja nad janunesid. Päeval polnud väga vigagi, kuid öösel tegi ka 
külm liiga. 

Kaaslaste arv üha vähenes. Neid võeti mitmel pool maha. 
Viimaks oli neid järele jäänud veel ainult kuus. Juba oli Uural 
seljataga. Nad olid Aasias. Aga ikka veel kestis sõit. 

Ja siis, viieteistkümnendal sõidupäeval, avati vaguni 
uks. 

»»Maha tulla!" käsutas sõdur. 

Nad olid kohale jõudnud. 

Nad kobisid vagunist välja. Oli kell viis hommikul. Üm- 
berringi oli paks, põline laas. Nad olid Siberis. 

Päike tõusis punetades ürgmetsa tagant. See oli alles uus, 
äsjaasutatud jaamake. Raudteeliini ääres oli paar-kolm palki- 
dest ametnikemaja, jaamahoone, ja see oli kõik. Mõlemal pool 
teed laius jällegi läbitungimatu tihnik. 

Hommik oh ilus ja rahulik. Naised ja lapsed käsutati välja 
nende vagunist ja viidi autodega minema. Siin nägid nad vii- 
mast korda ema. Hiljem läks Antsul, kes autojuhina tegutses, 
korda tast üht ja teist kuulda. Ta pidanud töötama kuskil eraldi 
laagris, kuhu olid paigutatud ainult naised. Kuid siis kadusid 
igasugused sidemed, ja praegugi ei tea ta, kas ta ema üldse elab 
või on surnud. 

Juba ennegi oli eelmiste rongidega saabunud vange. Need 
olid jaamas ootamas. Nemad olid sedapuhku viimsed tulijad. 
Nüüd oli seltskond koos ja nad võisid hakata oma sihtkoha poo- 
le sammuma. 

Madrus vaatas ringi ja ütles rahulikult: 

»Juba kolmest kohast olen ma põgenenud. Siit ma põge- 
nen ka kindlasti varsti.” 

Kõik vangid puhkesid laginal naerma, hoolimata kurvast 
seisukorrast. Tunnimees tuli püssiga lähemale ja vahtis neid 
kurjalt, kuid nägi ainult irvitavaid nägusid. Ja arvates, et nad 
teda naeravad, muutus ta kurjaks. 

Meeste jaoks autosid ei olnud ja nad pidid algama oma 
teekonda jalgsi. Vangilaager asus 150 kilomeetrit raudteest ee- 
mal. Nii oli neil ees pikk teekond. 

Loodus oli ilus. Mõlemal pool teerada kasvasid tohutud 
puuhiiglased. Mets oli nii läbipääsmatu, et inimjalg oli siin vae- 
valt liikunud. Suured puuhiiglased olid elanud aastasadu ja -tu- 
handeid vist ja siis surnud. Kuidas nad olid kukkunud, nii nad 


olid ka mädanenud. Keegi polnud neid siin koristanud. 

Kuid vangidel polnud aega ega meeleolugi loodusilu 
nautida. Teekond läks piki metsateed, kuhu langes läbi puude 
augustikuu päikese sooje kiiri. Metsas laulis neile tundmatuid 
linde. 

Väsinult tampisid nad edasi. Algul olid nad moodustanud 
kindla rivikorras kolonni. Nüüd olid nad ainult veel väsinud 
inimkari. Kokku võis siin olla kolmkümmend mitmesugust 
inimest. 

Kui nad olid umbes paarkümmend kilomeetrit maha 
kõndinud, tulid neile autod vastu. Need olid naistekoorma oma 
sihtkohas maha laadinud ja nüüd meestele järele tulnud. Väsi- 
nult ronisid nad peale. Siis andis auto gaasi ja vuras minema. 
Siberi metsad libisesid mööda ja nad kihutasid oma uue asuko- 
ha poole. 

Nad olid vangid Siberi metsas. 

Kompartei kongresside puhul peavad seltsimehed rahva- 
komissarid aruandekõnesid oma plaani täitmise üle. Mõnel alal 
on see täidetud, teisel alal aga kaugelt täitmata jäänud. Mõni 
mees saab kiita, teine laita. Kuid on oluline, et plaan täidetakse, 
ükskõik mil viisil. 

Plaani aga täidavad tegelikult need, kes töötavad sügaval 
kaevandustes maa all, kaugel jääs ja öös Valge mere äärsetes 
metsades või Siberi jõgede kallastel. Ja suur osa neist on vae- 
sed vangid, kes ei näe oma kodu ja omakseid enam kunagi. 
Komissarid räägivad plaanimajanduse täitmisest, kuid vangid 
täidavad seda oma elu hinnaga. 

Piki Leena kallast on Nõukogude Liidu kullamaa. 

Juba tsaari ajal leiti siin kulda. Siis jätsid mitmed seiklus- 
likud inimesed oma kodud ja perekonnad mahaja rändasid siia, 
et saada kiiresti rikkaks. Ja hiljem oli siin tsaari sunnitöölisi, 
kes pidid tooma jõeliivast välja kollast tolmu, mis pidi tooma 
Venemaale rikkust ning kuulsust. Aga nüüd on siin Nõukogude 

Liidu vangide piinamaa. Siia saadab NKVD üha uusi ohvreid, 
kes peavad töötama oma elu hinnaga, et tuua aina uut kollast 
metalli jõe põhjast välja. Sest seltsimeestel Moskvas on tarvis 
kulda. Juutidel on tarvis kulda, ja nii aina voolab inimesi Ida- 
Siberisse Leena äärde. 

Piki Leena kallast on suuremate ja vähemate vahemaa- 
dega umbes 40-50 vangilaagrit. Kõigis on madalad puubarakid 
täis vange. Kõik peavad töötama rasketes tingimustes kulda 
tootes. 

Ühte sellisesse laagrisse oli ka määratud ešelon, millesse 
kuulusid Paul Lepp ja ta poeg Ants. 

Õhtul jõudsid nad kohale. Laager asus jõe ääres. Ühelt 
poolt piiras teda mets, teisalt jõgi. Barakid olid madalad palk- 
ehitised ja kaitseks külma vastu rajatud pooleni maa sisse. Ri- 
dastikku lömitasid need viletsuse õudsed kehastused, pisarate 
ja kannatuste õudsed koopad. 

Neist eemal olid NKVD ametnike korralikud korterid. 
Neil olid tarvitada kõik mõnusused. Nad elasid kaunistes tuba- 
des ja perekonnad võisid viibida koos. Nende majade ümber oli 
lillepeenraid ja ilupuid. 

Loodus ise oli aga kaunis. Ühel pool tõusis 700 m laiuse 
Leena jõe kallas järsult oma liivase püstseinaga ja teisel pool 
laius mets. 

Puutumata Siberi mets, see on kaunis oma neitsilikku- 
ses ja rahus. See tungis laagrile peale, see ulatus kõikjale, see 
embas kõike. Ainult laagri lähimas ümbruses oli see inimjala 
poolt läbistatud. Kaugemal oli ta puutumatu oma ürgses rahus. 
Tohutud puuhiiglased olid langenud siin risti ja põigiti, et anda 
teistele ruumi ja uut mulda oma kõdunevaist kehadest. 

Kõiksugu kummalisi metsloomi leidus siin. Siin oli hunte 
ja karusid külluses. Suured ilvesed hiilisid siin saaki. Siberi hall 


põder, mida venelased nimetavad ,l0sj", hiilib siin oma uhke 

sarvekrooniga. Aga kõik see ilu oli vangidele ainult harva näha. 
Need, kes olid saadetud siia elama, asumisele, võisid muidu- 
gi vabamalt kõndida. Aga nemad olid vangid ja nii võisid nad 
liikuda ainult vahtide saatel töö otstarbel. Kuid isegi nii jättis 
Siberi puutumatu mets, taiga, oma võimsad muljed väsinud 
hinge. 

Metsast lahutas neid okastraadist aed. Siit oli võimatu 
läbi pääseda. Ja kui olekski läbi pääsetud, siis poleks nad ku- 
hugi jõudnud, sest sadade kilomeetrite kaupa oli nende ümber 
tühi laas. Siberi taiga. 


Elu kullakaevajate laagris 


Nad paigutati elama barakkidesse. Need olid mustad ja 
kitsad. Barakk jagunes kahte ossa. Kummaski osas ehk otsas 
elas kaks inimest. Magama pidid nad naridel, mis asetsesid ka- 
hekordselt ruumis. Õhk oli paks ja ebaterve. 

Isa ja poeg sattusid elama küll ühte ja samasse barak- 
ki, kuid kumbki paigutati eri ossa. Õnneks sai Ants oma voo- 
dikaaslasteks korralikud mehed. Ühel pool magas eestlasest 
insener R., kes oli vaikne ja kena haritud mees. Ta oli umbes 
neljakümnendais aastais. Siin ta hakkas tööle labidamehena. 
Teispool magas Madrus, ja temagi oli korralikum kui paljud 
teised vangid, kuigi ta oli suurvaras. Vähemalt olid nad puhtad, 
ja seda ei saanud kahjuks mitte ütelda kõikide kohta. 

Enamlased eelistasid üldse saada endale insenere vangi- 
deks, aga kui siin oligi selliseid, siis need saatsid kohe kommu- 
nistid otsemat teed põrgu ja küsisid endale labidamehe tööd. 
Nad olid juba tundma õppinud, mis tähendab olla insener Ve- 
nemaal. 

Isa sai lihttöömeheks. Aga ta tervis halvenes kiiresti. Ta 


köhis ja külmetas sageli. Ants aga oli õnneseen. Ta sai laagri 

autojuhiks. Nn sai ta palju väljas liikuda. Tal oli võimalik saada 
rohkem toitu ja ta elu oh huvitavam. 

Suurpäevad olid, kui mõni vahtidest oli tabanud metsas 
karu. Siis anti karulihasuppi, ja see oli hea liha. Karuliha üle- 
tab loomaliha, vangide arvates, mitme võrra. Aga seda juhtus 
harva. 

Sool oli haruldane luksuskaup. Supis oli seda liiga vähe 
ja vangidel oli alati kohutav soolaseisu. Nii maksti altkäe müü- 
dud supilusikatäie soola eest 10-15 rubla. 

Vangide seas oli ka kõige mitmekesisemaist rahvusist isi- 
kuid. Siin oli mongoleid, kirgiise, kaukaaslasi, tunguuse jne. 
Siin oleks võinud kuulda ka igasugu keeli, kuid emakeeles kõ- 
nelemine oli kõvasti keelatud. Tuli rääkida vaid riigikeelt. 

Laagri kõige autoriteetsemaks isikuks kujunes kohe 
Madrus. Ta kandis oma häid rõivaid täie iseteadvusega. Kui 
teda taheti panna mustale tööle, protesteeris ta. 

»Ega ma ometi oma häid riideid hakka rikkuma! Pealegi 
tahan ma varsti niikuinii põgeneda, ja kuhu ma lähen rikutud 
ülikonnaga!" 

NKVD-mees vihastas. 

»Noh, siit tejuba ei põgene!” 

»Miks ma siit siis ei põgene?" imestas Madrus süütu uu- 
dishimuga. , Igalt poolt saab põgeneda. Tark inimene leiab ikka 
tee. Kuidas siis, seltsimees komissar, ei saa?" 

»Ega see ole mõni harilik vangla," raevutses komissar. 
»Siin on kõikjal mets ümber. Kuhu sa, vader, paged? Eksid met- 
sa ära, vot siis. Karud söövad sind ära.” 

»Ärge teie metsa pärast muretsege. Küll ma metsa juba 

tunnen,” rahustas Madrus. 
»Maha lastakse, vot, sellise jutu eest.” 
Kuid Madrus lõi käega. 


»Ei lasta kedagi. Ja küll ma põgenen, ärge muretsege." 

Mustale tööle ta lihtsalt ei läinud. Tuli tagasi ja heitis na- 
rile pikali. Ja vinnaks teda hakatigi kohtlema ta võimete koha- 
selt ja ta saigi sageli puhtamat tööd. 

Vangide seas oli ta vastuvaidlematu kuningas, kelle sõna 
kuuldi ja kes võis neid komandeerida igal juhul. 

Teine omapärane isik oli venelasest insener Blmov. See 
härra oli kommunismi nii otsani täis, tuubitud, et isegi siin, 
vanglas, ta veel kiitis kommunistlikku korda. Ta rääkis, et vä- 
lismaal on elu palju hullem kui Venemaal. Ja kommunism Vvõit- 
vat lõpuks kogu maailma. 

»Ah, ära plära!" ütles talle Madrus üleoleva rahuga. ,, Vot, 
sina, vennike, pole välismaal käinud ega tea ka, millest lobised. 
Aga mina, vot, olen käinud ja mina tean. Hästi elavad seal, ven- 
nikene, inimesed. Paremini kui meil.” 

»Aga meil pole inimese kurnamist inimese poolt," vaid- 
les Blinov vastu. 

»Vennike, meil on kogu rahva kurnamine inimese 
poolt.” 

Ja kui teine ikka veel vastu vaidles, siis lõi Madrus vii- 
maks käega ja lõid käega teisedki. 

»la on lihtsalt poole aruga. Tark inimene säärasega ei 
vaidle." 

Palju elevust laagri üksluisusse tõid ka mõned Siberi küt- 
tidest vangid. Need olid vanausulised ja olid oma usu pärast siin 
vaevlemas. Nad olid nii veendunud oma usu nõudeis, et olid kas 
või valmis selle eest surema. Mõnel päeval, kui neil oli püha, 
võisid nad palvetada kogu päeva ja, kui tarvis, olla söömatagi. 
Tööle nad siis ei läinud. Kui keegi hakkas barakis suitsetama, 
põgenesid nad kohe ruumist välja, sest see oleks neid roojas-ta- 
nud. Nad jäid oma usule kindlaks, hoolimata tagakiusust. 

Leena jõgi algab oma jooksu Baikali järves. Oma pikal 
teel läbistab ta Kesk-Siberi mägismaa. Ta veerohked harud 

suubuvad samutigi mägismaalt alla voolates hiljem peavoolu, ja 
nii kulgeb see veerohke jõgi Jäämere poole. 

Omajooksul kannab jõgi mägedest liiva kaasa. Selles lii- 
vas leidub rikkalikult kulda, sest Siberi kõrgmai 1 leidub seda 
palju. Kuld on aga palju raskem kui liiv, ja nii valgub ta aega- 
mööda jõe põhja, kuna liiv kandub kaugemale. 

Juba ammu õppis inimene jõgede põhjast liiva võtma 
ja seda sõeluma. Peenike liiv pudenes ühes veega läbi sõela- 
põhja. Suuremad kullaterad ägajaid sõelapõhjale kohendama. 
See korjati kokku. Nii leidis inimene endale jõgede põhjast 
rikkusi. 

See primitiivne kullapesemise viis valitses aastal 1937 
veel paljudes Nõukogude kullalaagreis Leena kallastel. Vangid 
pidid jõepõhjast liiva kärudesse kühveldama ja siis vastavaile 
sõeladele kärutama. Seal uhtus vesi liiva minema ja kuld jäi 
kollakalt pinnale särama. 

See oli raske töö. Algul olid vangidel olnud ka riigi poolt 
väljaantud kummisaapad. Kuid vangide juurdevool oli suurem 
kui saabaste oma. Ja nii pidid lõppeks kõik vangid töötama 
ilma vastava varustuseta. Üldse oli Nõukogude taktika selline, 
et nad lasid vangid niikaua oma rõivastes töötada, kui need lõp- 
likult närustusid. Alles siis anti neile riigi varustus. Enamikus 
olid need tsaariaegsed sinelid ja kuued jne. Kuna neil olid kul- 
lidega nööbid ja pagunid, siis ei saanud nõukogude inimesed 
neid tarvitada. Saapaiks olid suvel puukotad, talvel aga kanti 
presentsäärtega nahksaapaid. Aga kuidas on lood varustusega 
praegu, sõjaajal, on muidugi raske ütelda. 

Kõigil töölistel oli täita oma päevanorm. See oli üsna 
suur. Kui taheti kogu päevanorm liivakantmeetreid välja kä- 
ratada, siis vaevalt jätkus kaheksast tunnist. Tappev töö kestis 


kauem kui tavaline tööpäev. 

Ainult need, kes täitsid oma päevanormi, loeti töötajaiks 
ja nad said terve toidunormi. Kes ei jaksanud nõudeid täita või 
oli haige, pidi leppima juhuslikuma toiduga. Selle meetodiga 
suutsid kommunistid kõik vangid kuni viimse võimaluseni or- 
jastada ja nende viimse jõunatukese välja kurnata. 

Üldiselt olid töötingimused väga tervistrikkuvad. Jalad ja 
kogu allkeha said töötades märjaks. Iga väiksema külmetamise 
puhul võis haigestuda. Siin olid kopsupõletik ja tiisikus tavalis- 
teks nähtusteks. Ja paljud suridki, nägemata enam oma kõduja 
perekonda. 

Talvel, kui jõgi oli jääs, lõppes töö jõel. Siis algasid met- 
satööd. Vangid töötasid puude saagimise ja metsamaterjali jõe 
äärde toimetamise kallal. Suurte puude mahavõtmine oli raske 
ning tappev. Metsas oli isegi selliseid puuhiiglasi, et kui mõne 
puu maha saagisid, siis jäi järele nii suur känd, et selle ümber 
oleks võinud vabalt istuda kuni 10 inimest. Eriti suur oli mingi 
Siberi pukspuuliik. 

Kevade tulles parvetati puitmaterjal jõge mööda mere 
poole. Seda kasutati jõe ääres ehituste tarvis ja võib-olla läks 
sellest osa ka eksportkaubana välismaale. Navigatsiooniaeg 
Jäämeres on aga väga lühike, ja nii tarvitati puumaterjali vist 
alamjooksul oma tarbeks. 

Ka kõnesolevas laagris oli väike saekaaterja osa materja- 
li töödeldi siin. See kulus siis aga enamikus oma tarbeks. 


Kullakoormati 


Kulda oli siin kerge varastada, sest mingisugust läbiotsi- 
mist õigupoolest ei olnud. Ja nii kogusidki mõned endale suu- 
rema kullakogu mütsivoodri vahele. Kirgiisid, kel olid suured 
riidest vööd ümber, tarvitasid neid kulla peitmiseks. Kuid siiski 
oli kullakogujate hulk suhteliselt väike. Sest kullal polnud siin 

mingit väärtust. Kuskil ei saanud seda müüa. Midagi ei saanud 
selle eest osta, sest ligilähedal puudusid inimasulad. 

Kui aga mõni vang oma laagri piirkonnast välja saadeti 
või kui see teise laagrisse sattus, siis otsiti ta enne laagrist välja- 
laskmist hoolega läbi. Iga kullaraas võeti talt sus ära. Seepärast 
polnud kullakogumisel ka mingit mõtet. 

Ka kulla transport sündis algul üsna algelisel viisil. Veo- 
auto põrandale laotati present ja loobiti siis kullakoorem sellele 
kühvliga. Niiviisi kihutas auto siis jaama, kus kuld laaditi va- 
guneisse ja saadeti Moskva poole. Alles hiljem tuli kottidesse 
pakkimise moodus. Need kotid veeti siis jaama ja sealt nad rän- 
dasid Moskva võimumeeste poole. 

Kui palju kuritarvitusi NKVD mehed siin sooritasid, pole 
võimalik kirjeldada. Aga et nad siin endale kenakesed kogud 
võisid korjata, on üsna võimalik. Sest nemad olid siin suurused, 
kellede sõna maksis ja kes võisid teha, mis nad tahtsid. 

Viimasel ajal muutus ka kullakaevamine ja -pesemine 
mehaanilisemaks. Muretseti võimsad süvendajad, mis oma 
koppadega suured kogused liiva korraga sõeladele tõstsid ja 
need sõelusid sus kulla välja. 

Üldiselt oli kullasaak siin suur, sest Leena liiv on võrdle- 
misi kullankas. 

Ühel hommikul, kui pidi saabuma tavaline tubakaports- 
jon, jäi see kätte andmata. See vihastas mehi, kuid eriti mar- 
ru sattus Madrus. Kuna tal oli meestele suur mõju, siis viis ta 
need niikaugele, et keegi sel päeval tööle ei läinud. ,,Kui ei lähe 
Madrus, siis ei lähe meiegi," seletasid vangid. Ja tol päeval ei 
läinudki keegi tööle. 

Valvurid ja laagri NKVD meestest võimumehed rae- 
vutsesid, aga see ei andnud mingisuguseid tulemusi. Mehed 
olid kui vorstid naridel pikali ja ükski vägi ei ajanud neid sealt 
välja. 

Kutsuti laagri komandant. Kui see ligines oma staabiga, 
organiseeris Madrus omakorda uue rünnaku. 

»Nüpea kui ta uksele ligineb," seletas ta, ,,siis muudkui 
virutage toolidega, vennikesed.” 

Ja nii oligi. Vaevalt sai uks praotuda, kui toolid hakkasid 
lendama. Kõrge võimumees põgenes ülepeakaela. Vangid ja 
nende uljas juht Madrus valitsesid sõjatandrit võidukalt. 

Kuid pikapeale läks meestel aeg igavaks. Kaardimäng oli 
laagris aga kõvasti keelatud. Kõikide käest võeti laagrisse tul- 
les mängukaardid ära. Kuid need meisterdati hiljem jälle uued. 

Nüüd oli aega küllalt ja kange kaardimäng läks lahti. Va- 
hid olid vihased ja kutsusid laagri komandandi uuesti kohale. 
Nüüd lasti see sisse. Algas kõva läbiotsimine. Mehed ja barakk 
otsiti läbi kolm korda, kuid ikkagi ei leitud kaarte kuskilt. Ko- 
mandant raevutses ja märatses. 

»Ma tean, etteil on kaardid, aga kuhu nad on peidetud?" 

Neljas kord otsiti kõik läbi. Iga mees, kes oli läbi otsitud, 
saadeti teise seina äärde. Kõigepealt otsiti Madrus läbija ta nih- 
kus kohe ukse juurde. Siis võeti kõik teised kordamööda läbi. 
Kuid jällegi ei leitud pahanduse tekitajaid. 

»Mehed, seltsimehed," seletas nüüd komandant heaga. 
»Ma tean, et teil on mängukaardid. Tont nendega, ma ei võta 
neid ära. Aga vot, ütelge mulle, kus need on?" 

Nüüd astus Madrus ette ja pistis käe komandandi tas- 
kusse. 

»Aga seltsimees komandandi taskus, kus mujal," nae- 
ris ta. 

»Mis te lorate," jõllitas see talle otsa. ,, Kuidas on see või- 
malik?" 

»Aga väga lihtsalt,” naeris Madrus üleolevalt, nagu rää- 
giks ta mõistmatu lapsega. ,,Iga kord te otsisite mind kõigepealt 
läbi. Kui tõstsin käed üles, libistasin enne kaardid teie taskusse, 

vot nii," ja ta demonstreeris välkkiiresti oma meisterlikku võ- 
tet. ,,Ja siis läksin ukse juurde, et enne teie lahkumist neid sealt 
jälle välja võtta. See kõik on ju lihtne nagu lapsemäng.” 

Komandant lahkus sülitades ja kolmekordseid vandesõnu 
väänates. Aga Madrus naeris üleolevalt. Jällegi oli lahinguväli 
tema päralt. Kui ta enne oli jõuga võitnud, siis oli siin võit saa- 
vutatud puhtal teel,,kõrgema intelligentsiga". Ja sellepärast oli 
ta teine võit meeste silmis palju suurema väärtusega kui esime- 
ne. Nii tõusis ta autoriteet aina. 

Järgmisel hommikul aga oli tubakas korralikult kohal. Ja 
see oli Madruse kolmas võit, suurem kõigist eelolnuist. 

Madruse ,,töö 


Antsu huvitas lähemalt kuulda Madruse endisest elust. 
Aga mees oli selles suhtes kasina jutuga. Siiski vahel, kui tal 
oli hea tuju, rääkis ta oma eelmise elu seikadest pikemalt. Neist 
oli kõige põnevam ta viimne üritus, Rostovi riigipanga röövi- 
mine. 

»Kuidas sa selle suure tööga hakkama said?" päris Ants. 

»Ega's see olnudki nii kerge," seletas Madrus. ,, Nupp pidi 
tugevasti töötama.” 

» Kuidas nii?" 

»Aga vot, vennike, säärased tööd on puhta kõrgema intel- 
ligentsi saavutused. Peab olema targem kui lollid venelased.” 

Ja siis ta hakkas lähemalt seletama: 

»Kuu aega nägin ränka vaeva. Käisin ühtelugu pangas 
nagu rikas nõukogude kodanik või nagu mõni kirjanik, kes 
on oma Stahhaanovliku tööga või raamatutega rikkaks läinud. 
Panin raha veidike panka ja uurisin seda asutust igast küljest. 
Viimaks jõudsin otsusele, et siin on lihtsalt tarvis julgust ja tar- 
kust. 

Jälgisin nüüd hoolega panga direktorit. Tema oli umbes 
minu kasvu mees. Muretsesin endale niisuguse palitu, kui oli 
temal. Sain ka kuidagi sellise ülikonna ja siis muutsin ka oma 
välimuse grimmi abil sääraseks, kui oli temal. Ja niisiis ühel 
õhtul, pimedas, kui pank oh juba suletud, lähenesin sellele. Va- 
levõtmed olid mul taskus. Samuti ka propusk." 

»Kust sa selle said?" 

»Aga mul oli tuttav - spetsialist propuskite tegemises. 
Tegi järele kõiksugu propuskeid. Mine kas või otse Stahni ene- 
se juurde. Tark mees oli. Tema tegigi mulle pangadirektori pro- 
puski. 

Esimene valvesõdur laskis mind läbi. Arvas, et olen di- 
rektor. Teine oli panga siseruumides. Kui lähenesin talle, nägin, 
et mees tahtis parajasti hakata valama endale karahvinist joogi- 
vett klaasi, kuid mind nähes jättis selle pooleli ja tuli minu juur- 
de. Andsin propuski. Sellal kui ta seda uuris, teesklesin, nagu 
oleks minulgi janu, ja lähenesin karahvinile. Aga kuna mul oli 
selg tema poole, siis ta ei näinud, et ma riputasin vette unerohtu. 
Seda oh mul alati vestitaskus, muidu ei saa töötada. Propusk oli 
hea ja mees jättis mind rahule. Nüüd oli kõik korras. Olin pan- 
ga peremees. Kui veidikese aja pärast üle õla vaatasin, magas 
vennike juba norinal. 

Esimene kapp oli tühi. Ei mingit raha. Süda sai mul täis. 
Siis läksin sõduri juurde, tirisin ta kapi juurde ja toppisin ta 
kappi ning panin ukse jälle uuesti lukku. Teises kapis aga oli 
raha, palju raha. Kohver sai otsast otsani ainult raha täis. Kodus 
lugesin. Oh 500 000 rubla. 

Kui tulin pangast kohvriga välja, siis tunnimees andis 
au. Viisakas poiss oli. Ütles isegi: ,, Head ööd, seltsimees di- 
rektor!" 

»Aga kuidas sa siis sisse kukkusid?" päris Ants edasi. 

Madruse nägu läks süngeks. 

»Olime oma jõuku võtnud ühe uue mehe. Keegi poistest 
oli saanud tuttavaks ja tõi kaasa. Aga vot, polnud aus mees. Oli 
NKVD agent. See andis üles." 

»Kas nad said raha kõik tagasi?" 

Madrus hakkas naerma. 

»Nemad, raha? Kopikatki ei saanud. Olin juba enamikus 
kõik laiali toimetanud. Ainult 5000 rubla oli mul taskus, kui 
mind NKVD-sse ülekuulamisele viidi." 

Vana komandant sai parema koha. Siin Siberi metsades 
oli muidu hea teenida - olid nagu komissar kunagi oma riigis, 
aga paha oli selle poolest, et olid kaugel linnadest ja lõbustus- 
test, mis kuuluvad kommunistliku võimumehe igapäevaprog- 
rammi. Ja nii kippusid kõrged ametimehed paremaile kohtade- 
le. Sellepärast lahkus vana laagrikomandantki. 

Asemele tuli uus mees. Kui Madrus teda nägi ühel päe- 
val, vilistas ta kuuldavalt. 

»Mis sul viga on?" pärisid teised. 

»Ei ole viga midagi, aga seda komandanti ma tunnen," 
seletas ta. 

»Noh, kus sina teda tundma õppisid?" 

»Töötasime Odessas seltsis. Aga polnud suurem asi. Oli 
halb varas. Nüüd vist on vargaametis läbi kukkunud ja hakanud 
NKVD agendiks. Hea mõte. Käpard vargaks ei kõlba, sest seal 
on tarvis kõrgemat intelligentsi. Aga siin ta kõlbab küll, sest 
siin pole tarvis mõistust.” 

Mehed naersid. 

Kui uus komandant Madrust nägi, ta nagu natuke võpa- 
tas. Aga Madrus ei lasknud märgatagi, et ta teist tundis. Ja siis 
läks elu jälle endiselt edasi. 

Tuli sügis ja möödus. Talv lähenes. Kuid ikka veel olid 
Paul Lepp ja ta poeg kullapesijate vangilaagris. Kas nad kauaks 
siia peavad jääma? Aga kui palju nad selle küsimuse üle pead 

oleksid murdnud, keegi poleks neile selle peale vastust osanud 
anda. Keegi polnud neid milleski süüdistanud. Kunagi nad pol- 
nud viibinud kohtu ees. Neid oli lihtsalt kinni nabitud ja ilma 
mingi seletuseta siia saadetud. Kui kauaks nad siia pidid jääma, 
seda ei võinud keegi ütelda. 

Ainuke süü, mis Paul Lepp endal teadis olevat, oli see, 
et tajuba aastal 1925 oli olnud kommunistliku parteiga oposit- 
sioonis. Ta polnud pooldanud Stalinit, vaid Rõkovit. Ja hiljem 
oli ta parteist välja astunud. 

Tuli talv Siberis, Leena jõe ülemjooksul ja keskjooksul 
pole aastaaegade saabumises palju erinevust meie kliimast. 
Talv algab umbes samal ajal kui meil ja kevad tuleb samuti 
maikuu algul. Suvi on kuiv ja kuum, talv külm, kuid samutigi 
kuiv, ja nii ei tee külm liiga. 

Talv möödus metsatöödel. Poja olukord oli palju parem. 
Tal oli vabadust rohkem. Ka oli tal toit parem. Ja üldse oli elu 
liikuvam ning huvitavam. Igavus ei saanud nii tappa kui laag- 
ris. Kuid isa olukord oli raske ja muutus üha kurvemaks. Kõige 
rängemalt pures teda teadmine, et ta ise on enda ja oma pere- 
konna kannatustes süüdi. 

Ikka ja jälle needis ta tundi, mil oli lahkunud kodumaalt, 
et otsida õnne võõrsil. 

Ja nii möödus ka talv ja tulijällegi kevad. Uuesti hakkasid 
kohisema kevadveed Siberi metsades. Vood kergitasid jää Lee- 
najões ning mürinal ja raginal tormas see mere poole. Uhke oli 
see Siberi jõe kevadine ärkamine ja vabanemine. Hiiglaslikult 
tormitsesid jääpangad ja kadusid siis silmist. 

Kevad oli saabunud. 

Vangid töötasid jällegi põlvini Leena sinistes voogudes 
ja pesid kollast metalli valgest liivast. Kollast metalli, mis pidi 
andma Moskva juutidele ja parteimeestele võimu ning rikkusi. 
Kollast metalli, mis pidi minema paljude maade urgitsejate tas- 

kutesse, et aidata ka teistes maades orjastada töölisi ja muuta 
neid samasugusteks orjadeks, nagu nad olid Siberi metsades. 


Siberi kütt 


Oli päikesepaisteline maikuupäev. Jälle oli Ants oma jär- 
jekordsel kullaveol. Ta autos tukkus sinist mütsi kandev valve - 
sõdur. Auto kihutas sujuvalt piki metsateed. Tal oli autol varan- 
dus, mis oleks ta tõstnud maailma rikkaimate meeste hulka. Ja 
ometigi oli ta on, kel polnud isegi vabadust endale leiba küllal- 
daselt toiduks teenida. 

Jaamas andis ta oma koorma üle vastavale ametnikule. 
Siberi ekspress tormas jaamast läbi ja kadus Uurali poole. Ta 
viis endaga vabu ja naervaid inimesi. Ta kihutas Euroopa ja 
vabaduse poole. Tema aga pidi jääma siia vangina. 

Ta ohkas rongile järele vaadates. Ja pidi siis jällegi võtma 
autorooli ning alustama sõitu tagasi laagri poole. 

Valvesõdur oli täna kuskilt saanud viina. Ta oli lõbusas 
tujus. 

Jaamas lähenes Antsule üks omapärane võõras. See oli 
alles võrdlemisi noor mees. Jalas olid tal vööni ulatuvad jahi- 
saapad. Seljas valge särk, mis langes pükstele ja mida vöö koos 
hoidis. Ta kõndis palja päi ja tal oh vaba inimese sundimatu 
ning julge kõnnak. 

»Kas saaksite mind ka kuidagi autole võtta?" küsis ta. 

»Kuhu soovite sõita?" 

»Samas suunas, kus teiegi laager asub.” 

»Ma ei tea,” kahtles Ants. ,,See oleneb valvesõdurist." 

Aga kui sellelt küsiti, lõi see käega. 

»» Noh, ladna, kui sõidab, siis sõidab. Aga pidage suu, et 
laagris ülemused kuulda ei saa. Siis oleme mõlemad nupust 
ilma." Ja nii kobiski võõras autosse ja istus juhi kõrvale. 


97 


Teel hakkasid mehed juttu ajama. Selgus, et teine oli vaba 
Siberi kütt. Ta oli käinud jaamas nähku müütamas. Ka nahad 
kuulusid riigile ja maks oli muidugi nii väike, kui Moskva või- 
mumehed heaks arvasid määrata. Aga parata polnud midagi. 
Nüüd olevat ta teel koju. 

»Kus te siis elate?" küsis Ants. 

Ainult 7-8 kilomeetrit laagrist," vastas mees. 

»Millises suunas?" 

Ja kütt seletas. See oli Antsule üllatus, sest seni oh ta 
olnud arvamusel, et nende laagri ümbruses üldse teisi inimesi 
ei asu. Põhjalikult uuris ta nüüd järele küti asula asupaika. Ja 
mees polnud seletustega kitsi. Nii möödus reis tookord hästi 
ja huvitavalt. Laagri lähedal kütt tänas, astus maha ja kadus 
metsateele. 

Õhtul naril sosistas Ants sellest elamusest Madrusele. 
See jäi vaikseks ja mõtles tükk aega. Siis ütles: 

»See on kuldaväärt jutt, vennike." 


Isa surm 


Iga päevaga jäi isa nõrgemaks. Ta ei saanud üldse enam 
tööl käia. Päevad läbi lebas ta naril ja muutus üha jõuetumaks. 
Tööjuures ta viimati külmetas ja viidi siis laagri haiglasse. Siin 
ta sai kopsupõletiku. 

Poeg käis teda vahel vaatamas. Aga neil polnud teinetei- 
sega palju rääkida. Lootusetu pilguga vaatas isa pojale otsa ja 
iga päevaga kustus see pilk üha rohkem. Ja siis tuli ühel päeval 
lõpp. 

Poeg oh sellal autoga sõidus. Kui ta naasis laagrisse ja 
hakkas kulda peale laadima, rääkis üks poiss, kes koorma laa- 
dimisel abiks tuli, talle sellest kurvast uudisest: 


»Kas tead, et su isa on surnud?” 

Ants laskis kullakoti, mida ta pidi koormale tõstma, maha 
langeda. 

»Kas see on tõsi?" 

» Tõsi, täna suri.” 

» Kus ta on?" 

»Laatsareti surnukuuris.” 

Ants läks vahisõduri juurde ja palus luba minna isa vaa- 
tama. Algul see ei lubanud, siis aga andis viimaks loa: 

»Noh, ladna, aga ole tagasi selleks ajaks, kui koorem on 
peal.” 

Poiss kiirustas laatsareti juurde. Isa laip oligi surnukuu- 
ris. Ta oli muutunud kahvatuks ja kõhnaks. Seistes isa laiba 
juures, meenutas poeg teda oma lapsepõlvest. Alati kaalukana 
ja teistest peajao kõrgemal seisev haritlastüüp oli ta olnud. Ve- 
nemaa ja kommunisn olid ta hävitanud. Kommunistid olid ta 
isa mõrvanud. 

Ta oli jäänud täiesti üksi maailma. Tal polnud aimugi, 
kus ta ema viibis. Võib-olla puhkas temagi juba tundmatus 
mullas. 

Millised mõtted täitsid ta hinge? Ei midagi muud kui põ- 
letav soov isa eest kätte maksta. Ta oli oma aja laps. Muud ta ei 
osanud mõtelda ega soovida. 

Ja siis ruttas ta auto juurde. Koorem oli peal. Ta istus tüü- 
ri taha ja raske veoauto kihutas metsateele. Tol õhtul ta ei hoo- 
linud oma elust ega auto saatusest. Sellise tormakusega kihutas 
ta piki teed, et kümme korda oleks auto võinud kraavi lennata. 
Aga õnneks ei juhtunud seda siiski. Ja kogu aja põles tal hinges 
teadmine: 

»Mu isa on surnud. Ja nemad on ta tapnud.” 

Ta jõudis veel enne õhtut tagasi. Juba oli laip paiguta- 
tud laudadest kokkuklopsitud kasti. Ta tahtis ise oma isa viia ta 


viimsele teekonnale. 

Vanad sõbrad, kellega isa oli laagris rohkem koos viibi- 
nud, tõstsid puusärgi autole ja tulid ka ise kaasa. Ja siis vuras 
auto õhtusele teele. 

Laagrist 2-3 km kaugusel asetses laagri kalmistu. Siin 
ei meenutanud küll midagi kalmistut. Laibad maeti ilma mingi 
mälestusmärgita, ristist rääkimata. Vangide hulgas oli suremus 
suur, ja nii pidi siin olema haudu tublisti. Aga väliselt polnud 
siin mingisuguseid tundemärke. 

Ilm oli pilvine ja nukker. Oli augustikuu. Terve aasta oli 
sellest nüüd möödunud, kui nad olid tulnud laagrisse. Ja isa ei 
pidanudki üle aasta vastu. Millal on tema kord? Aga nii kerges- 
ti tema alla ei anna. 

Auto veeres kalmistu värava ette. Puusärk võeti õlgadele 
ja vanad sõbrad kandsid ta haua äärde. 

Ei loetud seal haual mingit palvet. Ei peetud ühtki kõnet. 
Ja poeg ei osanud lugeda ka ühtki palvet. Sest ta oli kasvanud 
maal, kus oli kuritegu lastele jumalast rääkida. Ja keegi pol- 
nud talle õpetanud, et on ka mingi kosmiline Isa, mingi Jumal, 
kes on kõik loonud ja kõike juhib. Ta vaatas tummalt hauda ja 
siis aeti haud kiiresti jälle kinni. Inimene aeti auku nagu mingi 
loom. Nii usutuks ja jumalatuks oli muutunud suur Venemaa. 
Nii loomade tasemele olid alandatud inimesed. 

Ainult valvesõdur kiirustas ja vandus: 

»Rutem, rutem! Ma tahan sööma minna!" 

Augustikuu päike oli loojunud, kui nad laagrisse jõudsid. 
Aga noormehe hinges oli loojunud veel teinegi päike. Ta oli 
nüüd täiesti üksi maailmas. Ja ta pidi katsuma kuidagi üksi 
hakkama saada oma eluga. 

Madrus, vana varaste kuningas polnud aga kaugeltki 
unustanud oma lubadust laagrist varsti põgeneda. Tal oli see 
nagu enesestmõistetav asi. Kuid asja oli tarvis igakülgselt kaa- 
luda ja see siis hästi läbi viia. 

Ta oh õppinud laagri ümbrust kaudsete juttude ja oma 
tähelepanekute läbi hästi tundma. Ja ta oli kuskilt mingil mõis- 
tatuslikul viisil hankinud endale ka kompassi. Ta oli mõttes ja 
plaanitses, kulm kortsus. 

See plaani tegemine oli alanud eriti hoogsalt siis, kui ta 
kuulis Antsult, et laagri lähemas ümbruses on Siberi kütte. 

Ühel õhtul, veidi pärast isa surma, sosistas Madrus naril 
Antsule: 

»Sina liigud rohkem väljas. Muretse mulle traadikäärid.” 

»Mis sa nendega kavatsed teha?" 

»»Rumal, mis traadikääridega ikka tehakse - okastraati 
lõigata!" 

»Kust sa seda siis kavatsed lõikama minna?" 

»Laagri ümbert, ega siit muidu välja pääse.” 

Ja ta usaldas teisele, et kavatseb põgeneda. Kui tahab, tul- 
gu kaasa. Tema läheb niikuinii. 

Plaanist usaldati kõnelda ka veel insener R.-ile ja veel 
ühele eestlasele, kellelegi 26-aastasele lukusepale, kes oli 
ka tubli mees. Nii oli Madrus huvitaval kombel valinud oma 
kaaslasteks ainult kolm eestlast, kuigi siin oh suur valik teisigi 
mehi. Nähtavasti pidas ta eestlasi kõige kindlamateks ja nupu- 
kamateks teiste hulgas. 

Järgmisel päeval teeskles Ants, et auto juures on vaja mi- 
dagi parandada. Ja nn ta pääses töökotta. Kui kedagi polnud 
nägemas, poetas ta endale siin traadikäärid põue ja hiilis siis 
välja. 

Õhtuks näppas ta veel toiduautolt paar pätsi leiba ja kaks 
purki konserve, mis olid määratud valvemeestele. Nüüd olid 


nad kõigiti põgenemise tarvis varustatud. 

Põgenemine 


Öö oli pime, nagu lõikuskuu öö vahel võib olla. Ilm oli 
tükati pilves ja tuul lõõtsus valjusti. Mehed olid ärevil, kuid 
väliselt säilitasid nad kõigiti rahulikkuse. Keegi ei võinud mär- 
gata, et neil oli midagi erakorralist teoksil. Madruse külm veri 
ja rahu olid imetlusväärsed. 

Õhtune loendus oh möödas ja kõik pidid heitma magama. 
Nemadki olid oma kohtadel naridel. Aegamööda muutus kõik 
vaikseks. Väsinud vangid jäid magama. Tunnimees tegi oma 
aeglasi ringe laagri ümber. 

Nüüd oli paras hetk põgenemiseks saabunud. 

Mehed tõusid nagu vaimud pimedas barakis ja hiilisid 
ukse poole. Tuul puhus kaebliku kohinaga laagri madalate ehi- 
tiste ümber. Nad heitsid pikali ja hakkasid üksteise järel vaik- 
selt traataia poole roomama. 

Nagu mustad varjud sulasid nad maaga kokku. Vahel 
kostsid valvesõduri sammud. Ja siis peatusid kõik hinge kinni 
pidades. Aga kui need eemaldusid, roomati edasi. 

Ja siis olid nad traataia juures. See oli kaheksakordselt 
ristija põiki punutud ja läbimõõt oli üle sülla. Ants võttis kää- 
rid välja ja hakkas traate lõikama. Ta oh ärevuses, traadid ei 
tahtnud hästi puruneda. 

»Anna käärid siia," sosistas Madrus ja roomas ta kõrvale. 
»Sinul pole küllalt kogemusi sääraseks tööks.” Ta võttis käärid 
enda kätte ja hakkas siis rahulikult tööle. Varsti oli aia maa- 
poolses servas küllaltki suur auk, et mehed võisid läbi roomata. 
Nad libistasid end üksteise järel sellest läbi ja olid väljaspool 
laagri aeda. 

Nüüd hiilisid nad metsa. Suur ja tundmatu öine Siberi 
taiga võttis nad oma varjavasse hõlma. Nad olid vabad. 

Nende rõõm vabanemise üle oli olnud enneaegne. Veel 
enne, kui nad õieti said laagrit ümbritsevast traataiast eemaldu- 
da, kerkis nende ees korraga valvuri tume kogu. Lõgises püssi- 
lukk ja kostis järsk hüüd: 

»Seisa!” 

Ants oli sõdurile kõige lähemal. Lasta see ei saanud, kuna 
mehed olid liiga ligidal, aga ta virutas püssiga ettepoole ja terav 
valu läbistas noormehe keha. Tääk oli tunginud tal reide. 

Kuid Madrus päästis olukorra oma külmaverelisusega. 
Ta oli hiilinud sõdurile selja taha ja lõi talle nüüd juhuslikult 
kättekahmatud kaikaga lagipähe. Hoop oli tugev ja mees langes 
hääletult maha. Kas ta sai surma või minestas lihtsalt, seda pol- 
nud põgenejad enam aega kindlaks teha. Ülepeakaela pagesid 
nad metsa. 

Aga varsti oli Ants sunnitud seisatama. Liiga sügavalt oli 
tääk teda haavanud. Nad peatusid. 

»Ei nad siia enam julge järele tulla. Metsa NKVD mehed 
kardavad. Taigasse ei tule nad eluilmaski," rahustas Madrus. 

Nüüd võeti särk noormehel seljast ja seoti haav kinni. 
Õnneks oli see ainult lihahaav, kuid verd tuli rohkesti ja kõndi- 
misest polnud juttugi. 

Peeti lühidalt nõu, mis teha. Nende varustus koosnes ka- 
hest pätsist leivast, kahest purgist konservidest ja kotist kullast, 
mis Ants oli samal päeval vaikselt koormast kõrvaldanud ja mis 
kaalus terve puuda. Raha polnud neil ühelgi. Ainsaks relvaks 
oli neil puss, mille Ants oli vahetanud kevadel Siberi kütilt peo- 
täie kulla vastu. Selle andis ta nüüd Madrusele üle. 

Madrus kuulatas hoolega. Öö oli vaikne. Laagri poolt 
polnud kuulda mingit häält. Vist oli tunnimees ikka veel vaikne 
ja keegi ei teadnudki nende pagemisest. 

Siis heitis vana kogenud vargakuningas kõhuli ja, surudes 
kõrva vastu maad, kuulatas, kas kuskilt ei kosta kabjaplaginat. 

Maa ei müdisenud. Tähendab, ka hobustega pole neid jälitama 
hakatud. Aga siia ei võinud nad siiski kauaks jääda. Olid nad ju 
vaevalt paar kilomeetrit laagrist eemal. 

Kaks meest võtsid nüüd Antsu kätele ja nii liiguti edasi. 
Varsti jõudsidki nad mingile jalgrajale. Jälle peatuti ja kuulata- 
ti. Aga ikkagi veel oli vaikne. Oli poolpilvine ja tuuline augus- 
tikuu öö. Kuu tõusis ja paistis paiguti kiiresti kihutavate pilvede 
vahelt. Mehed liikusid edasi ettevaatlikult ja aeglaselt. 

Üks meestest saadeti ette küla otsima. Neil polnud muud 
juhendit, kui Antsu kevadine kõnelus kütiga. Siis oli see isegi 
rääkinud, millises majas ta elab. 

Jalg tegi valu, kuid verejooks oli lakanud. Valust suurem 
oli aga tusatunne, et ta nüüd ei saa kiiremini liikuda ja peab 
olema teistele koormaks. 

Vahetevahel sööstis põõsastest jäneseid hirmunult välja. 
Neid oli siin mi palju, et võis kohata igal sammul. Muid mets- 
elajaid polnud näha. Aga hommiku valgenedes sattusid nad 
siiski suuremale elajale. 

See oli karu, kes oli leidnud mesilaspere. Siin metsades 
on palju õõnsaid puid, kuhu mesilased on teinud pesad. See 
on üks taiga omapärasusi. Need mesilaspered on tugevad ja 
suured. 

Vana mesikäpp ronis paku juurde ja kiskus selle pikali. 
Varsti lendles ta ümber musttuhat mesilast. Kuid maiasmokk 
ainult jorises, hõõrus käpaga nina, kui sellele liiga kiputi te- 
gema, ja ajas käpa paku sisse. Ta häälitses meelitatult, kui see 
suurte kärjetükkidega välja tuli. Söömaaeg algas. Kui mesilaste 
nuhtlus liiga valusaks läks, siis heitis vana mesikäpp maha ja 
püherdas, et neid eemale peletada. Ja siis läks maiustamine jälle 
uue hooga edasi. 

Mehed jälgisid huvitavat vaatepilti, unustades isegi 
oma ohtliku olukorra. Aga siis hakkas ka juba nende ümber 

mesilasi lendlema. Suur mesilaspere oh nii häiritud ja vi- 
hane, et ta otsis vaenlast kaugemaltki. Ja mi pidid nad tagasi 
tõmbuma. 

Tee pikenes nüüd, sest nad pidid tegema suure ringi, et 
karu mitte häirida. Ilma relvadeta sellisele olevusele läheneda 
oleks olnud ka meeletus. 

Varsti kohtasid nad ettesaadetud pidurit. See teatas, et ta 
oli taigas leidnud küla. Nüüd liikusid nad kiiremalt edasi. 


Küttide küla taigas 


Vahepeal oli saabunud hommik. Nad seisid metsa serval 
ja vaatasid puude vahelt enda ees seisvat küla piiludes. Äkki on 
otsijad siin juba ees, käis kartlik mõte kõikide peast läbi. Aga 
see ei tundunud tõenäoline. Külas oli kõik vaikne. Seal magati 
veel. 

Omapärane oli see taiga küttideküla. Majad olid ehitatud 
siin, nagu mujalgi Kesk-Siberis, pooleldi maa sisse. Paistsid ai- 
nult madalad ülemised pooled ja katused. Kohe maapinna ligi- 
dal olid väikeseruudulised, vaevalt poolteise ruutjala suurused 
aknad. See kõik oli nii kiilmakartusest. 

Küla ümber oli ka natukene lagedamat maad. Siin olid 
enne kommunismi olnud põllud. Aga nüüd olid need kõik jää- 
nud sööti ja seal, kus enne lokkas rukis, oli nüüd noori puuvõsu- 
sid endale soodsat kasvupinda otsimas. Enne olid kütid pidanud 
kuni kolm lehma talu peale, aga nüüd oli neil vaevalt igas talus 
üks lehm. Nii osavalt oh enamlus isegi siin ürgmetsas saanud 
oma suure ,,põllumajanduse edendamise" plaaniga põllunduse 
üldtaset ,,tõsta". 

Ilus ja rahuline oli too madal küla ürgmetsa vaikuses. 
Päike oli tõusnud kaugel taiga kuuskede ja mändide taga. Ta 
kiired panid puude kõrged ladvad veretama. Küla oli aga veel 

varjudes. Metsas algas elu. Loomad liikusid hääletult, otsides 
saaki. Loendamatud linnud häälitsesid ja laulsid. 

Antsu tuttav kütt oli ütelnud, et tema maja on tee ääres 
kolmas paremat kätt. Jällegi läks üks mees luurele. Varsti naa- 
sis ta ja teatas, et külas on kõik vaikne. 

Küla hakkas ärkama. Suitsud hakkasid tõusma korstna- 
test. Uksed kääksusid hingedel. Külasse keset Siberi taigat oli 
saabunud hommik ja elu. 

Nüüd otsustasid põgenikud külasse minna. Nähtavasti 
polnud siia mingit valvet neid otsima saadetud. Ja mujale pol- 
nud neil minna abi otsima kui küttide juurde. 

Kui kolm meest oma seltsilist kandes külasse sammusid, 
ei äratanud nad siin mingit erilist tähelepanu. Kütid vaatasid 
neile, nagu oleks see kõige igapäevasem seik selliseid külalisi 
külateel näha. 

Kolmandas majas paremat kätt oli pere juba tõusnud. 
Neid tervitati siin asjalikult ja rahuliselt. Peremees tundis Ant- 
su kohe ära. Ta teadis ilma seletamatagi, mis oli juhtunud. Ra- 
hulikult küsis ta: 

»Kas teil on saba taga?" 


' 


»Niipalju kui meie märkasime, ei," vastas Madrus. 

»Sina oled kogenud inimene," ütles kütt. ,,Siin on püss, 
mine väljaja vaata järele.” 

Madrus võttis talle antud püssi ja hiilis metsa tagasi. Tei- 
sed istusid pakutud järidele ja jutustasid oma põgeneimsloo. 
Kütt kuulas rahulikult. Talle polnud see mingi uudis. Nagu ta 
pärast meestele seletas, läbivat seda küla igal aastal umbes sada 
vangi, kes kõik küttide abiga põgenema pääsevad. Enamlased 
kardavad neid vabu ja uljaid mehi, kes on hambuni relvis ja 
tõsised stalinliku korra vastased. Suurtesse metsadesse min- 
nes võib iga põõsa tagant tabada neid kuul, mille laskjat ku- 
nagi ei läheks korda kindlaks teha. Ja nii on väikesed NKVD 

väesalgad laagrite ümbruses neid aukartlikult vältinud. Nii saa- 
vad kütid oma tööd segamatult arendada. 

Külas oli 6-7 talu. Nende omanikud olid euroopa-vene- 
lastc järglased, kellede vanemad kord olid asumisele saadetud. 
Õigupoolest polnudki võimalik nende rassilist päritolu kindlaks 
teha, sest juba kaugel tsaariajal olid nende esivanemad asumi- 
sele saadetud. Taiga oli neid lahkesti oma karmi rüppe võtnud 
ja nad siis oma näo järgi ümber loonud. Alatine karm elu, võit- 
lus loodusega ja loomadega oli teinud neid sõnakehvaks, peagu 
vaikivaks ja äärmiselt iseseisvaks. Venelase tavaline lai, suuri 
ühiskonnagruppe eelistav ning suuri külakondi loov vaim oli 
jäljetult kadunud. Nad lausa umbusaldasid suuri inimmasse ja 
olid täiesti rahul oma piiratud ühiskonnaga. 

Ka neile ulualust andnud kütt oli asumisele saadetu järg- 
lane. Üks küti isaisasid oli kunagi tapnud kaklusel urjadniku. 
Tagajärjeks oli asumisele saatmine. Nüüd oli ta ammugi surnud 
ja pojapoeg oli juba vana perekonnaisa. Tal oli kaheksa last. 

Vanim oli juba relvakandev kütt, kuid noorim magas al- 
les laest alla rippuvas, vibu otsas kiikuvas korvis. 

See lasterohke perekond näis siia köögist ja kolmest toast 
koosnevasse elumajja hästi mahtuvat. Kõigi kolme toa keskpai- 
gas oli tohutu vene ahi, mille õnnistavat soojust jätkus kõikjale. 
Niihästi talvel kui ka suvel magati ahjul. Ja ahju sees käidi talvel 
vihtlemas. Kui vihtlemise mõnu oli küllalt nauditud, siis mindi 
õue, Siberi pakasesse, ja seal toimus alasti pesemine. Inimesed 
olid karastatud ega kartnud ka haigusi. 

Elatist said nad küttimisest. Liha oli alati saadaval, kee- 
detud, küpsetatud, soolatud ja kuivatatud kujul. 

Mehed tundsid esimest korda pärast aastatepikkust pine- 
vat piinavat vangielu kord jälle kodu õnnistavat õhkkonda enda 


ümber. Ja nagu mingi uue lootuse laine tulvas nende hinge. 

Madrus tuli püssiga tagasi. Ta oli käinud neli kilomeetrit 
metsateed laagri suunas. Aga metsas oli kõik vaikne. Keegi ei 
jälitanud neid. Nad olid kindlas kohas. 


” 


»Noh, siis on hästi," ütles kütt. Ja lisas kohe naisele käs- 
kivalt: ,,Samovar üles!" 

Varsti kohiseski samovar laual. Seal oli leiba, karuliha, 
suhkrut ja head ,telliskivi-teed". See oli tulnud otse Ameeri- 
kast - telliskivi meenutavas suures pakendis. Kui mehed selle 
üle imestust avaldasid, siis seletas peremees tagasihoidlikult, et 
neil on välismaailmaga tihedad sidemed. Isegi siia, Baikali jär- 
ve taha, ulatus salakaubitsejate tee, kes üle Kamtšatka ja Alas- 
ka pidasid ühendust Ameerika ning Jaapaniga. Kuna paremate 
jahiloomade nahad olid kommunistide poolt narruseni odavaks 
hinnatud, siis müüdi need enamasti altkäe ülesostjatele, kust 
siis läksid üle piiri Ameerikasse. Sealt said nad ka endale vastu 


kõiksugu tarbeesemeid õmblusnõelast kuni habemenoani. 


Nõel oli üldse Siberis suur luksus. Selle omanik on ka- 
destamisväärne õnneseen. Kuid siin, küttide keskel, oli Amee- 
rika kaupa küllalt. Hiinast said nad üle piiri piiritust ja viina. 
Jaapanist tuli suhkrut ja sahhariini. Relvi ja laskemoona sai 
samuti salakaubana. Nii oli küti elu palju vabam ja rikkam kui 
tavalise kodaniku elu. 

Mehed hakkasid enda ümber tundma nagu vabaduse ava- 
raid tuuli. 

Lauas seletas Madrus oma plaane. 

Nad tahtsid kuidagi pääseda raudteeni ja siis sellega sõita 
pika maa, üle Uuralite, tagasi Euroopa- Venemaale, Vologdasse. 
Seal pidi olema tal sõpru, kes on osavad passimeistrid. Need 
ei oleks ka neid kõiki varustanud valepassidega ja siis oleksid 
nad võinud vabalt juba liikuda sinna, kuhu iga mees oleks ise 
soovinud. Aga see oh pikk ja keeruline tee. Jaamad olid val- 
vatud NKVD meeste poolt. Kuid Madrus võttis asja suurima 

optimismiga ja külmavereliselt. Tal polnud mingit kartust eba- 
õnnestumise pärast. Kolm korda oli ta õnnelikult põgenenud, 
küllap neljas kordki õnnestub, ütles ta üleolevalt. 

»Enne ei lähe teie aga kuhugi, kui sõber paraneb," ütles 
kütt kindlalt Antsule näidates. Ja sellega olidki kõik nõus. Tüli 
niikaua oodata, kuni Antsu jalahaav paraneb. 

Ja nii nad jäidki küti perekonna külalisteks. Nüüd olid 
need mitte ainult valmis neid varjama ja toitma, vaid nende kü- 
tiau nõudis ka, et nad oma külalisi kaitseksid. Vintpüssid toodi 
peidupaikadest välja. Kui mehed selle üle imestust avaldasid, 
siis seletasid kütid, et siin on neil igasugu laskeriistu. Need olid 
pärit kodusõja ajast. Olid siis muretsenud ja ära peitnud. Pere- 
mees oli ka mobiliseeritud sunniviisil punaarmeesse, aga oli 
sealt pärast tulnud tagasi püssi ja muude relvadega. 

»Oleksin toonud kaasa ka kahuri, aga liiga raske oli," se- 
letas ta naerdes. 

Ants pidi heitma voodisse ja parandama haava. Teised 
aga läksid juba järgmisel hommikul küttide ja koertega metsa. 
Kui nad tagasi tulid, oli Madrus eriti uhke. Tema oh saanud 
relvaks hea vintpüssi ja tema oligi mees, kelle lask oli tapnud 
suure pruuni karu. Küllap too oli sama, kes nüüd oli jäänud 
püssitoru ette. Mehed kaalusid karu ära, see oli 12 puuda. Nüüd 
oli liha kauaks ajaks. Karu nühti ja liha soolati. Hiljem lõigati 
sooldunud liha ribadeks ja tükkideks ning kuivatati päikeses. 
Nii saadi toit, mis võis asendada kõik leiva ja leivakõrvase puu- 
dused. 

Need kaks nädalat olid Antsule kosutavaks puhkuseks. 
Jalahaav paranes kiiresti. Ta lebas voodis ja komberdas vahel 
ka päikese kätte. Kogu aja olid elanikud ta vastu väga lahked ja 
hoolitsesid ta eest enesestmõistetava hoolega. Ja mehed kandsid 


kogu aja vintpüsse külaliste kaitseks. 

Nad õppisid nende päevade jooksul tundma kütielu selle 
mitmesuguse hurmaga. Mehed läksid varahommikul relvade 
ja koertega metsa. Toitu võtsid nad üsna vähe kaasa, enamasti 
ainult soola ning leiba. Liha võisid nad leida igalt sammult. Kui 
neil ei läinud korda muud looma tappa, siis jäneseid said nad 
ometi. Loom nüliti kohe kohapeal ja liha küpsetati tulel. Sool ja 
leib olid jahikotis, värsket vett leidus mõnes metsaojas. Ja nii oli 
söömaaeg tugev ning maitsev. 


Kunagi ei võinud teada, kui kaua jahiretk kestab. Mõni- 
kord tuldi koju juba paari tunni järel, teinekord aga leidis kütt 
põdrajäljed ja ajas looma taga kolm päeva, enne kui sai laske- 
kaugusesse. Ja siis oli jahiretk nädalapikkune. Kõige pikemad 
teekonnad võeti ette talvel. Siis sõitsid kütid 500 kilomeetri 
kauguseni, tunguuside juurde ja teistesse kaugetesse taigades- 
se. Seal kütiti eriti kalleid loomi - põhjarebaseid. Neid ei leidu- 
nud nende oma küla piirkonnas. 

Põhjarebane on peagu meie rebase suurune loomake. 
Mitmel pool on seda üritatud ka rebasefarmides kasvatada. Tal 
on lumivalge või jälle veidi sinakas kasukas. Neid loomi said 
kütid aastas viis või kuus kätte. Ja nende nahad läksid enamasti 
kõik Ameerika agentide kaudu jänkidele. 

Teiseks kalleimaks jahiloomaks oli soobel. Neid oli juba 
rohkem saada. Tavalisimaks saagiks aga olid ilves ja karu. 

Üldse oli üllatav, kui vähe rõhku panevad kütid tohutute- 
le kaugustele. Viiesajakilomeetrine matk oli neile igapäevaseim 
asi. Talvel, kui valge lumevaip katab taigat, rakendab kütt enda- 
le kuni kümme koera pika koerasaani ette, kuhjab siis saanile 
magamiskoti, relvad, toidu ja keedunõud ning asub reisile. 

Läbi lumiste metsade kihutavad koerad, kattes iga päe- 
vaga kaugelt üle saja kilomeetri. Saabub õhtu. Koerad vallan- 
datakse rakmeist ja antakse neile kõigile tükk külmunud liha. 
Need söövad oma toidu ja kaabivad end siis lumme magama. 

Peremees sööb samuti, tehes mõnikord tule üles ja keetes 
endale kuuma teed. Seljas kannab ta kahekordseid karusnahast 
riideid. Üks kord karvu on seespool, teine väljaspool. Kui ta on 
rikas, siis on ta riided sooblinahast, mis on veelgi soojem. Peas 
on tal meie suusamütsi meenutav üvesenahast peakate, mil kõr- 
vaklappidcks sama looma pehmed sabad. Külma korral mähi- 
takse need poole meetri pikkused sabad ümber kaela ja sus ei 
pääse mingi külm kallale. 

Ööseks poeb kütt oma karusnahast magamiskotti. Siingi 
on niihästi sees- kui ka väljaspool pehme karusnahk. Ta kaob 
üleni riidest nahkkotti ja tõmbab klapi kinni. Selle vahelt tuleb 
sisse küllaldaselt õhku hingamiseks. Ja siis magab mees, olgu 
väljas milline pakane tahes, mõnusat und. Hommikul ärgates 
leiab ta end vahel meetripaksuse tuisulume alt. Ka koerad tuleb 
välja kraapida sileda valge lumevaiba alt. Süüakse ja siis reis 
jätkub. Neil pikkadel teekondadel loovadki nad kontakti välis- 
maa salakaubitsejate agentidega, müüvad oma kallid nahad ja 
saavad vastu kaupu, mida neil endil pole. 

Juhtub vahel, et kütt leiab kulda, sest see on kullarikas 
maa. Ka siis pole tal teist kulla müügi võimalust kui salakaubit- 
sejate kaudu. Tohutud rikkused käivad siin käest kätte ja need, 
kes seda äri ajavad, on varsti miljonärid. Need on uljad riskijad, 
Jack Londoni Alaska kullaotsijate ja kaubitsejate tüüpide järg- 
lased tänapäeva sotsiaalsete võitluste taustal. Need mehed ühes 
Siberi vabade küttidega annavad mingi Metsiku Lääne (siin 
küll Metsiku Ida) romantika sellele Nõukogudemaa asustamata 
alale. 


Suvine riietus erineb aga talvisest märksa. Siis kannavad 
kütid säärsaapaid ja laiu sinisest atlasest pükse. Need langevad 
uhkes riidekülluses kuni üle poole saapasääre. Pükstele langeb 
sarlakpunane tikanditega siidsärk, mida hoiab koos tupsudega 
siidist nöörvöö. Ja särgi all vööl on kõigil tugev jahipüss. Kuid 


111 


sellised riided hakkavad üha haruldasemaks muutuma. Mõnel 
on need veel säilinud tsaariajast. Kuid üldiselt surub kommu- 
nismiaegne kehvus end siingi peale. Aga enne revolutsiooni 
olid kütid rikkad mehed ja elasid nagu bojaarid. Siis sõitsid nad 
isegi kuni Moskvani välja oma nahkadega ja tõid kaugelt kal- 
leid kaupu. 

Oma usult olid nad enamikus vanausulised. Nüüd on 
veendunumad aegamööda ära kustunud. Need, kes järele on 
jäänud, ei hooli usust palju rohkem, kui et peavad kinni habe- 
mekasvatamise käsust. Nooremad aga ajavad habemegi maha 
noaga ,,Made in USA". 

Antsu jalahaav oli kahe nädalaga juba niivõrd paranenud, 
et ta võis omal jalal liikuda. Nad pidid hakkama lahkumisele 
mõtlema. Ja niisiis tuli ütelda kütiperekonnale palju tänu lah- 
kuse eest ning edasi reisida. 

Neil oli tarvis aga relvi ja toitu ja peale kõige raha, palju 
raha. Ants tõi oma kullakoti välja. Puud kulda oleks keset tsi- 
vilisatsiooni olnud tohutu varandus. Aga siin oli ta osatähtsus 
märksa väiksem. See oli tarvis rahaks teha. 

Kütt ladus lauale paberraha, kakskümmend viis tuhat 
rubla. 

»Rohkem mul teile anda pole, see on kogu mu rahataga- 
vara.” 

»Sellest juba peaks ka jätkuma," ütles Madrus suure- 
jooneliselt. ,, Niipea kui oleme Vologdasse jõudnud, teen mõne 
panga tühjaks. Siis on meil raha küllalt.” 

Ta pakkis raha endale põue. Kuld aga rändas küti kätte. 
Selle eest pidi ta hiljem mõne Ameerika agendi kaudu kindlasti 
saama suurt vaheltkasu. See aga teenis omakorda ise terve va- 
randuse. 

Relvadeks sai Madrus hea suure kaheteistkümnelasulise 


nagaani ja kakskümmend neli tagavarapadrunit. Rosenberg sai 

lühikeseks saetud vintpüssi, mida võis põues kanda. Antsu ja 
teise eestlase relvadeks jäid ainult pussid. 

Madrus oli hea täpsuslaskur, kuid eriti suur meister oli ta 
nagaanilaskmises. Nüüd pistis ta kalli kaaslase suure naudin- 
guga püksivärvli vahele. 

Toiduks said nad karuliha ja leiba. 

Ja nii ütlesidki nad ühel hommikul küttidele jumalaga 
ning asusid teele. Kütiküla moodustas omaette küttide artelli 
nõukogude mustri järgi. Artellil oli ka üks hobune. Enne olid 
igas talus olnud omaette hobused, aga siingi oli ilmnenud taga- 
siminek. Ja praegu oli neil terve küla peale üks hobune. Selle 
rakendas kütt nüüd vankri ette ja tuli neid jaama sõidutama. 

Loomulikult ei võinud nad minna kõige lähemasse jaa- 
ma, sest see oli ehitatud ainult laagri tarbeks ja siin olid ka laag- 
ri NKVD agentidest ametnikud. Nii pidid nad katsuma jõuda 
kaugemasse jaama. See asetses aga 500 kilomeetri kaugusel. 

Olid veel ilusad lõikuskuu päikeselised ilmad. Nad liiku- 
sid piki kitsaid ja primitiivseid metsaradu. Inimesi polnud kus- 
kil näha. Kõikjal oli ainult metsavaikus nende ümber. Suurem 
osa teest kõnniti jala. Ainult siis, kui matkaväsimus andis end 
tunda, istuti kordamööda vankrile. Vahetevahel puhati hobust 
ja siis läks matk jällegi edasi. 

Öösiti tegid nad oma laagri ümber tulede ringi ja magasid 
siis nende keskel. Metsloomad ei oleks kunagi läbi tule neid 
rünnanud. Vahetevahel ärkasid nad ja vaatasid ümber. Nende 
kohal särasid tähed taevas. Ja lõõmavate tulede taga oli pime- 
dus ning must mets. 

Hommikul jätkus aga reis jällegi. 

Kolmanda päeva õhtuks jõudsid nad jaama lähedusse. 
Kütt jättis jumalaga ja sõitis siis kodu poole tagasi. Nad olid 
üksi ja pidid omal käel edasi tegutsema. 

Ettevaatlikult lähenesid nad jaamale ja piilusid põõsaste 
tagant selle suunas. Ja kohe langes nende tuju nullini. Seal oh 
sinimütsilisi NKVD mehi liikumas. Nähtavasti oli nende põge- 
nemise puhul pandud siia valve välja, et neid tabada. 

Madruse käsi läks kohe automaatselt nagaani juurde ja 
haaras selle pärast kinni. 

»Oled sa hull,” sosistas Ants. ,,Kui sa siin paugutama 
hakkad, on kõik läbi." Seda mõistis ka Madrus ise. Ja nii tõm- 
busid nad jällegi vaikselt taiga rüppe tagasi. Seal pidasid nad 
sosinal nõu. Rongile aga pidid nad tingimata pääsema, sest 
kuidas oleksid nad muidu jõudnud tuhandete kilomeetrite taha, 
Vologdasse. 


' 


»Tuleb matkata jala järgmise jaamani," oli nende nõupi- 
damise lõpptulemuseks. See oli 94 kilomeetrit edasi. Seegi oli 
pikk maa. 

Öö veetsid nad jälle sügavas taigas, laagritulede keskel. 
Kaasavõetud karuliha kinnitas südant mehiselt. Järgmisel hom- 
mikul algas aga matk uuesti. 

Antsu jalg tegi talle veel tõsiselt vaeva. Teistel tuli teda 
sageli toetada. Vahel puhati ja siis jätkus matk jällegi. Viimaks, 
kahepäevase reisi järel, olid nad järgmise jaama juures. 

Ettevaatlikult lähenesid nad jaamale. Seal oli kõik vaik- 
ne. Väikeses jaamakeses, metsade rüpes, polnud näha reisijaid 
ega ka ametimehi. Eriti rõõmustas aga mehi, et kuskil polnud 
näha NKVD sinist mütsi. Tee näis olevat puhas. 

Peeti sosinal nõu. Siis sammus Madrus julgelt metsast 
väljaja lähenes perroonile. Tal olid veel head riided ja ka teiste 
meeste ülikonnad polnud ühe aasta jooksul nii vananenud, et 
nad poleks kõlvanud Nõukogudemaa viisakamate reisijate ossa. 
Kuid Madrus oli lausa härrasmees tavalise bolševistiga võrrel- 


des. 

Jaam oli tühi. Ta astus korrapidaja ruumi, kes tukkus uni- 
selt laua taga. 

»Palun neli piletit Vologdasse.” 

Ametnik tõusis oma istmeltja vaatas teist huvitatult. Kust 
oli siis säärane mees siia sattunud? 

»Kas passid on kaasas?" 

»» On,” vastas Madrus julgelt ja teisele otse silma vaadates 
paigutas ta tuhat rubla paberrahas lauale. 

»Eks ole, passid on korras?" lausus siis Madrus tõsiselt. 

Ametnik vaatas hämmastuses oma mitme kuu palka, mis 
talle nagu taevast oli lauale kukkunud. Madrus oli suurejoo- 
neline mees. Ja raha ei lugenud talle midagi. Sest kõik suure 
»»sotsialismimaa" pangad olid ju tema käsutuses. 

»Passid on korras, seltsimees," sosistas ametnik ja kor- 
jas kiiresti rahapabend kokku. Ta käed värisesid veidi, kui ta 
neid põue peitis. ,,Passid on täiesti korras. Ja toredad passid on 
teil!" 

»Siis on hästi," ütles Madrus. 

Ametnik aga võttis piletid, tembeldas need ja ulatas siis 
teisele sügava kummardusega. On ikka veel maailmas toredaid 
inimesi, kuigi härrad ja mõisnikud on hävinud, mõtles ta vist 
tol hetkel ja tundis mõnu rahade krabinast oma põues. 

Madrus aga tuli meeste juurde ja näitas neile uhkelt sõi- 
dupileteid. 

Kui Madrus oli tõsises tujus, siis võis ta mõnikord rääki- 
da üsna õpetavalt ja kasvatavalt. Nii nüüdki. Ta vaatas Antsule 
tõsiselt otsaja ütles: 

»Poja, sa oled veel noor. Aga kui saad vanemaks, siis 
hoia, et sa ei satu minusuguste varaste kampa." 

»Aga miks sa siis ise oled varas?" 

»Elu on juba kord säärane. Olen kord sattunud sellele tee- 
le. Kuid sina, poja, hoia ennast sellest eemale. See on paha tee.” 

Ja kui teised teda tõsiselt kuulama jäid, seletas ta edasi: 

»Selles töös tuleb tahes või tahtmata mõnikord nii ette, 
et tuleb teha ka ,,märga tööd". Satud mõnikord säärasesse kit- 
sikusse, et ainult inimest maha lüües pääsed välja. Aga inimest 
tappa ei ole hea. Ajas mind kord taga üks NKVD mees, säärane 
kiuslik tüüp. Süda sai ta peale nii täis, et otsustasin teda karis- 
tada ja ninanipsuks just tema korteri tühjaks teha. Niisiis hiili- 
singi sellal sinna, kui teda kodus polnud. Aga enne kui töö oli 
tehtud, tuli ta koju. Ja ma ei pääsenud muidu, kui teda tappes. 
Pärast oli endal paha tunne, nagu oleksin konna peale astunud." 

See pani Antsu tõsiselt mõtlema elu üle. Isa oli tal noo- 
relt surnud ja jätnud teda võõraste mõjude vintsutada. Jumalat 
ta polnud kunagi uskunud. Ja usu moraali polnud talle teed juh- 
timas eluküsimuste labürindis. Nüüd aga õpetas teda varas, ja 
temagi nõuanne oli säärane, mis juhtis teda selles suunas, kuhu 
ta küll ise ei läinud, aga mis näib talle siiski õigem. 

Madruse õpetus jäi noormehele sügavasti meelde. Ja ta 
otsustas, et kunagi ei astu teele, mis poleks õige. 

Kuigi Madrus oli varas, oli siiski ta käitumine laagris 
olnud nii suurejooneline ja õiglane, et poiss võis teda rahaga 
kui ka muudes asjades rohkem usaldada kui mõnd venelasest 
poliitilist vangi. 


Vargapealiku ,,vangid" 


Nad istusid metsa all ja ootasid rongi. Nüüd olenes kõik 
sellest, kuidas nad ilma passideta ja dokumentideta läbi suuda- 
vad lipsata. Kuid Madrus oli siingi hea nõu leidnud. Ta võttis 
taskust NKVD agendi tunnistuse ja näitas teistele. 

»Poisid, Siin on tunnistus, mis mind muudab NKVD 
agendiks. Mul on palju paremad riided kui teil ja nii sobin ma 
ka oma välimuse tõttu selleks. Pange nüüd hoolega tähele. Kui 

tuleb kuskil miilits dokumente kontrollima, siis võtan ma na- 
gaani välja ja teie olete mu vangid. Mina olen teid arreteerinud 
ja viin teid Vologda prokuröri juurde. Selge?" 

Teised noogutasid pead. See oli hea mõte. Siberi kütid 
olid kõrvaldanud kuidagi ühe NKVD agendi ja ta dokument oli 
sattunud nende kätte. 

Nüüd oli Madrus selle endale hankinud ja see pidi neid 
keerulistest olukordadest välja viima. 

»Kui me aga kuskil kinni satume," jätkas Madrus, ,.siis 
hoidke suu lukus. Kui tuleb välja, et olete poliitilised põgeni- 
kud, siis on teil suur karistus. Las nad arvavad, et oleme kõik 
vargad, sest varguse eest karistatakse Nõukogude Venemaal 
palju kergemini kui poliitika pärast. Niisiis, suud lukku!” 

Mehed kuulasid hoolega. Too mees oli eriteadlane Nõu- 
kogudemaa vanglasüsteemide, karistusmäärade ja piinamis- 
meetodite suhtes. Ta oli läbi teinud karmi ülikooli, kus ta enda 
nahale kirjutati paragrahvid. Ja nüüd õpetas ta teistele seda kõr- 
gemat tarkust. 

»Me ei tea, mis juhtus valvuriga, kes minu käest matsu 
kuklasse sai. Igatahes on see tõsine asi. Ja see toob omajao ka- 
ristust juurde. Niisiis: keegi ei tohi teada teie nimesid, süüd ja 
paika, kust tulete.” 

Nüüd oli kõik korras. Mehed andsid raha Madruse kätte 
hoiule. Tema pidi saama nende kassahoidjaks. Ja mi ootasid nad 
sündmuste edaspidiseid arenguid. 

Lõuna paiku tormas Kaug-Ida ekspress huilates ja aura- 
tes jaama. Tal oli pikk maa Vladivostokist tulles seljataga. Ja 
veel pikem maa ootas teda ees. Mehi täitis eriline põnevus. Nad 
hiilisid metsast välja ja lähenesid perroonile. Madrus sosistas 
veel viimaseid juhendeid: 

»»Mitte korraga peale ronida! Katsuge peale hüpata alles 
siis, kui rong juba liigub." 

Rong ei peatunud kaua. Juba hakkas korstnast jälle auru 
tõusma ja vedur kiirustas edasi. Kuid viimsel hetkel hüppas neli 
põgenikku ta turjale. 

Keegi polnud näinud nende rongile asumist. Ja nii võisid 
nad julgesti endale platsid valida. 

Pilet Vladivostokist Vologdani maksis 212 rubla. Nii oli 
neil kõigil kokku ühes ,,määnmisega” kulunud juba ligi 2000 
rubla. Aga see ei teinud neile mingit muret. Peaasi oli, et nad 
olid nüüd rongil, mis liikus lääne suunas. 

Madrus ronis üles kolmandale korrale, pakiriiulile, ja jäi 
seal lamama. Tema enese jutu järgi oli ta seal valvepostil, et olla 
igaks üllatuseks kohe valmis. 

Teised kolm istusid kokku ühte nurka. Rong oli reisijaid 
täis. Siin oli lihtsaid maainimesi, kes tahtsid minna linna. Siin 
oli kütte, kel oli tarvis ametiasjus minna lähemasse tsivilisat- 
sioonikeskusse. Aga eriti palju oh siin töölisi, kes tulid Kaug- 
Idast, Vladivostokistja Mandžuuria piirilt. Neid olid sinna mee- 
litanud head palgatingimused, mis võimaldasid neil ka veidike 
säästa. Mujal Venemaal polnud see võimalik. Nüüd olid nad 
oma lepmgukestvuse juba läbi töötanud ja võisid koju sõita. 

Rong aga veeres üha lääne poole, Uuralite poole, Euroo- 
pa poole. Maha jäid Siberi taigad oma võluga ja kannatuste- 
ga. Maha jäid kullapesijate õudsed laagrid. Maha jäi isa üksik 
tundmatu haud Siberi taigas. 

Sõit oli kestnud viis kuni kuus päeva. Nad olid söönud 
oma küttide juurest kaasasaadud toitu. Kuuma vett sai jaama- 
dest. Reis läks seekord hästi. Keegi polnud neilt küsinud passe 
ega muid dokumente. 

Aga kogu aja olid mehed siiski ärevuses ning valvel. Iga 
kahtlasema isiku lähenedes läks Madruse käsi nagu automaat- 
selt nagaani juurde põue. Ta silmad varitsesid ja lüürasid. Tei- 
sed lootsid ta osavusele. 

Omsk oli lähenemas. Nad olid jätnud oma selja taha juba 
peagu terve Siberi. Uural polnud enam kuigi kaugel nende ees. 
Aga siis, kui reisijad juba hakkasid valmistuma kohalejõudmi- 
seks, käis ärev kahin läbi reisijate. 

»»Dokumentide kontroll!” 

Kõrvalvagunis olid militsionäärid juba sees, kontrolli- 
des kõigi reisijate passe. Madrus võttis kohe nagaani välja ja ta 
kaaslased muutusid ta vangideks. 

Rong sõitis puhkides jaama sisse ja peatus perroonil. 
Kogu jaamahoone oli miilitsa kontrolli all. Ükski ei pääsenud 
muidu rongilt maha ja linna, kui ta ei näidanud dokumente 
ette. 

Madrus sammus julgesti oma ,,vangidega" ettepoole. 
Uhke ja käskiva žestiga tõmbas ta oma NKVD-tunnistuse välja 
ja torkas selle kontrolli juhtiva militsionääri nina alla. 

»Pean need mehed viima Vologda prokuröri juurde, selt- 
simees militsionäär. Palun kiiremini, mul on tarvis linnas mõ- 
ned asjad korraldada. Ja õhtul tahan ma juba jälle edasi sõita.” 

Militsionäär heitis pilgu dokumendile ja andis au. 

»»Olge lahked, seltsimees komissar. Kõik on korras.” 

Ja ühes oma ,,vangidega" marssis Madrus läbi jaamahoo- 
ne Omskisse. 


Sissekukkumine 


Omsk on viimane suur Siberi linn idast Uuralite poole 
sõites. Enne enamluse tulekut oli siin umbes 90 000 elanikku 
ja ka kuberner asus siin. Linnas on vanu, suuremaid ehitisi sü- 
dalinnas. Enamlased on siingi oma süsteemi kohaselt juurde 
ehitanud uute hoonetena NKVD-maja ja mõned miilitsa- ning 
valitsusasutused. Südalinnas on mõned tänavad asfalteeritud, 
kuid äärelinnu valitsevad tüüpilised vene palkmajad ja tänavad 

on siin porist põhjatud. Linna elanike arv on viimaseil aastail 
tugevasti kasvanud, kuna bolševistlik maapoliitika üldse sun- 
nib inimesi maalt linna valguma. Osalt ka selle tõttu, et Siberit 
on kõigi abinõudega püütud arendada ja asustada, et siin luua 
teine sõjalise vastupanu keskus Kaug-Ida piiri kaitseks. 

Oli umbes lõunaaeg, kui rong Vladivostokist Omskisse 
jõudis. Madrus oli jaamast ostnud paar-kolm pudelit piima. 
Nüüd nad istusid kõrvalisse kohtaja sõid. 

Öösi ja hommikupoole ööd oli sadanud kõvasti vihma. 
Tänavad oli vihmaveeloike ja õhk hakkas juba jahedaks muu- 
tuma. Meestel olid seljas ainult õhukesed vihmakuued. Ja need- 
ki hakkasid juba avaldama lagunemise tunnuseid. Ainult Mad- 
rusel oh soojem sügismantel. 

Sosinal pidasid nad nõu. Seekord olid nad õnnelikult 
pääsenud. Kuid valve oli raudteel kõva. Oli tarvis äärmist et- 
tevaatust ja külma verd, et tulevikuski sissekukkumist vältida. 
Tagasi tahtsid nad sõita öise kiirrongiga. Pimedas oleks kergem 
end varjata. 

Omski ümber lonkides hoidsid nad rohkem äärelinna 
poole, et vältida liigseid kokkupuutumisi võimudega. Aga just 
siin tabaski neid kurb üllatus. 

Keegi erariides mees jäi nende möödudes tänava ääres 
seisma. Nähtavasti oli ta üks NKVD agente. Siin viidi vange ja 
see kuulus tema kutsealasse. Nagu mõni kunstnik peatub tund- 
matu maalingu ees, nii tõmbas teda see vaatepilt ligemale. 

»Hei, seltsimees, pea kinni!" hüüdis ta. 

»Mul pole aega. Pean veel mitu käiku tegema ja siis jäl- 
le järgmise rongiga edasi kihutama," vastas Madrus torise- 
des. ,,Nced poisid on tarvis Vologda prokuröri juurde konvo- 
eerida." 

» Nii. Huvitav," sõnas võõras. Ta võttis oma NKVD-kaardi 


taskust ja näitas seda Madrusele. ,,Palun, teie dokumendid.” 

Asi muutus põnevaks. Inimesed jäid tänaval seisma ja ko- 
gunesid meeste ümber. Ka militsionäär, milliseid asjamehi on 
Nõukogude linnades nagu seeni vihma ajal, loivas ligemale ja 
asus otse Madruse selja taha. 

Madrus tõmbas taskust oma tunnistuse ja ulatas agendi- 
le. See uuris seda tähelepanelikult ja vaatas siis uurivalt Mad- 
rusele otsa. 

»Tunnistus on küll õige, aga teie ei ole see mees, kelle 
nimele too tunnistus on välja antud, sest seda meest ma tunnen 
isiklikult." 

Samal hetkel kargas miilits Madrusele seljatagant kallale 
ja tõmbas ta mõlemad käed seljataha. Ta nagaan võeti ära. 

Madrus laskis valla sõimu ja ähvarduste valangu. Aga 
talle oli selge, et seekord on mäng jällegi läbi. Nagu saatuse pil- 
keks oli pidanud neile vastu juhtuma just see NKVD agent, kes 
tundis ta taskus oleva tunnistuse omanikku isiklikult. Madrus 
oli täis viha oma sissekukkumise pärast. Ja nagu puuris mets- 
loom luuras ta juba järgmist võimalust, kuidas hammustada. 

Aga kui nad militsionääride ja agentide keskel sammu- 
sid Omski NKVD peakorteri suunas, muutus Madrus jällegi 
endiseks, üleolevaks ja uhkeks varaste kuningaks. Kui tal nina 
kippus märjaks minema, siis ei otsinud ta taskurätti. Uhke lii- 
gutusega pistis ta käe põue, võttis sealt kolmekümnerublase, 
nuuskas hoolega nina sellesse puhtaks ja viskas siis maha. 

Militsionäär vaatas talle võõrastades ja nagu kartliku 
imetlusega. Ainult häbi suure pealtvaatajate hulga pärast keelas 
tal tatistatud rahapaberit üles tõstmast ja tasku pistmast. Seda 
tegi aga üks tänavapoiss rahva juubelduste saatel. Madrus oh 
korraga jällegi kangelaseks tõusnud. Ja uhkelt oma saatjaid põr- 
nitsedes sammus ta edasi, välismaine ülikond seljas, palituhõl- 
mad eest lahti, krae kaelas ja kaabu kuklas. 

NKVD-s vudi nad ülekuulamisruumi. Seal oli mitu mi- 
litsionääri. Kõrgem ametnik istus võre taga, eraldatud ruumi- 
osas. Ülekuulatavad jäid võre ette. Teised kolm jäid ukse juurde 
nurka. Madrus viidi võre ette ja läbiotsimine algas. 

Nagaanist oli ta juba teel vabastatud. Nüüd võeti talt ka 
padrunid. Mehed jälgisid seejuures põnevalt igat ta liigutust. 
Ilm oli vilu ja toas kudes lahtine Siberi ahi. Madruse pilgud 
piilusid kogu aja ahju suunas. Järsku oli ta ühe hüppega selle 
juures ja raha lendas kiire žestiga ahju. 

Militsionäärid arvasid, et siin on tegemist saladokumen- 
tide pakiga, ja üks neist hüppas kohe ahjusuu ette ning hakkas 
kahe puutüki abil pakki tulest välja õngitsema. Kuid Madrus 
virutas ta tugeva jalahoobiga nagu palli nurka. Jälle oli ta endi- 
ne energiline, hoolimatu ja julge vargakuningas. 

Nüüd kargas mitu militsionääri talle kallale ja hoidis teda 
kinni. Siis läks neil korda kõrbenud rahapakki põrandale tõm- 
mata. Kõik oli nii ruttu sündinud, et nad ei osanud isegi imes- 
tada. 

Madrus otsiti nüüd pealaest jalatallani läbi sellise piin- 
likkusega, et isegi nööpnõel poleks võinud varjule jääda. Mees 
aga vilistas omaette, nagu poleks see sugugi tema asi, mis need 
miilitsapoisid siin askeldavad. 

Siis algas ülekuulamine. 

» Kuidas teie nimi on?" 

Aga Madrus vaatas ametimehele üleolevalt otsa ja tegi 
ainult: 

»Mh.” 

Ametnik kordas oma küsimust ja sai jällegi sama vastuse. 
Mees vihastas ja haaras laualt nagaani ning surudes selle Mad- 
rusele meelekohale, käratas: 

»Lasen smd maha nagu koerapoja, kui sa ei kõnele. Kas 


mõistad?" 

»Seda riistapuud tunnen mina paremini kui sina, venni- 
ke.” vastas Madrus rahulikult.,,Sellega sa mind ei hirmuta. See 
pane kohe parem lauale tagasi.” 

Militsionäär panigi relva ära ja hakkas uuesti rahuliku- 
mal häälel ülekuulamist jätkama. 

»Kust te tulete?” 

»Mh." 

»Mis amet?" 

»Mh." 

»Kust saite nii palju raha?" 

»Teemsime.” 

»Nii palju raha ei saa keegi teenida." 

»Mh." 

Ja nii see kestis. Militsionäär esitas kõiksugu küsimusi. 
Ta ähvardas, trampis, muutus raevust hulluks, aga Madrus oli 
rahu ise. Kõigile küsimustele oli tal sama nohisev vastus. Ja siis 
viidi ta välja. 

Nüüd kuulati kõik mehed üksteise järel üle, pärast seda, 
kui nad põhjalikult olid läbi otsitud. Kuid kelleltki ei leitud 
midagi ja keegi ei ütelnud ka midagi. Nad olid näinud, kuidas 
Madrus käitus ja see oli neile eeskujuks. Nad vaikisid samuti 
või vastasid lihtsalt ,,mh-iga". Ja nii viidi neidki üksteise järel 
ruumist välja. 

Too päev oli Omskis mingi kirikupüha. Kuigi töö käis 
edasi nagu tavalisel päeval, oh siiski usk juurdunud siin, Sibe- 
ris, inimeste hinge nii sügavalt, et nad ei saanud jätta kiriku- 
püha pühitsemata. Aga kuidas see sündis?! Lihtsal vene viisil. 
Töölt tulles läksid nad kõrtsi või kooperatiivi ja võtsid oma liitri 
vodkat. Sest elu oli juba kord selline, et nõukogudeaegset vene 
vanasõna tarvitades - ,,alles siis hakkas ta tähendusest aru saa- 
ma, kui oli pool liitrit ära joonud". Nii oh õhtuks tänavail palju 
joodikuid ja lärmi. Ja püha on alles siis õige püha, kui oled 

löönud kuskil akna sisse või natuke kellegagi kakelnud. Sest 
inimene peab kuskil oma meelepaha välja märatsema. Kui ta 
on kõik päevad nõukogude ori ja vaikiv robot, siis ometigi joob- 
nult ta tahab olla vaba ning julge. 

Ja nii oli tol õhtul NKVD majas iga kong inimesi täts 
tuubitud. See tuli põgenikele õnneks. Nad said vähemalt ühes 
ja samas ruumis koos olla. 

»Nägitc nüüd, poisid, kuidas peab käituma!"" sosistas 
Madrus. ,.Hoidke oma suu kinni, tehku nemad, mis tahavad. 
Küll nad varsti tüdivad ja saadavad jälle kuhugi istuma. Ja siis 
alustate vana mängu uuesti otsast peale.” 

Kuid palju ei tohtinud nad siingi kõnelda.,,Seintel võivad 
niisugustes paikades olla kõrvad," ütles Madrus. 

See oli kahele inimesele mõeldud kamber, kaks voodit 
õlgkotiga oli ruumis seinte ääres, neid oli aga neli. 

Tuli õhtu. Nad tõmbasid voodid kõrvuti ja said niiviisi 
ruumi neljale inimesele tihedalt koos pikutada. Valvur aga tõs- 
tis lärmi. 

»Kas te panete siin oma korra maksma?" käratas ta. ,,Voo- 
did jäägu oma kohale!" 

»lule siia, vennike, ja ma õpetan sulle taburetiga lagipähe 
koputades veidi viisakust," vastas Madrus talle armastusväär- 
selt. ,, Kas sina arvad, et mina hakkan sul põrandal magama? 
Too siis veel kaks voodit lisaks!" 

Valvur lonkis minema ja jättis nad rahule. 

Öösi jooksid suured rotid üle põranda, kippusid isegi 
vooditesse ja tüütasid neid. Väljast kostis käratsemist, joobnute 
lärmi, vandumist ja sõimamist. 

See kummitas nende unenägudeski. Nad olid jällegi 
vangid. 

Piinaööd 


Niiviisi möödus kaheksa päeva. Keegi ei kutsunud neid 
ülekuulamisele. Kellelgi polnud neid tarvis. Igal hommikul tõi 
valvur neile vett ja 400 grammi leiba, mis oli taignane ning 
nätske. Suppi, mingit vee ja üksikute kaeratangude segu, sai 
pool liitrit päevas. Vangid nimetasid seda ,,balanda". Elu oli 
igav ja närvesööv. 

Üheksandal päeval algas ülekuulamine uuesti. Kõigepealt 
viidi välja Madrus ja ei tulnudki enam tagasi. Nii kadusid nad 
kõik ükshaaval. Viimaks tuli järg ka Antsu kätte. 

Tema toodi mulitsamundrit kandva ametniku ette ja üle- 
kuulamine algas jällegi uuesti. Talle esitati kõiksugu küsimusi 
ta mineviku, päritolu, poliitilise meelsuse, uskkonda kuuluvuse 
jne kohta. Kõigele oh tal vastuseks ainult vaikimine. Ülekuu- 
laja vihastas ja määras ta siis vee ja leiva peale. Aga kui ta siis 
uuesti mõne päeva pärast ette toodi, polnud tal jällegi midagi 
ametniku pärimistele vastata. Nüüd määrati ta viieks ööpäe- 
vaks kartserisse. 

See tähendas, et ta pidi olema selle aja keldris, just selle 
tarvis konstrueeritud piinapaigas. Siin oli neid terve rida. Mõ- 
ned olid kapid, kus ei olnud ruumi istuda ega lamada, õhku 
hingamiseks vähe ja lämmatas. Teised olid väikesed keldriur- 
kad, kus elas suuri rotte. Aga oli veelgi õudsemaid paiku. Nagu 
ta hiljem kuulis, oh Madrust piinatud lämbumiskapis. Tema ise 
visati mingisse keldrisse, kus ta pidi külmetama ja olema viis 
ööpäeva täiesti söömata. 


Isegi magada ta ei saanud, sest niipea kui märgati, et ta 
tukastab, viidi ta uuesti ülekuulamisele. Mitmesuguseid isikuid 
ja ametimehi piinas teda siin küsimustega, ja kui ta vaikis, siis 
viidi ta jällegi keldrisse tagasi. Niipea aga, kui ta hakkas maga- 
ma jääma, toodi ta uuesti jälle välja. 

Nii möödus viis päevaja ööd. Ants oli näljast nõrkemas ja 
uneta öödest kokku varisemas. Siis viidi ta taas ülekuulaja ette. 
Jällegi samad küsimused ja jällegi vaikimine. Siis kära- 

tas ülemus: 

»Tooge pink siia!" 

Ja hirmunult nägi Ants, kuidas militsionäärid tõid tuppa 
pika pingi. See oli vereplekke täis. Tal tõmmati särk seljast, siis 
käsutati pingile. Üks mees istus talle pea peale, teine hoidis jal- 
gu, kolmas aga võttis püssi terasest puhastamisvarda ja hakkas 
teda peksma. Juba paari löögi järel purskas veri haavadest. Õn- 
neks kaotas ta meelemärkuse ega tundnud enam, mis temaga 
sündis. 

Ta ärkas arestikambris. Keha põles nagu tules. Nõrkus- 
hood käisid üle keha. Sisikonda kõrvetas nälg. Teised seltsilised 
olid kadunud. Ta oli arestikambris üksinda. Kui ta siis kõhuli 
voodil lamas, tundus talle, nagu oleks ta juba vana ja raugaeas. 
Nii palju oli elus juhtunud. Õigupoolest polnud ta kunagi õieti 
olnud noor ja muretu. 

Ja siiski oli ta alles kaheksateist aastat vana. 

Võti krigises roostetanud lukus. Uks avanes ja sisse astus 
valvur. Ta pani lauale kahe päeva leivaportsjoni ja terve liitri 
vanglasuppi. 

»Valmistuge ärasõiduks!" ütles ta ja lahkus. 

Kuhu nad tahavad teda siis nüüd viia? Aga küllap see on 
jälle mingi lõks. Nad ei vii teda kuhugi, piinavad niisama. 

Nälg sundis teda siiski sööma. 

Lutikad närisid teda voodil armutult. Haavad valutasid. 
Vahel ta kaotas tükiks ajaks meelemärkuse ja ärkas siis jällegi 
üleni külmas higis. 

Ta ei osanud midagi mõtelda. Tuleks juba parem surm, 
soovis ta mõnikord nõrgalt. Kuid siis võitis jällegi eluinstinkt. 
Ta oli siiski veel nn noor. 

Sama päeva õhtupoolikul sõitis ukse ette kinnine trelli- 
tatud akendega vanglaauto. Vangid nimetasid seda ,,mustaks 
rongaks". Uks avanes ja teda käsutati üles tõusma. Ta ajas end 
viimse jõuga jalule. Müts sügavasti pähe surutud ja närune vih- 
mamantel õlgadele tõmmatud, komberdas ta kongist välja ja 
astus autosse. 

Seal oli juba ees 7-8 inimest. Ühtki neist polnud ta aga 
enne näinud. Kõik olid ärapiinatud ja samasugustest kannatus- 
test läbi kämud nagu ta isegi. Keegi ei rääkinud sõnagi. 

Auto vuras minema. 

Jaama ees auto peatus. Siin oh jällegi vana tuttav vangi- 
de vedamise vahend - loomavagun - ootamas. Nagu loomad 
aeti nad selle uksest sisse. Kohe langesid nad jõuetult õlgedele 
maha. Auto aga vuras jälle minema. 

Õhtuni sõitis ,,must ronk" seda vahet. Ja õhtuks kogunes 
siia loomavagunisse juba ligi 30-inhneseline vaevatud, näljuta- 
tud ja ärapiinatud inimhulk. Kõik nad lamasid apaatselt, sõna- 
tult oma õlgadel. 

Ikkagi oli veel Ants uimane. Meelemärkusetuse hood va- 
heldusid teadvusel olekuga. Ta oh kõikide ja kõige vastu üks- 
kõikne. Teda ei huvitanud enam midagi maailmas. Ja talle oli 
ka ükskõik, kuhu nad ta nüüd viivad. 

Õhtul hakkas rong liikuma. 

Kui kaua sõit sel rongil kestis, jäi talle teadmatuks. Ta oli 
selleks liiga nõrk, et suunda ja aega jälgida. Ja nähtavasti olid 
teisedki sõitjad samas olukorras. Nagu mingi surmamõistetute 
rong vurasid nad edasi. Nende inimõigused olid riisutud. Neid 
oli pekstud loomastunud seisundisse. Kaks korda anti neile 
sel reisil leiba ja vett. Leivakõrvaseks mingit margariinitaolist 
määret, mis haises ega tahtnud kõrist alla minna. 

Ühel õhtul peatus rong kuskil jaamas. Neid aeti vagunist 
välja. Jaamas selgus neile, et nad olid Vologda sõlmpunktis. 

Siit suundus raudtee Arhangelskisse. Niisiis oli neil jalge all tee 
Põhja-Jäämere äärde. 

Ööks viidi nad NKVD arestimajja. Hommikul, koidu ajal, 
toodi nad konvoiga jälle rongile tagasi. Linn uinus alles. Ainult 
üksikuid elanikke liikus tänavail. Oli külm sügisene ilm. 

Vagun sai jällegi inimesi täis. Ants märkas, et seekord 
olid siin jällegi uued näod. Eelmised vagunikaaslased olid kõik 
laiali paisatud mitmesse eri laagreisse minevasse ešeloni. 

Rong hakkas liikuma. Sõit algas, aga keegi ei teadnud, 
kuhu. Tunnimees istus küll ka vagunis, aga see vaikis kui haud. 
Siis aga läbisid nad väikese linna. Üks vologdalane tundis selle 
ära. See oli Sokol. Nüüd oli neil kõigil teada, et nad sõidavad 
kaugele põhja. Meeste tuju langes. 

Üks vang hakkas kõnelema monotoonselt ja kaeblikult 
oma elamusist Kolõma vangilaagris, Ida-Siberi põhjaosas. Seal 
peetud enamuses kinni poliitvange, ehitatud suuri ehitisi, töö- 
tatud kaevandustes ja tõmmatud uut raudteeliini. 

»»Olid seal alles toored valvurid! Peksid ja riisusid toidust 
paljaks.” 

Aga keegi ei kuulanud ta jutustust ja ta vaikis väsinult. 

Rong aga vuras üha põhja suunas. Vagunis muutus kül- 
memaks. Õhk oli kuidagi hõre ning hämar. Inimesed olid rõhu- 
tud uute sündmuste ootusest. 

Sõit kestis kakskümmend neli tundi. Siis rong peatus. 
Kui nad väljusid, oli nende ees lai jõgi. See oli Dvina. Nad olid 
Nõukogude põhjapoolseima sadama poole sõitnud. Ja nüüd oo- 
tasid nad siin oma saatust. 

See on üks vanemaid Vene sadamaid. Juba aastal 1553 
külastas seda jõesuuet inglise meresõitja Chancellor. Tsaariajal 
veeti siit välja palju kala, õlisid, linaseemneid, kaaviari, tõrva 
jne. Eesti meremeestele on ta hästi tuttav, sest siit käidi toomas 
purjekatega kalu. Oma suure, rikka, metsamaast tagamaaga 

oli ta siis üks omapärasemaid põhjapoolseid Vene sadamaid. 

Nüüd on sadamalt kaluriromantika kadunud ja asemele 
on tulnud vangla õudsed varjud. Sest kogu Valge mere ja ka 
Jäämere ümbrus on täis tikitud Nõukogude süngeid vanglaid, 
töölaagreid. Peaaegu iga päeva veerevad siia uued ja jälle uued 
rongitäied vaeseid küüditatuid. Ja vähesed neist tulevad siit ta- 
gasi. 

Vangid jäid seisma jaama taha vahtide vahele. Kogu aja 
valitses nende ümber mingi poolhämaras. See oli algava po- 
laaröö esimene tervitus. Suvi oh lõppenud ja päike pidi kogu 
talveks oma soojusega ning valgusega neilt lahkuma. 

Sama rongiga oli siia toodud ka mustlasi. Need olid 
Moskva ümbrusest. Ühes perekondadega, naistega ja lastega 
aeti nad nüüd rongilt maha. Nagu nende jutust selgus, taheti 
neid siia elama jätta. Õhk täitus kohe lärmist, sajatamisest ja 
laste nutust. Naised võtsid taskust määrdunud mängukaardid ja 
niipea, kui nad olid oma jalad uueks elupaigaks määratud pin- 
nale saanud, hakkasid nad kohe käima ühe inimese juurest teise 
juurde, et neile tulevikku ennustada. Visa rahvas, kes kunagi 
oma elukutsest ei tahtnud loobuda! 

Kogu aeg tuli konvoisid vangidega. Mõnes oli naisi, vae- 
valt 16-aastasi tütarlapsi ja rauku segamini. Kõige ees käis paar 
miihtsameest, kes tänavad peaitvaatajaist puhastasid. Siis tulid 
vaesed vangid oma saatjaskonnaga. Laev saabus laeva järel ja 
vedas neid üle jõe teisele kaldale. 

Ja need raugad, naised ja lapsed pidid kõik olema ühis- 
konna vaenlased, poliitilised tegelased, kes olid riigi heaolule 
kahjulikud! See pidi olema rahvaste paradiis! Kibedad mõtted 
tulid Antsul südamesse, kui ta neid möödavoorivaid ešelone 
vaatas. Ligi kuus tundi pidid nad jaama juures istuma ja 0o- 
tama. Ja selle aja jooksul aina vooris neist mööda konvoisid, 


igaühes oma 100-200 inimest. 

Nad tundsid enda ümber juba sulguvat uue vangla külma 
hõngu. 

Sus aga hakkas rong tagasi Vologda poole sõitma. Must- 
lased olid korraga ärevil. Nad jooksid rongi juurde ja kuigi kon- 
duktorid neid käte ja jalgadega tagasi tõukasid, ronisid mitmed 
neist ikkagi peale. 

Ja nii nad tossutasid jälle Moskva poole. Isake Stalin oh 
suvatsenud neile teha lõbureisi Arhangelskisse. Tehku pealegi, 
nüüd aga sõitsid nad tagasi. Mahajääjad aga tõotasid järgmise 
rongiga tagasi kihutada. 

Tunnimehed käisid kordamööda kõrtsis ja tulid siis jälle 
punetavate nägudega tagasi. Vangid nurisesid, sest nad olid näl- 
jas. Aga neid rahustati, et nad teisel kaldal süüa saavad. 

Viimaks, pika ootamise järel, viidi neid laevaga ülejõe. 
Sealt matkasid nad edasi ja viimaks leidsid nad end sadamas, 
kus kaubalaevu kai ääres laaditi. Navigatsioomperiood Valgel 
merel oli lõppemas. Viimne laev pidi välja sõitma Vaigatši saa- 
rele. Ja sinna oli neid määratud. Meeste tuju langes veelgi. See 
oli kohutav paik, mis bolševikud olid neile eluasemeks määra- 
nud. 

Kogu aja laaditi laevale kaupa. Suve jooksul pidi saarele 
toimetatama kogu talvine varustus, sest meri jäätus juba ok- 
toobris ja vabanes alles juunis. Nn oli siis tarvis saata koha- 
le veel viimne varustus. Mehed pidid ootama, kuni tuli nende 
kord. Viimaks oli järg nendegi käes. Neid käsutati trümmi kau- 
bakastide peale. Enne seda aga hoiatati, et kui ükski kast on 
avatud, siis lastakse nad kõik maha. 

Neid oli siin all laevaruumis nüüd 250 inimest. Siis löödi 
pea kohal luugid kinni ja nad olid nagu hiired lõksus. Ümber 
ainult pilkane pimedus. 

Masinad hakkasid töötama. Laev lukus. Nad lahkusid 
sadamast. Nad ei teadnud, kunas oli öö või päev. Need, kes 

neile tõid vettja leiba, olid ainsad sidepidajad välismaailmaga. 
Nii kestis reis kolm päeva. 

Ja siis tuli torm. 

See elamus oli üks õudseimaid kõigi nende elus. Laev 
hakkas kohutavalt rulluma. Kui ta viltu vajus, siis veeresid nad 
kõik üksteise otsa hunnikusse. Ja teine laeva liigutus paiskas 
neid jälle teise külge. Mõni oigas, teine oksendas, kolmas pal- 
vetas, neljas vandus... 

Üldist segadust suurendas veel pilkane pimedus nende 
ümber. Suured laevarotid jooksid neil üle näo ja käte. Isegi jul- 
geimad olid hirmul ja vabisesid. 

Oleks sel hetkel laevaga midagi juhtunud, siis oleksid nad 
pidanud kõik uppuma ilma mingi pääsemis võimaluseta, nagu 
vanade Rooma galeeride sõudeorjad, kes olid aheldatud oma 
pinkide külge. 

Nii kestis see kolm päeva ja ööd. Alles neljandal päeval 
hakkas torm raugema. Sõit aga jätkus. Kuskil seisis laev tükk 
aega. Neil polnud aimu, kus see oli ja miks. Hiljem said nad 
kuulda, et see oli Kolgujevi saare juures. Ja siis jätkus sõit jäl- 
legi. Viimaks peatus laev lõplikult. Nende peakohal rägisesid 
vintsid ja esimesest trümmist võeti kaup välja. Aga neid ei va- 
bastanud ikkagi veel keegi. Nii seisid nad sadamaski veel van- 
gistuses. Kuni siis ühel päeval tehti luugid jälle peakohal lahti 


ja neid käsutati laevalaele. 
Sunnitööliste saar 


Seal, kus Uurali mäestiku järsk ahelik lõpeb Põhja- 
Jäämere rannikul, jätkub ta üle Jugori väina kõrge saareküh- 
muna, mis lahutab Barentsi ja Kara merd. See saar on Vaigatš. 
Sama kõrgendik jätkub veelgi põhja pool Novaja Zemljad. Siin 
on juba täieline polaarpiirkond ja mingisugune elu ei saa siin 


131 


kidural kaljupinnal tekkida. Vaigatš oligi määratud Antsu ja ta 
kaaslaste asumispaigaks. Saar ise on oma pindalalt nii suur kui 
Muhu, Saaremaa ja Hiiumaa kokku (umbkaudu arvestades). 
Maapind on kõrge ja kaljune, ulatudes kuni 4000 jalga üle me- 
repinna. Siin ei kasva ühtki puud. Ja suurem osa aastast valitseb 
siin külm, pime ja õudne polaaröö. Kommunistidel oli siin aga 
sunnitööliste laagreid ja kaevandusi. Ja ühe niisuguse täiendu- 
seks oli määratud ka see ešelon, mis jõudis kohale viimase va- 
rustuslaevaga. 

Kui vangid laeva trümmist üles ronisid, tervitas neid 
õudne ja troostitu ümbrus. Laev oli ankrus loomulikus sada- 
mas. Kohe ta ligidal aga tõusid järsud mustad kaljuseinad. Meri 
oli taamal kuri, ähvardav ja tintmust. 

Oli alanud juba sünge polaaröö ja nende ümber valit- 
ses hämarus. Kuskil põhjas aga helkis, sähvis ja värises loitev 
põhjavalgus - virmalised. Nende tontlikud keeled lõid kauge- 
le ülespoole. Rohelised, oranžid ja vikerkaarevärvilised leegid 
näisid nagu mingi kauge maailma palang. 

See oh polaaröö majesteetlik tervitus oma uutele 
ohvritele. 

Mehed sammusid järsust kaldarinnakust üles ja leid- 
sid enda ees keltsase lumega kaetud kõrgendiku, mille kõr- 
gemale kohale oli ehitatud sunnitööliste laager. Neli maja oli 
pooleldi maa sisse ehitatud, nagu see Siberiski oh kombeks 
olnud. Ainult komandandi maja oli kõrgema vundamen- 
diga. 

Laagri ümber polnud traataeda, sest kogu saar oli vangla. 
Siin polnud mingisugust põgenemisvõimalust. Kes oli siia sat- 
tunud, oli vang jäävalt ja igavesti. 

Vangid läksid barakkidesse. Siingi olid neil kahekordsed 
narid, täis lutikaid ja täisid. Nad otsisid endale asemed. Sure- 


mus oli siin suurja kui iga aasta ei oleks toodud suuri hulki uusi 

ohvreid juurde, oleks laager lMaisti tühjaks jäänud ja kaevandus 
oleks lakanud funktsioneerimas!. 

Nii algas nende elu saarel. Polaaröö muutus üha pime- 
damaks ja süngemaks. Nende esimesed muljed pidid saabuma 
kõige karmimais oludes. Kuid kevadeks oli neist ka juba kaks 
kolmandikku surnud. 

Toit oli sama, mis Leena jõe ääreski. Ainult leivaportsjon 
oli sada grammi suurem. Supp oh peamiselt keedetud mingeist 
herneseguseist kontsentraattablcttidest. Töö kestis tavaliselt 
viis päeva. Kuues oli puhkepäev. Aga see polnud mingiks kind- 
laks reegliks, vaid kõik toimus komandandi heaksarvamise jär- 
gi. Kuuendal päeval anti ka tavaliselt leivale midagi kõrvaseks. 
Enamasti oli see mingi rasvasegu või marmelaadi moodi sodi. 

Vangid töötasid maa all kaevandustes, kus toodeti mingit 
halli mineraali, millele nad õiget niine ei teadnud andagi. Kõ- 
neldi, et see olevat sõjatööstusele tähtis tooraine, aga kas see oh 
õige, seda ei teadnud keegi kinnitada. 

Kaevandused olid 20-30 meetrit maa all. Kangidega 
raiuti kivim lahti ja loobiti liikuvale lindile. Teises lindiotsas 
olid õppinud sorteerijad, kes eraldasid mineraali lihtsast räniki- 
vist. Tooraine toimetati siis autodega 400 kilomeetrit üle mere 
mandrile. Siingi valitses normitöö. Normid olid aga nii suured, 
et tööpäeva jooksul nendega kuidagi toime ei tuldud. 

Talv tuli kiiresti ja varakult. Meri jäätus nii kaugele kui 
silm ulatus. Kaugele see siin polaarpimeduses küll ei ulatu- 
nudki. 

Tuiskas lund ja ulgus tuul. Kõrgel kiltmaal polnud tal 
mingit takistust ees. Temperatuur langes väga kaugelt alla nulli, 
50-55 kraadi C oli siin talvel tavaline. 

Virmalised olid ainukeseks valguseks. Aga nendegi tore- 
dus muutus lõpuks silmale valusaks ja sünges lootusetuses oh 
nende toretsev loitmine vangidele nagu mingi pilge. 

Komandant, rahvuselt juut, ei näidanud oma nägu kogu 
talve jooksul. Suvel aga oh ta suur mees. 

Ants sai jällegi autojuhiks. Ta pidi sõitma mandri ja saare 
vahet üle jäätunud mere ja vedama sinna kaevanduse saadusi. 
Esimese sõidu tegi ta koos nelja teise autojuhiga, kes olid siin 
juba varem töötanud. 

Tee kulges mööda kõrget saarepinda. Kuskil polnud ei 
puud ega põõsast, mille järgi orienteeruda. Kui tee oli umbe 
tuisanud, siis võis siin kergesti eksida. Ja siis tuli niisama lage 
meretee. Nii kestis see 400 kilomeetrit. 

Kui nad olid juba ligi 10 tundi sõitnud, hakkas nende 
ees mustama mandri kõrge kallas. Kõikjal tõusid kaljud järsult 
ülespoole. Ainult ühest kohast oli kallas niipalju lauseni, et võis 
autoga üles sõita. Aga siingi oli tee äärmiselt libe. Vaevalt oli 
Antsu masin jõudnud poole teeni, kui ta järsku suure kolinaga 
tagasi veeres. Alles teisel katsel õnnestus tal tõusta mäerinna- 
kule. 

Üles jõudnud, olid esimened, mis talle silma puutusid, 
suured mineraalimäed, mis siia olid kokku veetud. Suvel tu- 
lid laevad ja laadisid selle oma raudsetesse keredesse, et viia 
seda Arhangelskisse. Talvel viisid mõnikord ka autod ära mõne 
koorma. Kuid üldiselt kuhjati siia kõigi ümbruskonna kaevan- 
duste toode, kus see siis kevadet ootas. 

Siin oli ka rohkem asula moodi kaevandus. Maju oli 
13, need olid suuremad ja meenutasid rohkem euroopalikke 
ehitisi. 

Selle kaevanduse omapära oli veel see, et siin töötas ka 
vabu töölisi. Neid olid siia meelitanud kõrged palgad. Siin nad 
võisid teenida 700 kuni 800 rubla kuus. Kuid tingimused olid 
ka tapvad. Puhkust ei antud enne, kui lepingus ettenähtud aeg 
oli täis. Enamasti olid nad kolmeks aastaks lepingu teinud. Siis 
maksti neile veel kolme kuu palk ette ja nad võisid ära sõita. 

Neil oli aga veel see paremus, et nad said sama toitu, mis 
valvemeeskondki. See oli neil juba töölepingus ette nähtud. 

Seda vahet pidi Ants hakkama nüüd pidevalt sõitma. 

Talv oli karm ja külm. Kuid kevadet oodati nagu mingit 
lunastust. Juba mais hakkas ta tulema. Lumi lõi vahel päeval 
sulama. Päike hakkas ennast näitama. Ja siis tõusis ta, et mitu 
kuud üldse mitte enam loojuda. 

Lumi kadus, kuid meri oli ikka veel jääs. Nüüd käisid 
valvurid hülgejahil. Kord läks neil isegi korda jääkaru tappa. 
See oli suurpäev. 

Siis hakkas kaugelt merelt kostma tumedaid mürtse, nagu 
oleks kauguses peetud merelahingut. Jää pragunes. Üha lähe- 
male tungis kevade võim. Kui jää ligemal hakkas pragunema, 
siis olid raksatused sageli kõrvulukustavad. 

Päris jäälagunemine algas aga siis, kui tuli torm. Nüüd 
kuhjus lainete mõjul suuri jääpanku kokku. Oli kõrvulukusta- 
vaid kärgatusi, mürinat ja raginat. Vesi paiskas suured jäämäed 
üksteise otsa. Need tungisid üle kõrgete kaljukallaste ja kuhju- 
sid üles nagu tohutud suhkrumäed. Majadest olid nad kõrge- 
mad ja säilisid harilikult kaua. kuni kesksuveni. 

Nüüd tuli saarele kohutavaid merelindude parvi. Siin oli 
kõiksugu kajakaliike. Taevas oh neist otse kirju ja saar valendas 
nende sulgede lumest. 

Nad tegid oma pesi kõikjale. Igal sammul võis leida nen- 
de mune. Vangidel olid suurpäevad. Nad korjasid mune ja sõid 
neid. Kuid neid korjates pidi olema ettevaatlik. Kui sattusid 
keset parve, siis võis lindude torm korjaja ümber nii suureks 
minna, et nad võisid oma tiibadega korjaja uimaseks peksta ja 
ta silmadki välja nokkida. Linde oli lihtsalt nii kohutavalt palju, 
et nad kõik vallutasid. 

Kolm kuni neh kuud oli näha päikest. Kuid täiesti soe 
oh ainult kaks kuud. Muu osa suvestki oli vilu ja jahe. Siis 


aga vajus päike jällegi ja tuli pikk talv ning pime polaaröö. 

Palju võisime hiljuti lugeda Nõukogude ajakirjades neist 
suurtest saavutustest, mis Nõukogude Liidus olevat ilmnenud 
uute linnade asutamise alal. ,,Seal, kus enne oli alles mets ja 
raba, on mõne aastaga kerkinud linnad ja tehased! Metsadesse 
ja soodesse on tulnud elu ja kultuur!" Nii kõlasid need kiidulau- 
lud moodsale tehnikale ja inimkultuuri võidule ürgmetsa üle. 

Kuid tegelikult pole siin midagi, mis vääriks heroilist 
ülemlaulu. Siin pole isegi midagi luulelist. Kõige hallim ja sün- 
gem eluproosa valitseb sellistes linnaehitistes. Need on orjade 
töö tulemus. Suured inimmassid aetakse kokku, küüditatakse 
ära paremaist ja tervemaist rajoonidest mingil ettekäändel või 
ka ilma mingi põhjuseta ja pannakse siis sunnitööle. 

Nii ehitati eriti kaugel põhjas ja peamiselt just Arhan- 
gelski piirkonnas. Molotovsk on sellise sunnitöö tulemus. Siia, 
sohu ja rappa, pidi tulema mingi laevatehas ja muid ettevõtteid. 
Ja suured hulgad süütuid naisi, tütarlapsi, mehi ja rauku saadeti 
siia tööle. 

Kõigepealt pidid nad endale ehitama ürgmetsa barakid. 
Alles siis algas muude ehitiste püstitamine. Haigus, taudid, mo- 
raalne roiskumine ja suur suremus olid siin igapäevased nähtu- 
sed. Omaksed ei näe enam kunagi sellist,,heroilist stalinlikku 
linnaehitajat". Ta sureb maha ja maetakse tundmatult kuhugi 
sohu. Maailmale aga kuulutatakse raadio ja ajakirjanduse veer- 
gude kaudu tehnika uuest edust. 

Siin saarel oli orjadelt aga võetud seegi kompensatsioon, 
et nad vähemalt oleksid näinud oma kätetööd. Nad olid ainult 
kaevanduseorjad, kes elasid päevast päeva ja surid nagu kärb- 
sed väsimusest, näljast ning taudidest. 

Karn talv 


Aastaajad vaheldusid. Liu läks edasi. Suvi andis jälle 
maad talvele. Aga uus, saabuv talv oli karmim kui kõik eelmi- 
sed. See oh 1939. aasta talv. Kraadiklaas näitas sageli isegi kuni 
62 kraadi alla nulli. 

Lisaks külmale pääses laagris lahti ka veel Siberi tüüfus. 
Täid kandsid haigust hoogsasti edasi ja surijate hulk oh suur. 
Kevade poole seltsis tüüfusele skorbuut. Haigete hambad lan- 
gesid välja ja nad muutusid päev-päevalt jõuetumaks. Sibulat 
ja küüslauku, mis oli haiguse vastu parimaks vahendiks selles 
kliimas, oli aga vähe leida. 

Ka arstiabi oli puudulik. Ainukesteks meditsiinilisteks 
hooldajateks olid sunnitöölised-arstid. Nende hulgas oli osavaid 
ja häid eriteadlasigi, aga neil puudusid meditsiinilised vahendid 
ja ravimid. Kuid siiski püüdsid nad teha, mis nad võisid. 

Sel talvel suri palju vange. Osa neist lihtsalt külmus sur- 
nuks. 

See talv oleks peagu nõudnud ka Antsu elu. Ta pidi sellise 
hirmsa pakasega vahetpidamata autoga sõitma. Mõnikord tuli 
teel olla kuni 24 tundi järgemööda. Ta oh sageli unetusest ja 
väsimusest kokku varisemas. 

Kord läks tal mootor keset teed rikki. Kummassegi laag- 
risse aga oli sõita 200 versta. Kraadiklaas näitas jällegi 62 kraa- 
di alla nulli. Kaheksa tundi pidi ta töötama mootori kallal selles 
pakases, enne kui see hakkas jälle tööle. Ta oli omajalad nii ära 
külmetanud, et pidi neid piirituses hõõruma. Kui ta kohale jõu- 
dis, olid jalanartsud jääs. Jalgade ümber pandi piiritusekomp- 
ressid ja ta ronis ahjule sooja. Ka kopsud olid tal liigse külma 
tõttu haiged. Kuid tänu piiritusele, mida temal kui autojuhil oli 
rohkem tarvitada, sai ta siiski kõigist ohtudest üle. Siin ei leid- 
nud ta endale selliseid häid kamraade kui Leena jõe ääres. Esi- 

teks polnud siin nii palju eestlasi. Ja kui oligi, siis hoidsid kõik 
seda varjul. Nii ei teadnud keegi sedagi, et Ants oli eestlane. See 
varjul hoidmine oli vajalik, sest eestlasi koheldi halvasti. Kokk 
andis neile väiksemad söögiportsjonid. Tööjuures oldi nendega 
ebasõbralik jne. Nii ei saanud ta luua mingeid sidemeid nende- 
ga, kelledest ta ehk oletaski, et nad võiksid olla eestlased. 

Laeval, sunnitööliste saarele lähenedes oli ta tutvunud 
umbes 37-aastase mehega, kes oli suure ZIS-autotehase insener 
Moskvast. Teda kutsuti üldiselt Mihhail Mihhailovitšiks. Ta 
süü oli seisnenud selles, et vabriku toodang ei vastanud plaa- 
nis ettenähtud kogusele. Nii oh ta siis kahjurina siia saadetud. 
Maha jäid tal naine ja tütar. 

Laagriski puutusid nad veel sageli kokku, sest ka inse- 
ner sai autojuhiks. Kuid samal karmil 1939. aasta talvel suri 
ta õnnetult. Sõidul mandrilt saarele oli automootoris üks osa 
külmas lõhkenud. Seda oli võimatu parandada. Autojuht ühes 
kahe kaasasoleva vangiga ja tunnimehega leiti hiljem autost 
merejäält külmunult. 

Tunnimehed teadsid autosõidul rääkida, et sõda on käi- 
mas. Soome olnud nii häbematu, et hakanud tulistama suure 
sotsialismimaa ,,võitmatut punaarmeed". Nii tulnudki sõda. 
»Küll see Soome kääbus nüüd saab!" parastas tunnimees. 

Vangidele andis see jutt palju kõneainet. Sõda oh neile 
hea asi. Loodeti ja oodati vaikides, et ehk savijalgadele ehitatud 
punane koloss variseb siiski lõpuks kokku. 

Kui saadi veel teateid, mis kõnelesid üha alles paigaltam- 
muvast, mitte midagi tegevast rindest, siis hakati isegi juba so- 
sistama lootusrikkamalt. 

Asi läks viimaks nii kaugele, et juudist laagrikomandant 
pidi vangidele lõpuks pidama mingi miitingu. Ta rääkis suure 
suuga, kui tugev ja suur on Nõukogude Liit. Aga nüüd tulevat 
tal võidelda, ja mitte üksi Soomega, vaid kogu Euroopaga. Seal 

olevat niisugused kindlustused, mis on ehitatud Prantsuse, Ing- 
lise, Belgiaja Rootsi riikide poolt. Nii et pole imekski panna, et 
neid on raske ära võtta. Kuid pole midagi. Oldagu kindlad, et 
»Võitmatu punaarmee" veel võidab. 

Mehed aga kuulasid ja mõlgutasid omi mõtteid. Neid ei 
pannud mõtlema see, et kiidetud punaarmee polnudki mi võit- 
matu, kui seda lasti rahvale paista. Tundus, nagu oleksid krem- 
li alused siiski natukene pehastunud ja nagu kõiguks Stalini 
troon. 

Kuid lootusi oli siiski liiga vähe. 

Samal talvel õppis Ants tundma ka üht omapärast vangi- 
de seltskonda. Need olid üheksa venda, kes kõik olid siin koos 
vangis. 

Nad olid pärit Moskvast. Isa oh neil süüdistatud selles, 
nagu oleks ta Kirovi tapmisse olnud segatud ja ka maha lastud. 
Ta üheksa poega aga olid kõik määratud saarele sunnitööle. 

Vendadest oli vanim 31-, noorim aga 18-aastane. Nad olid 
kõik toredad pikad poisid ja hoidsid hästi kokku. Keegi ei jul- 
genud neile liiga teha, sest üheksameheline jõuk oli tugev jõud. 
Isegi valvurid ja komandant pidid nendega arvestama. 

Kui Talvesõda oli lõppenud, siis hakkas saabuma laag- 
risse huvitavaid külalisi. Need olid kurnatud ja haavaarmide- 
ga sõjamehed, kes olid olnud sõjas, kuid kel oli olnud ebaõnn 
soomlaste kätte vangi langeda. Rahulepingu põhjal oli Soome 
nad andnud Venemaale välja. Aga kannatanud sõjameestele ta- 
sus ,,suur sotsialismimaa” vanglaga ja surmaga. 

Need olid kibestunud mehed. Nad rääkisid, et kõik need 
väljavahetatud vangid, kes polnud enne vangi langemist olnud 
haavata saanud, lasti maha sõjakohtu otsusel, sest Stalin ei ole- 
vat lubanud kellelgi end vangi anda. Ellu jäetud ainult need 
vangid, kes vangi langesid haavatud olukorras. Aga needki saa- 
detavat kõik igaüks ise paika sunnitöölaagreisse. 

Nende meeste käest kuulsid siis vangid ka esimesi tõe- 
truid uudiseid sõjast. 

Ants tutvus ühe tankistiga, kes siin sai autojuhiks. 

»»Oli jube sõda," kõneles see. ,,Langesin vangi Mannerhei- 
mi-liini vallutades. Vahet pidamata, järjekindlais laineis rün- 
dasid väed seda punknte-liini. Aga ikka ja jälle langesid nad 
soomlaste osavas tõrjetules. Siis saime meie, tankistid, käsu 
peale minna. Olin kergemat tüüpi tankil. Sõidame. Tee ja maa 
on täis omade laipu, nii et otse rooma üle nende virnade. Jälk 
hakkas, seltsimees, mi sõita. Aga parata pole midagi. Kogu aeg 
aga soomlased tulistavad. Äkki lendab minu tanki torn pealt 
karviuhti minema. Osavad tulistajad olid! Tank läks rikki. Ei 
saanud enam edasi ega tagasi. Teised meie tankid ka kõik len- 
dasid õhku. Ja nii langesingi vangi. 

Kui lähenesin Soome liinile, siis nägin, kui vähe mehi 
oli neil vastu panna. Meie aga tulime suure hulgaga. Ma päris 
imestasin, kuidas nad jõudsid niipalju tappa. Aga näe, jõudsid! 
Meie punaarmee pole nende vastu midagi." 

Teised rääkisid, et kuigi nad olid mõne väikese asula val- 
lutanud, siis oli see neile nii palju surnuid maksma läinud, et 
vallutatud küla või alevike kunagi seda väärt polnud. 

Keegi kolmas teadis kõnelda: 

»Kohutavad mehed! Lähenesime rooduga rindele. Lu- 
mine, talvine maastik. Hiilime ahelikus lähemale. Kuski! pole 
vaenlast näha. Ja siis äkki, mõnekümne meetri pealt, pannakse 
meile säärane marutuh igast küljest, et tervest roodust pääseb 
ainult kümmekond meest! Kohutav on säärastega sõdida." 

Kõikide üldotsus oli aga see, et soomlane on palju parem 
sõdur kui punaarmeelane. 

Kuid soomlastest vangide käsi hakkas nüüd käima kur- 
jasti. Neid kiusati kõigiti taga. 

Vabanemine sunnitöölt 


Päevad aga möödusid. Jälle oli kevad ja suvi. Liikus 
kuuldusi, et Eesti, Läti ja Leedu olevat teinud liidu ja kavatse- 
vat rünnata võimsat Nõukogude Liitu. Lätis ja Leedus olevat 
tapetud punasõdureid, kui nad linnas öösi liikusid. 

Inimesed rnuhelesid. Neid jutte oli raske uskuda. Kuid 
tunnimehed ja komandant levitasid neid siiski. Bolševism val- 
mistus väikerahvaid jõuga vallutama. Ja nende juttudega loodi 
selleks meeleolu ning pinda. 

Siis aga tuli juunikuus 1940 korraga uskumatu üllatus. 
Ants kutsuti komandandi juurde ja talle teatati, et ta on vabas- 
tamisele määratud. Seda juttu ta ei tahtnud algul uskuda. Ar- 
vas, et ehk on jällegi mingi lõks. Aga kõik tunnimehed kinnita- 
sid seda. Järgmisel päeval sai samasuguse teate osaliseks veel 
49 meest. Kõik need olid nooremad ja tugevamad mehed. Pu- 
naarmee vajavat neid nüüd, seletati neile. 

Rõõm vabanemise üle oli suur. Jälle avas elu oma vära- 
vad ta ees. Ärevil ja põnevusega valmistus ta lahkumisele. 

Järgmisel päeval asusid nad laevale, mis sõitis Arhan- 
gelski suunas. Jumalaga, pisarate ja kannatuste õudne saar! Ju- 
malaga, surm! Elu ootas neid jälle ees. 

Rand eemaldus ja sunnitööliste saare õudne must siluett 
kadus silmapiirilt. Laev kündis rahuliselt Põhja-Jäämere sinist 
vett. 

Kaheteistkümnepäevase sõidu järel olid nad Arhangels- 
kis. Siin ootasid neid juba ees punaarmee ohvitserid. Nad va- 
bastati vangiriideist ja pandi sõjaväevormi. Siis viidi nad ron- 
gile ja sõidutati Vologdasse. Üks orjus oli lõppenud. Teine aga 
algas. 

Vologda on Leningradist ja Moskvast peagu ühekaugu- 
sel asetsev raudteesõlmpunkt, kust tee kulgeb Arhangelskisse. 

Tsaariajal oli see 32 000 elanikuga kubermangulinn. Nüüd on 
elanike arv märksa suurem, kuid ehitistelt pole see palju muu- 
tunud. Siia jäi Ants nüüd oma sõdurielu elama. 

Vaevalt oli ta jõudnud kohale, kui teda pandi kohe au- 
tojuhina sõjaväe kraami vedama. Samas anti talle ka NKVD 
templiga tunnistus, et ta on kinnipidamisel koonduslaagris 
1937. aastast kuni 1940. aasta juunini ja on nüüd asja lõpeta- 
misel vabastatud. Kummaline, piinata inimest kolm aastat ilma 
põhjuseta ja siis lugeda asi lõpetatuks, mõtles ta, kui pistis tun- 
nistuse põue. 

Ta elu kulges nüüd punaarmee šabloomlise tava kohaselt. 
Sõjalist õppust ei saanud ta küll rohkem, kui et oskas püssist 
varest lasta. Kuid see-eest oli käimas kõva poliitiline kasvatus. 

Distsipliin oli range, kuid sellest sai igaviisi mööda hiili- 
da. Linna lubati mehi kõndima ainult komandöri loaga, millele 
enne veel politruk pidi alla kirjutama. 

Sõjajutte polnud küll kuulda, aga siiski oli ohvitseride 
seas märgata ärevust ja ettevalmistusi. Kuna Euroopas sõda 
möllas, siis oli arvata, et tuleb varsti ka aeg, kus punaarmee 
peab tegevusse astuma. 

Ants jäi Vologdasse kogu talveks. Elu oli siin märksa pa- 
rem kui sunnitööl. Aga vaba polnud siiski. 

Üheks omapäraseimaks nähtuseks punaarmees oli ko- 
hutav varastamine. Seda tegid kõik, alates kokapoisist ja lõpe- 
tades komandöriga. Varastati riideid, toitu - kõike, ja müüdi 
edasi spekulantidele. See oli nii massiline, et algul Antsu otse 
hämmastas. Hiljem aga harjus ta kõigega. 

Kord olid nad nelja autoga teel. Autodel oh koormaks 
vodka. Seda kallist märjukest voolas punaarmee ridades ohtras- 
ti. Aga poisid rääkisid kokku ja müüsid viina maha. Ühel vane- 
mal teenijal oli tutvusi spekulantide ringiga. Pool autokoormat 
läks nii kõige joodava teed, ä 15 rubla pudel. Nelja mehe peale 

said nad igaüks paraja noosi raha. Ametlik viina hind oli küll 
11 rubla, aga kuna sõda oli juba õhus tunda, siis oli viin vaba- 
müügilt kadumas ja spekulandid olid valmis ka rohkem maks- 
ma. 

Komandör sai asjast haisu ninna. Ta tuli suure sõimami- 
sega poistele vastu, lubades neid isegi sõjakohtu alla anda. 

Vanem autojuht aga ei lasknud end sugugi verest viia. 

»Seltsimees komandör, sõjakohtu alla te meid küll ei 
anna, sest siis küsitakse meilt ka, kuhu need voodilinade pakid 
laost jäid." 

Selle autojuhi lause peale keeras komandör kohe kannalt 
ringi ja lahkus meeste juurest punetava näoga. 

»Mis see siis tähendab?" küsis Ants. 

»Aga seda, et seltsimees komandör ise ka varastas. Ta 
müüs voodilinade tagavara spekulandile maha. Ja mina hirmu- 
tasin teda natuke.” 

Sellega vaikis ka järelepärimine varastatud vodka üle. 

Aga mis sai Madrusest? Vana vargakuninga saatus vae- 
vas Antsu alatasa. Mis oli sellest mehest saanud, kes ta eest nii 
omamoodi isalikkusega oli hoolitsenud? Viimast korda oh ta 
teda näinud Omskis, enne ülekuulamisele viimist. Kindlasti oli 
tedagi piinatud. Aga kus viibis ta nüüd? 

Ta mäletas veel aadressi, mis Madrus oli talle Vologdas 
andnud. Ja nii asus ta ühel päeval Madruse tuttavaid otsima. 

Ta leidis otsitava maja kergesti üles. See asetses äärelin- 
nas. Korter oli tagasihoidlikult sisustatud ja kahetoaline. Siin 
elas keskmistes eluaastates mees oma emaga. Ta teretas Antsu 
ettevaatlikult ja vaatas teda uurivalt. 

Jah, Madrust oli ta küll näinud, seletas mees. Oli juba üle 
aasta tagasi siit läbi sõitnud. Olnud pururikas. Iga päev olnud 
purjus ja elanud härrasmehe elu. Ja siis olevat edasi sõitnud, ei 
tea kuhu. 

Nähtavasti oli ta olnud Molotovskis sunnitööl ja sealt jäl- 
le oma geniaalsusega pääsenud. Ja nüüd oli ta vist paremaid 
jahimaid otsimas. Ta ,,töötas” niisiis hoolega edasi. 


Käsk sõita ,,suvitama” 


Oh kevad. Lumi sulas ja Vologda tänavad muutusid po- 
rijõgedeks. Kevad tuli siin järsult ja kõikjal voolasid veed vu- 
linal. Sõdureile ei toonud ta mingit muutust. Ikka pidid nad 
elama oma endise rutiini kohaselt: õppused, poliitiline närvide 
nüristamine politrukkide poolt ja omavahelised pisihuvid. Kes 
sai kuskilt pudeli joodavat, kes sai midagi üle lüüa ja müüa, ja 
muud Säärased soomusetegemised täitsid siin igapäevase elu. 

Ka Antsu elu ei erinenud teistest palju. Ta pidi järjekind- 
lalt sõitma autol ja vedama väeosale varustust. Aga seegi muu- 
tus viimaks tüütavaks ning närvesöövaks. 

Ühel päeval kutsuti teda väeosa staapi. Mis võiks nüüd 
lahti olla, mõtles ta murega. Omateada oli tal südametunnistus 
puhas. Polnud midagi karta. Aga kes neid teab! 

Staabis ootas teda ees üllatus. Kirjutaja ulatas talle min- 
gisuguse paberi ja sõnas lühidalt: 

»Teil, seltsimees Lepp, tuleb sõita suveks maale. Pokrovs- 
ki kolhoosi.” 

»Mis ma seal peale hakkan?" 

»Traktoristiks hakkate. On vaja. Korraldus on nii- 
sugune.” 

»Traktoristiks? Aga seal külas pole ju mingisuguseid pu- 
naarmee osi." 

»Muidugi ei ole. Aga kolhoosis ei ole traktoristi ja nüüd 
lähete kohaliku traktorijaama käsutusse. Selge?" 

Midagi polnud selge. Tal polnud seni olnud aimugi, et 
punaarmee kohustuste hulka kuulub ka kolhoositöö. Aga ta lõi 

käega. On kevad ja maal on igatahes parem kui linnakuumuses 
ning -tolmus. Kui nii on määratud, siis läheb ta muidugi sinna. 
Ja paber näpus, sammus ta kasarmusse oma asju pakkima. 

Pokrovski polnud Vologdast kuigi kauge!. Ta sõitis siia 
autol ja hakkas otsima traktorijaama. Kuid säärast polnud kus- 
kil leida. Küla oli tavalisest suurem ja seal võis leiduda 35 kesk- 
mise talu ümber. Majad olid ehitatud poolringis suure ja kuns- 
tipärase kiriku ümber, mis hiiglaslikes dimensioonides taeva 
poole tõusis. Kiriku juures oli kahekordne kivimaja, mis ka va- 
nal ajal näis olevat kirikule kuulunud. Aga kuskil ei näinud ta 
jälgegi traktorijaamast. 

Ta sammus jällegi kirikuplatsilt eemale ja otsis kolhoo- 
si majade hulgas mõnda, mis võiks olla traktorijaamaks Kuid 
ükski neist ei andnud välja kujutluses olevat pilti, mis sobiks 
traktorijaamale. Lõpuks peatas ta ühe kolhoosniku ja küsis: 

»Ütelge, seltsimees, kus traktorijaam on?" 

»Aga seal," näitas mees kirikule. 

»Kuidas, ega's ma taha kirikusse minna. Tahan traktori- 
jaama.” 

»Aga vot, kink ongi traktorijaam.” 

Lugu näis uskumatu, sest kiriku kõrge keskmise kupli 
otsas säras veel kullatud rist. Seda märki juudid ja bolševikud 
ju kartsid. Kuidas võisid nad selle märgi all töötada? 

Kiriku uksest sisse astudes avanes Antsule haruldane 
pilt. Kirik oli igasugustest vaimulikest sümbolitest ja kujudest 
paljaks röövitud ja valgeks võõbatud. Ja suures kirikuruumis 
oli terve rodu traktoreid parandamisel. Seal, kus enne kõlasid 
võimsad litaaniad, paukusid nüüd haamrilöögid ja rägisesid 
puurmasmad. Enamlased olid kauni kiriku lihtsalt traktorijaa- 
maks muutnud. 

Pärast olukorraga tutvudes ja kolhoosnikega kõneldes 
selgus Antsule ka kiriku minevik. Too omapärane jumalakoda 

olnud Vologda oblasti suurimaid. Maast kuni risti tipuni oli ta 
kuuskümmend meetrit kõrge. Kliimatmgimustel oli kirik ehi- 
tatud kahekordne. Alumisel korral oh talvekirik, mis oli kuni 
kahe meetri paksuste seintega. Ülemisel korral aga oli suveki- 
rik. Ehitis oh kaunite proportsioonidega ja kaunistustega. Ehi- 
tuse ajal ei oldud rahaga kokkuhoidlik. Pühak, kelle mälestu- 
seks kirik oli püstitatud, oh nähtavasti oma austajate meelest 
väärinud suurt jumalakoda. 

Kommunistid lammutasid selle usulise pühamu toorel 
viisil. Kõigepealt rüüstati kunstiväärtuslikud ja kaunid ikoonid 
ja visati need kõrvale. Paljud neist aga kanti talumeeste poolt 
ära ja leidusid nüüd kolhoosnike majades. Siis kutsuti kohale 
maalrid, et nad kiriku kaunite maalingutega kaetud lae üle vär- 
viksid. Kuna töö toimus talvel, siis eijäänud värv kinni ja langes 
hiljem maha. Pildid olid ühe itaalia kunstniku maalitud. Nüüd 
nad vaatasid nagu muutmata ja kõikumata usu sümbolid alla 
ka enamlastele, kes askeldasid pühapaigas oma haisvate masi- 
natega. Kaksteist traktorit mahtus korraga kõrvuti paranduse- 
le kirikuruumis, kus kord sammusid mungad rongkäikudes ja 
küünlaid käes kandvad kooriliikmed laulsid ülestõusmispüha- 
de ööl kummalist, hingesööbivat refrääni ,,Kristus on surnuist 
üles tõusnud". 


Teisel korral aga asetsesid traktorijaama kontor ja klassi- 
ruumid, kus õpetati välja noori traktoriste. 

Kiriku peatorni tipus asetseva ristiga oli omapärane lugu. 
Kui enamlased kiriku sulgesid, siis nad saatsid mehe rauasaega 
katusele. Igal neljal kirikunurgal oli madalam torn ja tornil rist. 
Ristid saeti läbi ja asetati neile siis ketid ümber. Teine ketiots 
kinnitati maas traktori külge. Ja siis kiskus see kommunistlik 
ebajumal ristiusu sümbolid üksteise järel raginal maha. Aga 
kui tuli järg peatorni kätte, siis jäid kommunistid hätta. Torn 
oli kõrge, laia sibulakujulise kupliga. Keegi ei julgenud roni- 

da selle otsa. Küll otsiti, aga nii julget meest enamlaste hulgas 
ei leidunud. Nüüd pakkus traktorijaama juht mehele, kes risti 
maha saeks, 250 rubla tasu. Aga seegi raha ei viinud kedagi 
torni tippu. 

Külas oli siiski üks kange mees, kes oli käinud torni tipus 
ennegi. See oli maaler, kes oli kiriku torni enne enamlaste aega 
remontinud ja värvinud. Aga see mees polnud bolševike pool- 
daja. Kui ta palvele mindi, vastas mees lihtsalt: 

»Ka siis, kui annaksite mulle 5000 rubla, ei tooks ma risti 
tornist maha." 

Ja niisiis juhtuski, et enamlased pidid töötama põlatud 
ristimärgi all, nagu oleksid nad õigeusulised. 

Ent teistelgi aladel oli märgata, et kommunistid olid ve- 
danud jumalaga vägikaigast ja alla jäänud. See paistis silma 
juba sellest seigast, et neil ei läinud kuidagi korda inimeste hin- 
gest armastust kiriklike ja kristlike pühade vastu välja juurida. 
Küll olid nad kalendrist kirikupühad kustutanud, partei ja kool 
olid teinud selgitustööd, kui mõttetu ja ebakultuurne on nende 
pühitsemine, aga kui tulid pühad, siis ei aidanud siin ei seletu- 
sed, ähvardused, palved ega nutt. Rahvas pani endale paremad 
hilbud selga, tööle ei läinud ja pidas prazdnikut. 

Kui üks või kaks inimest oleksid nii toiminud, siis seda 
oleks kerge olnud lahendada: pista nad pokri või tee muidu tü- 
maks. Aga mis sa hing siis teed, kui terve kolhoos nii toimib? 
Ei muud, kui kirista hambaid ja kannata. 

See oli ka põhjuseks, miks Ants oli sattunud siia trakto- 
rijaama. Traktorijuhid olid hakanud pühi pidama. Olid nimelt 
olnud nelipühad, ja kuigi kommunistid neid ei tunnustanud, 
rahvas tahtis neid ikkagi pidada. Traktorijaam oli aga asutus, 
kus valitses kange käega juht. Ta vallandas pühi pidanud me- 
hed päevapealt. Kuid jäi nüüd ise hätta. Sest kevadised kün- 
nid olid algamas. Kust võtta uusi traktoriste? Viimses hädas 


147 


pöördus ta ..võitmatu punaarmee" poole, ja see komandeeris 
siis siia oma ridadest vastava arvu mehi, kes pidid lahtdastud 
pühadepidajaid asendama. 

See vägikaika vedamine paistis silma muudelgi aladel. 
Kui läksid ükskõik millisesse kolhoosniku majja, siis polnud 
seal punast nurka, nende asemel aga ilutsesid kõikjal ikoonid. 
Nende ees lõi igamees, kes oli üle keskea, aukartlikult oma risti, 
kui ta tuppa astus. Siin oli küll kirik kinni, aga usk elas edasi. 

Traktorijaam oli omaette asutus. Ta tegi tööd kolhoosi- 
de põldudel, aga ta ei kuulunud kolhoosidele. Ta oli puhtriiklik 
asutus ja kuigi see oli mõeldud põllumajanduse taseme tõst- 
miseks, oli see üheks vahendiks, millega riik sai vaesunud kü- 
lameest veelgi koorida. Sest traktori tarvitamise eest oli oma 
normimaks viljas. Samuti tuli maksta juhile 3 kilo vilja päevas. 
Ja seegi tegi suure lisa niikuinii koormatud kolhoosile. 

Siin oli üks suuremaid traktorijaamu. Kiriku ümber ja 
sees mürises 50 ratastega ja 16 linttraktorit. Jaama alla kuuluv 
rajoon oli suur, sest ta tegevusraadius haaras ümbruskonnast 
600 km". Seepärast ei tulnud jaam ka kunagi õigeaegselt oma 
tööga toime ja väga palju jäi tegemata. 

Traktoristide töö oli normeeritud. Aga need normid olid 
nii suured, et neid oli võimatu täita 8 tunniga. Ja nii venisid 
tööpäevad pikemaks, kui nad oleksid tohtinud olla. Isegi puh- 
kepäevad muutusid sageli tööpäeviks. 

Ants jäi jaama käsutusse kaheks kuuks. Kohe, kui ta ko- 
hale jõudis, pandi teda kevadkündi tegema. Ja nii ta müristas 
varahommikust hilisõhtuni piki kolhoosi veerjaid põlde. Muld 
oh siin rammus ja hea. Hoolsa tööga oleks võinud siin põllu- 
mees rikastuda. Kuid Nõukogude süsteemiga oli võimalik ai- 
nult nälgimine. 

Oma vähese vaba aja kasutas Ants siiski kolhoosiga tut- 
vumiseks. Siin oli olnud enne umbes kolmkümmend viis kuni 

nelikümmend korralikku talupidamist. Aga siis oli tulnud kol- 
lektiviseerimine. Ja et see polnud valuta läinud, sellest tunnis- 
tasid 7-8 maja laudadega kinnilöödud aknad. Enamasti olid 
need kaunimad ja suuremad majad. Nende omanikud olid küü- 
ditatud perekondadega sunnitöödele. Aga paljude küüditatute 
majad olid juba uuesti võetud tarvitusele. Nii ei olnud võõral 
võimalik kindlaks teha, kui suur oli äraviidute protsent. Väike 
see igatahes ei olnud. 

Kolhoosil oh vene mõistete järgi suur kari - 50 lehma. 
Kui väike oli see siiski meie talude pindalasid võrdluseks võt- 
tes! Kolhoosi moodustas 35 keskmist talukohta, või vähimalt 
oli siin niipalju perekondi. Nii tuli iga perekonna kohta lehm ja 
mõni jäi üle. Isiklikke lehmi oli vaid üksikuil kolhoosnikel. 

Hobuseid oli veelgi vähem - 25. Enne oli nende arv ol- 
nud suurem, aga Soome Talvesõja ajal oli 50 protsenti hobuseid 
võõrandatud. Sellest sõjast oli ka suurem osa mehi osa võtnud. 
Nad olid sõdinud kõrges põhjas Petsamo frondil. Sõjast oli neil 
kurbi ja koomilisi kogemusi. Kohati oli langenute arv olnud üle 
igasuguse piiri, paiguti olijaile olnud side puududes tulistamist 
oma Väeosade vahel. Mis Antsu aga huvitas, oli tõsiasi, et siin, 
nii kaugel rinde tagalas, tunti nii suureulatuslikult tolle sõja 
laastavaid tagajärgi. Kui juba kolm kuud kestnud sõda ühe väi- 
keriigiga riisus kolhoosidelt selles rajoonis pooled hobused, mis 
teeb siis käesolev tohutu sõda Vene põllumajandusega praegu 
tagalas? 

Majad olid kord olnud vene küla kohta kaunid ja suured. 
Aga nüüd oli üks ühele, teine teisele poole upakil. Korraldavat 
kätt polnud kuskil märgata. Täiesti puudusid puuviljaaiad ma- 
jade ümber. Mõnel pool oli paar metsistunud õunapuud, kuid 
needki ei kandnud vilja, mis oleks kõlvanud suhu pista. 

Maa oli hea ja kandis vilja hästi. Aga kunagi ei korista- 


tud seda ära. Pool saagist jäi igal aastal lume alla ja mädanes. 

Keegi ei hoolinud sellest. Ühiskonna asi, riigi asi, üteldi ja löödi 

Või kui saak saadigi kätte, siis tuli kõigepealt anda riigi- 
le oma norm. Siis tuli anda seemneviljafondi, kindlustusfondi, 
traktorijaamale jne. Pole imestada, kui kolhoosnikule endale jäi 
tühi salv. Säärane olukord just ei vaimustanud rahvast tööle. Ja 
nii Valitses külas äärmine viletsus. 

Loodus küla ümber oli kaunis. Maastik oli künklik ja 
vooreline nagu Lõuna-Eestis. Ümbrus oli metsarohke ja siin 
kasvas peamiselt segametsi. Kuid tööorjal pole silmi loodus- 
ilu nautimiseks. Tal on esikohal töönormi täitmine. Ja kõikjal 
kolhoosis valitses normitöö. Nende normidega oli üldse palju 
segadusi. Asjatundmatud normijad olid vahel andnud normiks 
nii palju tööd, et ei jätkunud tervest päevastki. Teinekord aga 
sai töö valmis mõne tunniga. 

Noortel puudusid igasugused lõbustused ja meelelahutu- 
sed. Kolhooside kultuuritööst polnud midagi märgata. Joomine 
oli äärmiselt levinud, nagu kõikjal Venemaal. Ja kirikupühade 
pidamine seisneski peaasjalikult enda täisjoomises. 

Vabal ajal kogunes mõnikord ka noori. Poisid mängisid 
siis mingisugust igivanast ajast pärit lõõtspilli, mille saateks 
lauldi laule. Kuskil polnud aga kuulda ,, Moskva moja't" ega ka 
teisi kommunistlikke lööklaule. Siin tunti peamiselt vanu rah- 
valaule. 

Tuli jaanipäev ja siis oh Antsul isiklikult võimalus näha 
ja kaasa elada ühele sellisele pidutsemisele kolhoosis. Selleks 
päevaks sõitis siia kokku inimesi ümberkaudsetest kolhoosi- 
dest, sest kõigil oli sugulasi ja tuttavaid, ja mis pidu see on, 
kui kõik tuttavad pole koos! Nii võis siin rahvast leida umbes 
30-kilomeetriselt raadiuselt. Söödi-joodi, kuid rohkem küll 
joodi. Ja varasemate kogemuste kohaselt oli teada, et asi ei lõpe 
kakluseta. 


150 


Päev otsa oli juba olnudjoomist ja tralli laialt, päris ,,pidir 
algas aga alles õhtupoolikul, kui paar poisiklutti olid nattipidi 
kokku sattunud. Vanemad inimesed vaatasid kaklust esialgu 
huviga pealt, aga kui üks hakkas alla jääma, asus ta suurem 
vend talle appi. Lisajõude aga tuli ka teisele poolele ja nii arenes 
kaklus päris tõsiseks lööminguks. Kisaja kivirahe käis kaugele 
üle kolhoosi. Varsti oli sõna ka pussidel ja kaigastel. Keegi pau- 
gutas koguni jahipüssigi. 

Karjumist, rüselemist ja lärmi oli nüüd kõik maailm täis. 
Suures ähmis juhtus sedagi, et polnud aega vaadata, kellele 
anti, ja nii sai mõnikord naha peale kalli seltsimehe käest oma 
sõbergi. 

Kui Ants järgmisel päeval ühelt sinise kulmuga ja paistes 
ninaga osavõtjalt peo üle päris, siis vastas see käega lüües: 

»Ah mis! Nalja oli vähe, ainult üks inimene sai surmaja 
paar tükki haavata. Kehv kaklus oh! Aga kus seal meie pool oh 
kord..." Ja järgnes palju metsikuma kakluse kirjeldus. 

Augustikuus, veidi enne lõikust, sõitis Ants jällegi tagasi 
oma väeossa. Kaasa võttis ta seekord ka linttraktori. Üldse vii- 
di seekord Vologdasse viis sellist masinat. Soome sõja ajal oh 
võetud punaarmee käsutusse juba ennemaltki viis masinat. Nn 
kahanes jaama masinapark iga aastaga. 

Sõit läks läbi mägise maastiku. Oli sadanud vihma ja 
teed olid libedad. Rajal tuli neil aidata autosid, kes savisel teel 
kuidagi ei saanud mäkke sõita. Metsad lõhnasid ja loodus oli 
kaunis. Kuid külad, kust nad läbi sõitsid, olid kõik ühtviisi vae- 
sed ja upakil. 

Linnas hakkasid nad masinaid remontima. Kui see oli 
läbi, siis võttis komisjon traktorid vastu ja paigutas nad lattu. 
Sõda oli kuskil Moskva meeste ajudes juba pulbitsemas ja siin 
pidid traktorijaamad tooma oma ohvri. 

Tuli tuha all 


Järgmine talv, 1940/41, oli väliselt kõigiti rahuline. Kus- 
kil ei kõneldud sõjast. Sõdurid tegid oma igapäevaseid töid ja 
õppusi. Autojuhid parandasid autosid. Väliselt näis kõik korras. 
Siiski teati, et peeti manöövreid Kiievi ligidal Ukraina kaitse 
demonstreerimiseks. Samuti oli midagi liikumas Soome piiri 
läheduses ja ka Moskva sõjaväeringkonnas korraldati suure- 
maid taktikalisi õppusi. Ohvitseridel oli midagi teada ja nad 
tegid ettevalmistusi. Relvad pidid olema eriliselt korras. 

Nüüd anti autojuhtidele ka õppust tankide käsitamises. 
Õppuseks olid vanad, iganenud mudelid. Uued tankimudelid 
olid kõige karmim sõjasaladus. Ja mi juhtuski, et kui sõjaajal 
anti tankistile tank kätte, oli see talle nii tundmatu, et ta oska- 
matuse tagajärjel kogu tankiga vaenlase kätte sattus. 

Sellal oh Antsul ka võimalus kohata kedagi, kes oli olnud 
Eestis. Suvel oli ju toimunud Balti riikide okupeerimine Nõu- 
kogude Liidu poolt. Kõikjal linnas oli siis olnud välja pandud 
propagandapilte Eesti vaesusest. Neil näidati räbaldunud tööli- 
si, lapsi, kes otsivad prügikastidest endale leiba, ja seda, kuidas 
rahvas tormiliselt tervitab punaarmeelasi Eestisse sissemarssi- 
misel. Seepärast oli tal eriline huvi saada nüüd õigeid andmeid 
Eesti kohta. 

Too mees oli keegi sõjaväe mootoritehnik, kes oli olnud 
Eestis baaside ajastul. Huviga päris Ants, milline elu Eesti 
vabariigis tõeliselt oli. Vastuseks näitas mees talle oma head, 
Nõukogude Venemaal ennenägemata kvaliteediga ülikonda ja 
kingi. Need oli ta ostnud Eestis kuulmatult odava hinnaga, mis 
Venemaal kõlas muinasjutuna. 

»Kuidas inimesed seal elasid?" päris Ants. 

»Hästi. Igatahes paremini kui siin. Toitu oh neil seal laialt 
ja see oli odav." 

»Kas saite kõnelda ka nende elust'.'" küsis Ants edasi. 

»Ei, seda ei saanud, sest meid hoiti nagu vange. Ainult 
suuremad vennad said linnas käia. Meie olime baasides ja mei- 
le oli väljaminek keelatud. Kaks korda käisime kinos, aga ka 
siis viidi meid rivis ja toodi samuti ka tagasi.” 

Edasi seletas mees veel, et neid olevat hoiatatud öösel lii- 
kuda, sest ,,kohalikku rahvast ei tea uskuda, tapavad maha”. 
Igatahes sai Ants ,,vaimustatud tervitusest” nüüd õige pildi. 

Saabus 1941. aasta kevad. Esimesel mail oli veel paljudes 
kohtades lund ja puhus vinge tuul. Inimesi oli aga palju liiku- 
mas. Linnas peeti paraadi. Sel puhul peeti palju kõnesid. Just 
päev enne seda oli TASS teatanud, et Soomes on maandunud 
Saksa regulaarvägesid. Õhus oli tunda juba nagu natuke elekt- 
rit. Kuid sõdurite mass oli täielikus teadmatuses. Poliitika oli 
juba nii tüütuseni iga päev politrukkide poolt läbi leierdatud, 
et tavalise punaarmeelase suurim huvi oli, kuidas päeva lõpul 
saada pool liitrit viina ja siis endale kilk pähe võtta. Mis läks 
temale korda sõda Euroopas ja maailma tulevik! 

Aga teadlikumad taipasid, et midagi suurt on käigus. Nad 
ootasid ja lootsid, kuid pidasid ka keele hammaste taga. 

Poliitilise meelsuse eest hoolitsesid politrukid. Neil olid 
suured võimupiirid. Nii võis pataljoni politruk ilma kohtuta 
maha lasta sama pataljoni komandöri, kui ta seda pidas tar- 
vilikuks. Enamikus olid nad valitud hästi toorestest meestest. 
Madalamad kohtadel olid venelased, aga juba pataljoni ja polgu 
politrukid olid juudid. Neid madalail kohtadel polnud. 

Väga sageli loeti päevakäsus ette, et see või teine ülemus 
oli korraga üle viidud teise väeossa. Kurjad keeled teadsid siis 
sosistada, et nad olid rännanud vangilaagreisse ja maha lastud. 

Muidu oli komandöride elu hea ja palgad olid kõrged. Ta- 
valiselt olid neil perekonnad kaasas. Kuid moraal oli madal. Nii 
kõneldi komanäörist, kes oli teeninud kolmes linnas: Leningra- 

dis, Vjatkas ja Vologdas. Igas linnas pidi tal olema naine. Kuid 
kes sellele rõhku pani! Abielu võis laulatada 50 rubla eest. 

Viieteistkümnest autost koosnev karavan sõitis Vologdast 
Sokoh poole. Neile oh tehtud ülesandeks tuua sealt mitmesu- 
gust sõjavarustust väeosale. Ilm oli kuumja suvine. Tee tolmas. 
Ümberringi oli metsaderohke suveloodus. Kõikide meeleolu oli 
unine ja rahulik. 

Nii jõudsid nad Sokolisse. Siin sõideti ladude juurde ja 
taheti juba asuda laskemoona pealelaadimisele, kuid korraga il- 
mus kohale keegi ametnik kiirkäsuga: kohe Vologdasse tagasi! 
Käsk täideti, ja autod keerasid otsad ümber. Teel arutasid me- 
hed, mida säärane käsk küll võiks tähendada. Et asjad polnud 
enam korras, oli ilmne. Aga punaarmees võis ju igasugu seiku 
juhtuda. 

Vologdasse jõudnud, leidsid nad terve oma väeosa täies 
lahinguvarustuses kasarmu hoovis. Kõik oli juba valmis ko- 
limiseks. Ainult neid oli veel oodatud. Kohe liikus väeosa 
jaama. 

Siin selgus, et nad sõidavad Leningradi. Ja varsti vura- 
sid nad kõige oma liikuva koosseisuga ja veokitega Leningradi 
poole. Meeste hulgas liikus kõiksugu kuuldusi, aga kellelgi pol- 
nud veel aimu sõjast. 

Alles Leningradi kasarmus, kui pohtruk pidas kõne, sel- 
gus meestele, milles asi seisis. Sõda oli alanud juba eelmisel 
ööl. Saksa väeosad olid mitmes paigas ületanud Nõukogude 
»Püha” piiri. Aga punaarmee on võitmatu, seletas politruk. Ja 
küllap ta ajab kõik kallaletungijad tagasi. 

Mehed pandi karjuma hurraa. Kuid nende kõrid olid kok- 
ku pigistatud. Nad teadsid, mis neil ees on oodata. Võidukas 
Saksa armee, kes oli juba mitmed euroopalikud sõjajõud pu- 
rustanud, ei langeks kunagi selle karja ees, keda uhkustades 


nimetati ,,võitmatuks punaarmeeks". 


154 


Samal päeval pidi Ants sõitma autol linna väeosa supi jä- 
rele, mida keedeti mingis söögivalmistamise kombinaadis, kus 
tehti toitu tuhandetele. Aga kui ta kohale jõudis, oli aeg liiga 
varajane. Tal tuli oodata, kuni toit valmib. Ja kuna tal niiviisi 
vaba aega üle jäi, siis läks ta linna kõndima. 

See oli ta esimene tutvus tolle linnaga, kus ta oli poi- 
sikesena üles kasvanud, pärast arreteerimist 1937. aasta suvel. 
Huviga kõndis ta tänavail ja vaatas ringi. Tal oli veidi raha tas- 
kus ja ta astus poodi. Siin tabas teda esimene üllatus. Poes oh 
müügil kompvekke! Nii. Nõukogude Leningradi elu oli siis 
tõesti aastate jooksul paranenud. Kompvekid olid odavad ja ta 
ostis neid 300 grammi. Aga kui ta neid sööma hakkas, leidis 
ta nende paberitelt märgi ,, Madc m Estonia". Seal siis oli see 
elu paranemise põhjus! Ta sammus edasi ja nägi, et võikastide 
otsalgi seisis kiri ,, Estonia". Samuti munadekastil, mis reetis, et 
kaup tuli Eestist. 


Niisiis oli selge, et jutt Eesti nälgimisest oli bluff. Maa, 
kus pole endalgi toitu, ei või üle ujutada Leningradi turgu oma 
kaupadega, mõtles ta edasi liikudes. Hiljem leidis ta igal sam- 
mul Eesti kaupu. Ka tööstuskaubad olid asunud tühjadele Nõu- 
kogude Leningradi riiulitele. 

Järgmiseks sammuks oli tuttavate ülesotsimine. Kuid 
siin tabas teda pettumus. Kõik talle tuntud eesti perekonnad 
olid linnast kadunud. Stalini aparaat oli põhjalikult töötanud. 
Eestlased ja soomlased olid põhjalikult välja roogitud nende 
elukohtadest ja saadetud kuhugi Siberi või Põhjamere ranniku 
metsade taha. 

Ainult oma noorepõlve mänguseltsilise leidis ta üles. 
Nagu imekombel oh ta mahajäänud. Ta oli kevadel kooli lõpe- 
tanud, kogu aja tööd otsinud ja seda mitte leidnud. Nüüd, sõja 
puhkedes, oli ta saanud lukusepa-õpilase koha. Temalt kuu- 
lis ta üht-teist oma tuttavate elust. Ja see pisku, mis ta kuulda 


155 


sai, täitis teda kurbusega. Elu oli olnud vaevaline. Siin asunud 
80 000 soomlasest ja eestlasest küüditatud 60 000, ülejäänud 
elasid hirmus ja kartuses. 

Linnas liikudes võis juba kõikjal näha sõja surutist. Koo- 
limajad ja söögimajad olid täis kogunevaid mobihseerituid. 
Naised nutsid. Ahastust, kurbust ja kannatust oli kõikjal. Täna- 
vapildis domineeris punaarmee munder. Tsiviilisikuid oli vähe 
ja needki olid peamiselt naised. Väeosi liikus linnast läbi. Linn 
oli muutunud nagu sõjalaagriks. 

Kõikjal oh näha ka raadioaparaate kandvaid naisi. Enam- 
lased olid oma käe sirutanud ka viimse informatsiooniallika 
järel ja selle sulgenud. 

Iga päevaga muutus linnapilt üha kurvemaks ja äreva- 
maks. Inimestel polnud usku punaarmeesse ega ka Nõukogude 
propagandasse. Ja kuigi räägiti võitudest, oli siiski ilmne, et as- 
jad pole korras. 

Juba nädala-paari pärast, sõjakuulutuse järele, hakkasid 
juudid kolima. Inimesed seisatasid tänavail ja vaatasid, kuidas 
paremaist majadest kanti välja klavereid, puhveteid, diivaneid 
ja muud head mööblit. See võis ainult juutidele kuuluda, sest 
nemad olid kõik paremad asjad endale ahnitsenud. Need asjad 
liikusid jaamade poole. Ja nende järel ka juudid ise. 

Rahvas seisis ja vangutas päid. Kui juba juudid lahkuvad, 
siis on asjad tõsised. 

Parkides, aedades ja väljakud kaevati kraave ja varjen- 
deid. Juba seisid paljud vabrikud. Saksa lennukeid oli sageli 
linna kohal. 

Kuid propaganda rääkis, et rindel on kõik korras. Võidu- 
kas punaarmee olevat purustanud vastase ja olevat varsti Ber- 


liinis! 

Rindele! 


Lõpuks saabus ka väeosale, millesse Ants kuulus, käsk 
rinde poole liikuma hakata. Rännak sinna toimus vene moo- 
di: kõige ees sõitis 35 veoautot tühjalt ja neile järgnes väeosa 
jalgsi. Meestel olid seljas rasked rakmed ja varustus. Igaühel 
oh veel kanda 200 padrunit ja 2 käsigranaati. Ilm oli kuum ja 
rännak oh äärmiselt kurnav. Väsimus oh kohutav. Rihmad pi- 
gistasid hinge kinni. Kuid nähtavasti taheti meestele anda vii- 
mane ,,hhv” jala lippamises. Sest seda läks hiljem taganemisel 
hädasti tarvis. 

Teekond viis Leningradi-Pihkva maanteed mööda Luu- 
ga poole. Maal oli inimesi tööl, kuid juba hakkas ilmnema ka 
tavaline sõjaaegne pilt. Külad olid tühjad. 

Ööks jäid nad laagrisse kuhugi metsa. Nad olid mahakäi- 
nud 40 kilomeetrit tolle päeva jooksul. Metsas aga pandi mehed 
kohe tööle. Nad pidid endale ehitama kuuseokstest onnid, iga 
10 mehe peale ühe. Need kaeti osaliselt veel mullaga. Siis said 
nad õhtuks süüa ja võisid magama heita. 

Kuid järgmisel hommikul saabus uus käsk. Edasi liiku- 
da! Nüüd aga oli meestel juba luba autodele istuda ja nad võisid 
oma rännakut jätkata kiiremalt. 

Oli juba näha rinde lähenemise tundemärke. Teedel oli 
närviline sõidukite liiklemine. Väeosi viidi rinde poole. Õhus 
011 elavat lennutegevust. 

Luugas tehti peatus. Meestele anti lõunatja pärast seda pi- 
das politruk ettekande. Ta luges TASS-i uusimad telegrammid 
punaarmee sangarlikkusest ette. Siis loeti veel sõjalist ajakirja 
Kaitsege Leningradi!. Selle nurgale oli trükitud ,,Tsiviilisikuile 
selle lehe andmine keelatud!". Kuid lehe sisus polnud midagi, 
mis oleks teistest lehtedest erinenud. Ja sus pidas politruk kõne, 
milles ta meestele seletas, et nad lähevad nüüd rindele. Fašistid 

lüüakse tagasi ja varsti on võidukas punaarmee Berliinis. Hur- 
raa! Kuid säärane jutt kedagi enam ei petnud. 

Autodel oli nüüd igaühel kaks juhti, kes pidid kordamöö- 
da sõitma, et üks liigselt ei väsiks. Antsu kõrval istus noor mees, 
kes niipea, kui nad jälle olid juhiruumis, lausus: 

»Berliini näeme me samapalju kui omaendi kõrvu!" Ta 
oli käinud kõrgemate ohvitseridega rinde ligiduses ja teadis sel- 
lest palju jutustada. 

»Üks on kindel," seletas ta, »punaarmee taganeb, üha ta- 
ganeb. Aga ma ei ole näinud lahinguist tagasitulevaid polke. 
Mehi läheb rindele, aga tagasi ei tule. Rinne aga nihkub üha 
Leningradi poole. Järelikult siis peavad kõik rindel surma saa- 
ma või vangi langema. Kuid võitu pole kuskil märgata.” 

Ja sääraste juttudega liikus autode kolonn edasi, rinde 
poole. 

Õhtuks jõudsid nad Pihkvasse. Siin valitses juba täieline 
sõjaõhkkond. Alatised õhualarmid häirisid tavalist rahu. Kõik- 
jal oli sõjaväge ja sõjamasinaid. Haavatuid toodi juba haigla- 
tesse. Valitses sõnulkirjeldamatu segadus, lärm ja rahutus. Siia 
kostsid juba selgesti pommide plahvatused. Kaugusest paistsid 
põlevate majade kumad. 

Siiamaani oli mehi petetud kauge rindega. Nüüd aga nä- 
gid nad juba oma silmaga, kui kaugele Saksa väed olid tungi- 
nud Venemaa sisse. Ja see oli kujukas pilt propaganda pettusest. 
Murelike nägudega asusid mehed määratud positsioonidele ja 
tundsid, kuidas õhk on kuum lõhkevatest plahvatustest ning tu- 
lekahjude kumast. 

Ants ei saanud siiajääda. Kohe anti seitsmele autole käsk 
tagasi sõita Leningradi laskemoona tooma. Ja nii nad sõitsid 
kohe, läbi öö, tagasi. Teekond kestis veel järgmise päevagi. 
Kogu aja kostis nende kõrvu üksikuid pommide plahvatusi. 
Õhus oli liikumas Saksa lennukeid. Oli üldse üllatav, kuivõrd 

ülekaalukalt sakslased õhku valitsesid. Vene lennukeid pol- 
nud peagu kunagi näha, kuid sakslased lendasid vabalt kõikjal 
ringi. 

Teekond Leningradi möödus vahejuhtumiteta. Nad pa- 
nid koormad peale ja sõitsid oma kardetava laadungiga tagasi. 
Tagasiteel said nad aga esimest korda Saksa lendurite täpsust 
tunda. 

Kolm lennukit tuli otsejoones kõrgel lennates nende 
suunas. Nad märkasid autosid. Üks tegi kord tiiru üle kolon- 
ni. Maastik oli lage ja neil polnud kuhugi minna. Ja siis söös- 
tis lennuk alla nende poole. Langes pomn ja lõhkes viimsest 
autost veidi eemal. Kuid killud tabasid granaatidega laaditud 
masinat ja kostis hiiglaplahvatus. Seal, kus enne oli olnud auto, 
oli nüüd ainult suur auk. Ei inimestest ega ka masinast polnud 
enam mingeid jälgi. 

Ainult jõudmine metsa varju päästis teisi surmast. 

Selle esimese kokkupuutumise järel stukadega olid nad 
nende ees alati hirmul ja sõitsid ainult öösi, varjates end päeval 
metsas puude all. 

Kui autode kolonn jõudis Pihkva alla tagasi, leidsid nad 
oma väeosa juba Leningradi pool Pihkvat. Linn oh juba poo- 
lest saadik sakslaste käes ja põles. Hävituspataljoni mehed olid 
hoolega bensiinipudelitega ametis. Paksu suitsu kandus linna 
poolt metsa, kus väeosa oli positsioonil. 

Nad laadisid laskemoona maha, igale mehele anti kolm 
granaati kätte. Mehed olid juba lahingut näinud ja moraal oli 
lodev. Oli ilmne, et neil pole mõtet sõdida säärase ülekaaluka 
vaenlasega. 

Nüüd jäid autod alatiselt liikvele. Öösi nad sõitsid ja päe- 
val varjasid end metsades. Nii käis teekond Leningradi ja rinde 
vahel. See nihkus üha enam Leningradi poole. Aga seal pol- 
nud kellelgi aimu, et sakslased juba nii ligidal on, sest lehed 


kirjutasid ikkagi veel ebamääraselt võitlustest ,,teispool Pihk- 
vat". Tegelikult oli aga Pihkva juba ammugi langenud ja rinne 
taganes lähemale. 

Need olid õudsed elamused. Öösi valgustasid taevast 
põlevate külade tulekumad. Õhuvõitlused arenesid nende sil- 
me all. Sageli pommitasid lennukid õhust taanduvaid kolonne. 
Suur laostumine ja taganemine oli kõikjal. Punane koloss kõi- 
kus oma jalgadel. 

Autodest oli moodustatud liikuv autopataljon, mida ko- 
mandeeriti säärase väeosa juurde, kus seda oli kõige rohkem 
tarvis. Ja nüüd oli läinud enamlastel Karjala maakitsuses olu- 
kord põnevaks. Viiburi oli tagasi vallutatud ja seal taganes Vene 
vägi. Ühel päeval antigi autopataljonile käsk kolida üle Soome 
rindele. 

Nad sõitsid jällegi läbi öö Leningradi poole. 

Kuigi enamlaste propaganda ei nimetanud rinde laiene- 
mist, oli siin siiski juba tunda tugevat kitsikust. Rahuaegsed 
toidunormid olid ligi kolm korda vähemaks kärbitud. Tööstu- 
sed seisid massiliselt ja meeleolu oli halb. Kuid neil polnud siin 
kaua aega peatuda. Järgmisel ööl sõitsid nad jälle edasi Karjala 
paljukannatanud maakitsuse poole. 

Teekond suundus piki Viiburi raudteed. Kuskil metsas 
nad peatusid. Siin oli mingi õhukaitsepatareide keskpunkt. 
Ümberringi oli seitse patareid. Kõiki neid pidid nad hakkama 
mürskudega varustama. 

See oli olnud soomlastest asustatud maa-ala. Aga eelmisel 
päeval olid külad evakueeritud ja Siberi poole saadetud. Siiski 
pidas politruk tarviliseks hoiatada, et nad siin midagi tsiviilisi- 
kutega ei kõneleks. Sest siin olevat väga kahtlased elanikud. 

Väga sageli käisid Saksa ja Soome lennukid patareisid 
külastamas. Siis oli vaatepilt huvitav. Kõik tulistasid kõigist 
torudest, õhk oli täis valgeid, lõhkemisest tekkivaid suitsupal- 

hkesi. Aga lennuk lendas rahulikult ja tegi oma töö. Nii hävis 
kord terve patarei täiesti. Lennuk aga pöördus kahjustamatult 
tagasi oma baasi. See tulistamine oli kulukas lõbu, sest kord 
arutasid komandörid isekeskis, et nad on ühe laskmisega õhku 
põrutanud 1500 mürsku. 

Politrukid hoiatasid sakslaste eest. Need pidid olema lau- 
sa inimsööjad, kes mitte ainult ei piina surnuks sõjavange, vaid 
tapavad isegi eraisikuid. Nii hoiti sõdurid alati mingis hirmu- 
psühhoosis, et sel teel vältida vangiandmisi. 

Juba algusest saadik ei uskunud Ants neid jutte. Ühel 
päeval leidis ta oma veendumusele konkreetse kinnitusegi. 

Kaks kohalikku vene rahvusest naist olid jäänud rinde 
ette ja sattunud sakslaste kätte. Need olid küsinud, kust nai- 
sed on pärit, ja kui viimased olid seletanud, et nad on vene- 
laste poolelt, siis olid sakslased juhatanud nad õigele rajale ja 
soovinud neile head teed. Naised jooksidki koju ja rääkisid ka 
teistele, millised kenad poisid Saksa sõdurid olid olnud. Ja nüüd 
ei uskunud keegi enam jutte, mis politrukid lobisesid sakslaste 


julmustest. 
Soomlased tulevad! 


Ühel päeval sõitsid autod jällegi Leningradist laskemoo- 
naga rinde poole. Ilm oli kuum ja ilus ja mehed olid heas tujus. 
Neid oli kästud sõita veidi kaugemale, kuna seal olevat veel üks 
õhutõrjepatarei. Seda nad läksidki nüüd otsima. 

Aga vaevalt olid nad viis kilomeetrit edasi jõudnud, 
kui ees hakkasid paistma mootorratturid, kes neile vastu 
kihutasid. 

»Soomlased!" karjus keegi. 

Tõsi, see oligi Soome ja Saksa vägede piilkond. Nüüd 


haaras autode karavani paanika. 

»Tagasi, tagasi!" kisendas politruk. Õnneks olid nad just 
teeristil, nii et nad said ümber pöörata, ja siis kihutasid nad 
hirmsa ajuga minema. Politruk oli ka siis veel verest ära ja vä- 
rises, kui soomlasi polnud enam sugugi näha. 

Kui nad oma asukohta jõudsid, leidsid, et kogu laager oli 
jalul. Autod olid metsa all reas, kahurid osaliselt juba alustelt 
maha võetud ja traktorite taga ärasõiduks valmis. Taganemine 
oli algamas. 

Äkki tuli keegi tormates laagrisse ja teatas: 

» Soomlased on veel ainult kaks kilomeetrit eemal!" 

Nüüd haaras enamlasi säärane paanika, et nad tormasid 
autodesse ja põgenesid ülepeakaela. Mahajäid kõik varustus ja 
kahurid täies korras. Komandör ise oli oma autoga kõige ees ja 
kihutas mis hirmus. Ja enne see taganemine ei lõppenud, kui 
Leningradis. 

Järgmisel päeval käis komandör armee staabis. Autojuht, 
kes ta sinna sõidutas, rääkis, et sealt väljudes olnud mees puna- 
ne nagu keedetud vähk. Küllap ta sai kõrgetelt ülemustelt pea- 
pesu oma ,kiirjooksu" eest. Meestele aga andis see lugu nalja 
tükiks ajaks. 

Autopataljon vabanes Soome rinde teenistusest, sest Kar- 
jala maakitsuses oli rinne nihkunud nii Leningradi ligidale, et 
polnud enam mingit vajadust laskemoona järeleveoks. Neid kä- 
sutati nüüd väeosa juurde, mis võitles Leningradi-Narva raud- 
teeliini ääres. 

Oh juba augustikuu ja ilmad olid endiselt soojad ning 
kaunid. Öösi aga oli juba jahe ja sõidul tuli kanda vateeritud 
riietust. Neil olid koormaks vodka ning toitja nad olid saanud 
käsu viia see varustus diviisile, kes võitles Gatšina all, 1. au- 
gustist peale oli määratud igale punaarmeelasele 100 grammi 
vodkat päevas, ja selle kalli märjukese kastid moodustasidki 


nüüd suure osa karavani koormast. 

Gatšmasse jõudes aga ei leidnud nad diviisi enam eest. 
Maad kattis kohutav laipade rägastik. Neid lebas mõlemal pool 
teed ristija põiki. Mõni oh langenud rünnakul, teine jälle taan- 
dudes. See oli jube ja hirmuäratav pilt. 

Mis oli siin juhtunud? Kohal asuva väeosa sõdurid seleta- 
sid seda neile varsti. Diviis oli rünnanud tääkidega ja sakslased 
olid nad niitnud maha kuulipildujate tulega. Siis olid tankid aga 
omakorda rünnanud. Neid oli haaratud tagant ja ka kõik tankid 
olid langenud sakslaste kätte. Nii oli terve diviis hävinud. 

Autojuhtidega kaasas olev ohvitser ci leidnud diviisist, 
kellele varustus oli määratud, jälgegi ja nad pidid oma koorma- 
tega Leningradi tagasi pöörduma. 

Kuid laipade kuhilad jäid meeste hinge kauaks kummi- 
tama. 

Ikka veel kõnelesid raadio ja leht võitudest rindel ja lin- 
nas oli paljudel asjade õige seisukord teadmata. Siis aga hakkas 
valguma põgenikke Gatšinast ja mujalt Leningradi. Ja nüüd är- 
kasid inimesed nagu mingist tardumusest. Sakslased olid juba 
nii ligidal! 

Elu oh nüüd muutunud ka juba väga piiratuks. Toidunor- 
mi vähendati ja kõiki oli tabanud sunduslik kraavitöö. Naised 
käisid oma õhukestes sitsseeükutes ja poolpaljalt kaevikuid 
kaevamas. Paljud neist sattusid Saksa valduses olevaile maa- 
aladele, sest äkilised haarded lõikasid suuri maa-alasid ja väe- 
masse ära. 

Oli ilmne, et rõngas hakkab ümber Leningradi koomale 
tõmbuma. Neeva ääres oodati vabanemist punasest terrorist. 

Need nõrgaarulised, kes ikkagi veel uskusid enamlaste 
propagandat enam kui põgenike jutte, pidid oma uskmatuse mi- 
netama siis, kui Saksa kahurite mürsud hakkasid otseselt lange- 
ma Leningradi majadele. Esimesi, kes tabamuse sai, oh NKVD 
hoone. Selle vihatud maja olid sakslased nagu kokkuvariseva 

võimu sümboli maha põrutanud. Polnudki kuulda palju kahu- 
rimürinat, aga äkki oli kohutav plahvatus ja maja asemel olid 
varemed. 

Ants sõitis linnas autol ringi ja nägi ise mürskude jälgi. 
Suur kivimaja Nevski ja Liteinõi nurgal oli muutunud kahuri- 
mürsust olematuks. Viiekordse maja asemel oli ainult kaootili- 
ne kivihunnik. Samuti oli Vitebski jaam saanud otsetabamuse 
ja oli rusudes. 

Need tõigad kõnelesid palju tõsisemat keelt kui propagan- 
da valed. Nüüd nägid inimesed, mis neid ootas. Sakslased olid 
juba linna väravate taga ja põrutasid sellele. Euroopa koputas 
Aasia akna tagaja nõudis sisselaskmist. 

Kogu aja sõitis Ants autoga ligineva rinde ja Leningradi 
vahet. Võitlejaile oli tarvis laskemoona, toitu, viina ja muud. 
Nii oh tal ööd ja päevad tööd. 

Ühel päeval, kui ta möödus Nõukogude lennuväljast, 
nägi ta kummalist pilti. Seal oh seitse Nõukogude lennukit reas. 
Äkki ilmus kohale Saksa lennuk. Ta tiirles ümber lennuvälja ja 
sööstis siis alla. Õhku vapustasid plahvatuste mürinad. Viimsel 
hetkel oli Ants saanud veel oma auto pidurdada ja lamas tee ää- 
res kraavis. Pommikilde, lennukitükke ja mulda lendas kõikjal 
ta ümber. Uuesti ründas lennuk ja uued plahvatused panid õhu 
värisema. Ja kui rünnak oh möödas, siis oli lennuväljast järele 
jäänud armetu, segamini paisatud põllulapp. Koht, kus enne oli 
asetsenud seitse uhket ,,punast kotkast", oli täis rususid. Lennu- 


keid polnud enam. 


Nagu kuuldus, lasti selle välja komandör punaste poolt 
pärast maha, karistuseks, et sakslased olid nii osavad pommi- 


tajad. 

Autoga läbi rinde 


Sõja algusest saadik oh Ants hellitanud lootust, et tal 
õnnestub sakslaste poole üle minna Politrukkide loba teda ei 
huvitanud. Ta teadis paremini kui need. kellega tal on tegemist. 
Juba neh aastat oli ta unistanud punasest põrgust pääseda. Nüüd 
pidi tulema see võimalus. 

Aga tal polnud seni korda läinud leida sellist võimalust, 
mis oleks teda viinud teispoole liini. Oma ameti tõttu pidi ta 
liikuma rohkem tagalas ega pääsenud frondile üldse ligidale. 
Aga nüüd ta hakkas otse plaanikindlalt põgenemise võimalusi 
otsima. Oli ilmne, et Leningradi ootas ees pikaldane piinamine 
ja nälg või täieline häving. Seda punast infernot ta ci tahtnud 
enam kaasa teha. Tal oli sellest juba küllalt. 

Oh 11. augusti hommik, kui jällegi kolm veoautot Lenin- 
gradist Krasnoje Selo poole kihutas. Nüüd oli rinne juba nii 
kaugele nihkunud. Ainult 35 km autosõitu lahutas Leningra- 
di pulbitsevast, tulisest joonest, mis üha ligemale tuli. Autodel 
oli koormaks vodka rindevõitlejaile. Sellele märjukesele olid 
enamlased üha rohkem ja rohkem rõhku hakanud panema. Sõ- 
javäe moraal oli ilmsesti langenud. Sõdurid ei tahtnud ega jul- 
genud enam sõdida. Nüüd pidi viin aitama. 

Ants juhtis viimast autot. Ta oli teistest tublisti maha jää- 
nud, sest koorma pealelaadimine oli võtnud rohkem aega, kui 
oh arvatud. Nii olid teised juba ammu enne teda kohal oma 
koormaga. 

Ta kõrval istus politruk, kes oli laadungi hankimise eest 
hoolitsenud. Nii sõitsid nad piki maanteed rinde poole. Ilm oh 
ilus ja soe. Päike paistis ja polnud tuult. 

Kui ta kohale jõudis, oh juba lõuna. Laskmine oli jää- 
nud veidi vaiksemaks, sest mõlemal pool ,,eikellegimaad" pee- 
ti lõunatundi. Kuid venelaste poolel oh põhjuseks veel see, et 

eelmised autod olid juba jõudnud oma koormad meestele välja 
jaotada. Viinakaste lebas tühjalt teelgi. Nüüd kuuldus kaevi- 
kuist ning punkreist laulujorinat ja lärmi. Seal võtsid vankad 
südamekinnitust. 

Rinne käis läbi talu õue. Maja oli küll alles, aga tal puu- 
dusid niihästi aknad kui ka uksed. Tsiviilelanikke polnud aga 
kuskil enam näha, nad olid evakueerunud. Tee ääres oli paar 
surnud hobust. Sakslaste poolel töötas automaate, sest joobnud 
punasõdurid pistsid oma pead liiga kaugele kaevikust välja. 
Mitmes kraavis lebas juba surnuid, kes olid lahkunud siit maa- 
ilmast, joobnud peas kuuliauk. 

Sirge tee viis otse läbi kahe rinde vahelise maa. Üsna li- 
gidal, metsa servas, olid sakslaste positsioonid. Tee oli autosõi- 
duks nagu loodud. 

Politruk lahkus juhiruumist ja läks staapi. Ants vaatas 
ringi. Keegi ei jälginud teda. Kõigil oli tegemist joomisega. Ta 
võttis taskust valge räti ja sidus selle kepi otsa valmis. Siis lõi 
ta autole käigu sisse ja pistis kepi rätiga aknast välja. Ja andes 
autole gaasi, kihutas ta otse piki teed sakslaste rinde poole. 

Samal hetkel valmistus temast vasemal asuv rindetiib 
sakslasi ründama. Äge kuulipildujatuli niitis üle lageda välja. 
Kuulid vihisesid ta ümber. Teda tulistas selja tagant mitu kuu- 
lipildujat. Aga ta tõmbas pea madalale rooliratta kohale ja lisas 
gaasi. Nn kihutas ta vigastamatult otse läbi rinde. 

Ants tõmbas auto teelt kõrvale metsa alla ja vaatas rin- 
gi. Talle lähenes joostes sõdur, püss käel laskevalmis. Ta astus 
naeratades juhiruumist välja, käed püsti. Ka üks allohvitser lä- 
henes. Nüüd lükkas Ants auto juhiistme kõrvale ja näitas seal 
leiduvaile käsigranaatidele. Neid oli seal kümme tükki. Need 
korjati ära. Samuti andis ta üle ka oma revolvri. 

Sõdur astus auto juurde ja vaatas selle koormat huviga. 
Paljud pudelid olid katki ja kogu auto lõhnas viina järele. Sõdur 

võttis pudeli, nuusutas, maitses ja ütles siis ,,Gut!" ning andis 
pudelist maitsta ka allohvitserile. Seegi maitses ja kiitis. Nüüd 
naersid nadja patsutasid Antsule õlale. Teda võeti lahkelt vastu. 
Varsti istus ta staabis, kus oh ka üks vene keelt kõnelev ohvit- 
ser. Sellele seletas ta oma ületuleku põhjuse ja isikliku eluloo. 
Teda koheldi nagu inimest ja vaba meest. Varsti istus ta lauas ja 


sõi head ning rammusat toitu kõhu täis. 


Kohtumine suguvendadega 


Esimesed eestlased, keda ta kohtas, olid neli Saaremaa 
poissi. See oli mõni päev hiljem ühes sõjavangide laagris. Need 
eestlased olid suvel mobiliseeritud ja juba punaväkke arvatud. 
Mingi dessandi katsel Saksa rmde tagalasse olid nad saanud 
põgenema ja olid siis sakslaste poole üle läinud. Nad olid rõõm- 
sad, et olid vabanenud venelaste küüsist ja teel kodumaale. 

Laagris elasid nad venelastest eraldi. Nad magasid viie- 
kesi ühes toas ja ka toit oh neil parem kui venelastel. Sinna 
nad jäid seniks, kuni mõned formaalsused olid lahendatud. Siis 
sõitsid nad edasi teiste vangidega koos vangilaagrisse. 

Aja vangilaagris kasutas Ants eesti keeles lugema ja kir- 
jutama õppimiseks. Kodune keel oli tal küll olnud eesti keel, 
kuid koolis õpetati ainult vene keelt. Vangilaagris aga oli õppi- 
miseks aega ja võimalusi. 

Kodumaale jõudis ta 13. novembril, mil rong peatus Val- 
ga jaamas. 

Kogu tee laulsid eestlastest sõjavangid. Tuju oli kõigil 
ülev ja meel rõõmus. Ants lähenes kodumaale ootuse ja uudis- 
himuga. Milline on siis Eesti, tema tõeline isamaa? Ta lähenes 
sellele nagu mingile võõrale mandrile, hing tulvil küsimusi ja 
ootusi. 

Aga juba Valga jättis talle parimad muljed. Inimesed olid 
sõbralikud ja lahked. Kuna vangidel polnud raha, siis oli ERÜ 
(Eesti Rahva Ühisabi - toim.) neile avanud tasuta sööklad. 
Kõikjal tervitati teda nagu oma venda või poega. 

Kolm korda teel Valgast Tallinna külastasid neid ERÜ 
inimesed ja kostitasid toiduga. See kodumaa oli nagu mingi 
muinasmaa. Ta oli ometi kord jälle inimeste seas. 

Kui ta järgmisel päeval Tallinnas liikus, oli ta üllatunud 
selle suurusest, puhtusest ning ilust. Sõja läbi teinud linna koh- 
ta oh ta hästi säilinud ja ka inimeste välimus oli sootuks teine, 
kui Ants Venemaa linnades oli harjunud nägema. 

Politseijaoskonnas end registreerides kohtas ta seal üht 
klaasivabriku direktorit. Ja enne kui ta teadiski, mis oli juhtu- 
nud, leidis ta end kindlal töökohal samas käitises. Oma esimes- 
test palgasummadest sai ta ostuloaga endale uued riided ja muu 
vajaliku. Ta oli täieõiguslik eestlane eestlaste maal. 

Ring oli täis. Mõnekuise lapsena oli ta siit lahkunud. Ka- 
hekümne ühe aastase noormehena tuli ta siia tagasi - omal 
tahtel. 

